
Capitolul 1





 Asta e o cabană în pădure? bombăni Shay Morrison doar pentru ea, încetinind maşina de familie şi oprind-o în faţa unei case cu etaj.

Plasată în vârful unei pante uşoare, clădirea avea faţada din lemn nefinisat, dar în rest nu era câtuşi de puţin rustică.

Shay deschise portiera şi ieşi, privind apreciativ terenul ce înconjura casa. De un verde virginal punctat de primele flori ale verii, peisajul pădurii era răpitor. Cel puţin mama ei nu exagerase în această privinţă.

Shay zâmbi, amintindu-şi conversaţia cu mama ei purtată doar cu două zile în urmă:

 Dar, Shay, trebuie să vii. De-abia aşteaptă să te cunoască.

 Iar eu de-abia aştept să-l cunosc pe bărbatul care te-a dus valvârtej în faţa altarului, spusese Shay.

Nu fusese informată despre căsătoria mamei sale decât după ce aceasta avusese loc şi nu se putea abţine să nu-şi tachineze mama că se căsătorise foarte rapid, după ce petrecuse şapte ani de văduvie.

 Care era graba? Nu eşti gravidă, nu?

Auzi oftatul familiar, resemnat al mamei sale:

 Ruşine să-ţi fie, Shay. Când vei învăţa să vorbeşti ca o doamnă?

 Când nu o să mai fie distractiv să nu fiu astfel, râse ea cu inima uşoară.

 Ştiu că ar fi trebuit să-ţi spun despre nuntă, dar... ei bine, totul s-a întâmplat atât de repede. Eram acasă la fiul lui John, ne beam cafeaua şi, până să ne dezmeticim, deja rosteam jurămintele de căsătorie. Mama ei oftă fericită, amintindu-şi toate acestea. Am luat o hotărâre şi am dus-o la îndeplinire imediat. A fost atât de romantic.

 Sunt sigură că aşa a fost şi mă bucur pentru tine, spuse Shay sincer.

 Vii cu noi week-endul ăsta, nu? John e nerăbdător să te cunoască.

Shay răsuci agitată cablul telefonului. Nu era vorba că ar fi deranjat-o efectiv faptul că mama ei se recăsătorise. Celia Morrison fusese singură prea mult timp. După o căsnicie fericită cu tatăl lui Shay timp de douăzeci şi şapte de ani, moartea lui fusese o lovitură grea. John Douglas îi fusese descris lui Shay ca fiind un om de afaceri retras din activitate, amuzant, arătos şi îndrăgostit nebuneşte de mama ei. Desigur, astfel îl considera mama ei.

 Nu ştiu, mamă. Abia v-aţi terminat luna de miere şi...

 Nu vorbi prostit. Chiar ne dorim să-ţi petreci week-endul cu noi, altfel nu te-am fi invitat. Te rog, Shay. E foarte important pentru mine să-mi unesc noua familie.

Un weekend la o cabană părea puţin anost pentru cineva cu pofta de viaţă a lui Shay, dar îşi spuse că putea face această concesie pentru singurul ei părinte. Poate nu avea să fie un weekend plin de distracţii, dar se putea bucura de puţină odihnă binemeritată.

 Unde şi când? întrebă ea.

 O, ce grozav! strigă Celia entuziasmată.

Îi dădu lui Shay instrucţiuni cum să ajungă la cabana de lângă Kent Falls, în vestul statului Connecticut. Shay insistă să vină cu maşina ei, în loc să ia trenul. Nu voia să fie nevoită să se bazeze pe mersul trenurilor pentru a fugi de acolo, în caz că week-endul se dovedea plictisitor şi se hotăra să plece înainte de duminică după-amiază.

 Peisajul rural e minunat. Stai să vezi cabana, izbucni Celia.

Shay aruncă o privire spre ceasul de mână şi îşi dădu seama că, dacă nu se grăbea, avea să întârzie la o şedinţă foto.

 Ajung vineri spre seară, dacă reuşesc să scap de muncă sâmbătă. De regulă, e o zi aglomerată la galerie.

 Sunt sigură că îţi poţi lua o zi liberă, dacă îi explici situaţia domnului Vandiveer. O să ne distrăm minunat. De-abia aştept să îl cunoşti pe Ian.

 Ian? O, te rog, nu, gemu Shay în sinea ei. Fiul?

 Păi, bineînţeles. E vorba de unirea a două familii, ai uitat?

Grozav. Un weekend întreg într-o cabană îndepărtată din pădure cu un cuplu în vârstă purtându-se ca nişte adolescenţi prostuţi ameţiţi de prima iubire şi un proaspăt frate vitreg care, probabil, nu era cu nimic mai încântat de aranjament decât ea.

 Trebuie să închid, mamă. Pozez pentru un fotograf după-amiaza asta.

 Un artist?

 Nu. Ceva foarte comercial, de data asta. Doar picioarele. O reclamă pentru un aparat de ras.

 Ah.

Celia nu făcea un secret din faptul că era uneori jenată de profesia fiicei sale. Înainte să apuce să se lanseze Intr-un interogatoriu, Shay spuse:

 Ne vedem vineri. Pa, mamă.

Acum, după-amiaza de vineri o găsi pe Shay urcând scările de lemn spre veranda largă din faţa cabanei, o casă de weekend ce aparţinea noului soţ al mamei sale. Picioarele care fuseseră fotografiate au naturel cu doar câteva zile în urmă erau încorsetate acum într-o pereche de blugi strâmţi ce se mulau pe silueta ei. Îi stăteau strânşi pe pulpele frumos conturate şi îi scoteau în evidenţă lungimea şi forma coapselor.

Pe uşa din faţă a casei era prins un bileţel:



Intră. Eu şi John suntem la cumpărături. Ne întoarcem în scurt timp.



Când apăsă pe clanţă, o surprinse să constate că uşa era descuiată. Se părea că în America mai existau locuri la ţară unde oamenii nu îşi făceau probleme să îşi lase casele descuiate.

Uşa se deschise spre o cameră ce se întindea pe toată lăţimea casei. Confortabilă şi primitoare, avea mai multe canapele şi fotolii în care se putea sta comod, un şemineu de piatră, ferestre neacoperite cu vedere panoramică, covoraşe pe un parchet de stejar nelustruit, vaze cu flori proaspete aşezate strategic pe mese şi pe policioare, şi nenumărate cărţi şi discuri aranjate pe rafturi ce se ridicau de la podea până în tavan. Shay era deja impresionată când închise uşa în urma ei.

Făcând o inspecţie rapidă la parter, observă o bucătărie plăcută şi foarte modernă, dar cu un design vechi fermecător, un salon cu o masă lungă de arţar şi scaune din lemn cu spătar jos şi un oficiu în care se aflau o maşină de spălat şi un uscător.

 Lui John nu-i place să se lipsească de confort, îşi spuse Shay cu voce tare, revenind în salon şi urcând scările până la etaj.

Exact în faţa ei, când ajunse în capul scărilor, se afla o fereastră cu o vedere spectaculoasă spre peisajul rural care se întindea în linii blânde. De o parte şi de cealaltă a scărilor se aflau uşi ce dădeau spre dormitoare. Un alt bileţel aproape identic cu cel de pe uşa din faţă era lipit pe una dintre acestea: Camera lui Shay.

 Mama se gândeşte la toate.

Împingând uşa dormitorului, nu apucă decât să arunce o privire rapidă şi să observe tăblia patului din alamă cu aplicaţii de porţelan alb, cuvertura matlasată de culoare verde-măr întinsă pe pat, balansoarul alb de răchită şi perdelele vesele din dantelă de la cele două ferestre, înainte ca atenţia să-i fie distrasă de o voce care fredona sonor în baia alăturată.

Vocea masculină interpreta în stil propriu o piesă a trupei Beach Boys. Shay râse tare. Vocea cânta toate registrele, de la cel mai jos bas până la cel mai înalt falset. Din când în când introducea câte un ba-da-da-da pentru a simula tobele şi era acompaniat de ritmul cadenţat al apei de la duş.

 Bună, strigă Shay, dorind să-l anunţe pe cel care făcea duş că nu era singur şi că lăsase deschisă uşa de legătură dinspre dormitorul ei.

Cântecul continuă chiar şi după ce se închise apa. Shay auzi clicul făcut de deschiderea largă a uşii de la cabina de duş. Deschise gura să vorbească din nou, dar nici un cuvânt nu-i ieşi de pe buze. Se uită uluită când un picior lung şi musculos ieşi din cabina de duş. Talpa bine conturată şi cu o boltă înaltă pipăi după un covoraş de baie înainte de a se fixa ferm pe el. Piciorului îi urmă un corp zvelt. Un braţ vânjos, cu o mână ce sugera sensibilitate şi forţă deopotrivă, trase un prosop de pe suportul prins pe uşa cabinei de duş.

Shay se grăbi să traverseze încăperea, intenţionând să închidă uşa înainte ca bărbatul să o vadă. Acesta cânta acum sub prosop, în timp ce îşi ştergea energic capul cu el. Timp de o clipă, aproape involuntar, Shay se desfătă cu priveliştea siluetei masculine în toată splendoarea ei.

Umerii şi pieptul lat se subţiau spre o talie zveltă şi şolduri înguste. Apa se scurgea pe trupul acela superb în mici firicele de cristal ce atrăgeau atenţia asupra texturii şi nuanţei pielii bronzate. Picăturile de apă formau broboane pe părul întunecat şi creţ ce-i acoperea pieptul lat şi-i împărţea abdomenul plat printr-o fâşie de satin negru. Muşchii spatelui îi jucau lin sub piele când se mişca. Picioarele îi zvâcneau de muşchi tari şi subţiri. Fesele ferme se încordară când se aplecă peste chiuvetă să-şi privească reflexia în oglindă. Îşi aruncă neglijent prosopul în jurul gâtului şi îşi trecu degetele fine prin coama de păr negru şi ud.

Apoi văzu imaginea lui Shay în oglindă. Expresia ei era vrăjită, cu buzele uşor întredeschise şi ochii căprui, mari de admiraţie.

 Ce...

Bărbatul se răsuci pe călcâie, de parcă ar fi văzut o fantomă şi şi-ar fi dorit cu disperare să se asigure că nu era de fapt acolo.

Privirea de un albastru ameţitor îi ţintui ochii lui Shay, iar o parte detaşată a minţii ei se întrebă dacă genele lui lungi păreau ţepoase şi groase fiindcă erau încă ude sau aşa arătau tot timpul.

O expresie de neîncredere, jenă, şoc şi consternare se întipări pe trăsăturile frumos conturate ale bărbatului. Chipul lui arăta ca o întruchipare a perfecţiunii masculine, creată de un sculptor talentat, dornic să se distreze. După ce aranjase trăsăturile perfect, artistul jucăuş le insuflase o expresie de neîncredere absolută. Rezultatul era caraghios.

Shay reacţionă firesc şi râse.

 Salut, spuse obraznic. Eu sunt Shay Morrison. Îi întinse mâna, reuşind cu greu să-şi păstreze cumpătul, dar abţinându-se cumva să cadă pradă unei isterii nestăpânite provocate de comicul situaţiei.

El se uită prosteşte la mâna ei, de parcă nu ar mai fi văzut niciodată aşa ceva. Apoi ochii lui albaştri, încă păstrând expresia de uluire, urcară din nou spre chipul ei. Îşi smulse prosopul de la gât. Shay avu impresia dară că nu ştia dacă să-şi acopere chipul, cum ar fi făcut un copil vinovat, sau să-şi acopere acea parte a corpului pe care voia neapărat să o ascundă. Optă pentru cea de-a doua variantă, îşi înfăşură stângaci prosopul în jurul taliei, ţinându-l nesigur, şi spuse scurt:

 Ian Douglas.

 Fiul lui John! Noul meu frate vitreg! spuse Shay înecându-se, dând frâu liber, în sfârşit, râsului ce îi spărgea pieptul. E o... o plăcere... să te cunosc, spuse printre hohote de râs.

Iritarea îi subţie lui Ian buzele pline.

 Scuză-mă, domnişoară Shay.

Se întinse după clanţă şi dădu să închidă uşa.

Prin crăpătura ce se îngusta, Shay îi strigă:

 Ne vedem mai târziu, Ian. Nu la fel de fără ascunzişuri, desigur.

Uşa i se trânti în faţă. Întorcându-i spatele, Shay râse şi mai cu poftă. Ca să vezi cum îşi cunoscuse noul frate vitreg.

Coborî scările tropăind, pentru a-şi lua genţile din maşină. Călătorise cu puţine bagaje, aducându-şi doar ţinute comode. Mama ei insistase că nu aveau să meargă în oraş, ci o să stea în cabană tot week-endul. Când urcă din nou scările, auzi zăngănit de vase în bucătărie. Ian Douglas se îmbrăcase, probabil, şi coborâse.

Îşi lăsă genţile pe podea lângă pat, hotărându-se să despacheteze mai târziu. Aruncând o privire în oglindă, văzu că nu i-ar fi stricat să se pieptene. Şuviţele de culoarea grâului îi atârnau pe umeri. Buclele naturale pe care Ie blestemase în copilărie erau acum un dar pentru care era recunoscătoare. Părul se dovedea adesea un avantaj în munca ei, conferindu-i o imagine oarecum sălbatică, adăugând o nuanţă primitivă aspectului ei, pe care artiştii şi fotografii îl găseau adesea fascinant. Ciocolatiul-închis al ochilor ei îi dădea un aer şi mai exotic. După ce-şi aplică puţin gloss pe buze, îşi aranjă tricoul roşu cu mâneci scurte şi coborî scările, pregătindu-se pentru următoarea întâlnire cu bărbatul brunet care era fiul vitreg al mamei ei.

Îl găsi încruntându-se la cafetieră, a cărei picurare lentă, presupuse ea, îi punea răbdarea la încercare. Când intră în bucătăria luminată de soare, Ian îi aruncă o privire peste umăr, apoi se întoarse să se uite în continuare la cafetieră, fără a o băga în seamă.

Indiferenţa lui o irită. Din motive pe care nu le putea identifica, o găsea intolerabilă. Ştia că bărbaţii o considerau adesea atrăgătoare, deşi rareori conta pentru ea acest lucru. Chiar dacă el era noul ei frate vitreg, era un bărbat viu, în came şi oase, şi brusc pentru ea deveni esenţial să-l facă să o vadă ca pe o femeie. Hotărârea şi enervarea o făcură să-şi ridice arogant bărbia.

 Nu ai nici un motiv să stai bosumflat. Am strigat bună, să ştii, începu Shay pe un ton defensiv.

 Evident că nu suficient de tare.

Stânjeneala lui de neînţeles o nedumerea. O astfel de sfială legată de trup nu-i stătuse niciodată în fire lui Shay, dar, pe de altă parte, ţinând cont de natura muncii ei, nici nu ar fi fost cazul. Poate că ea mergea prea departe în ceea ce privea dezinhibiţia, dar o astfel de stinghereală părea nepotrivită. Domnul Douglas avea probabil nişte probleme serioase, îşi spuse ea.

Îmbrăcat era la fel de atrăgător ca dezbrăcat. Când vorbea, vocea Iui era la fel de melodică precum tonurile vibrante ale unui instrument cu coarde în mâinile unui maestru. O deranja mai mult decât era dispusă să recunoască faptul că el părea să ignore feminitatea ei şi era hotărâtă să-l forţeze să reacţioneze:

 Dacă n-ai fi răcnit cât te ţinea gura, m-ai fi auzit, spuse ea.

 Cântam la duş. Un obicei comun, cred.

 Nu eu am deschis uşa de la baie, era deschisă deja. Asta a fost o neglijenţă din partea ta. Nu ştiai că urma să sosesc? Până să ajung eu la uşă, tu tocmai ieşeai de la duş cu prosopul acela în jurul capului. Ce-ar fi trebuit să fac?

Ian se întoarse atunci spre ea, iar Shay fu surprinsă de înălţimea lui. Era mai înalt decât ea cu vreo cincisprezece centimetri buni, deşi silueta ei mlădioasă era considerată înaltă pentru o femeie. El se îmbrăcase în pantaloni largi de zi şi o cămaşă sport descheiată la gât. Mânecile erau suflecate până la coate, dezvăluind muşchii fibroşi ai antebraţelor.

 Da, Celia mi-a spus că trebuie să apari, dar a spus că nu vei ajunge decât mai târziu, spre seară. Cât despre ceea ce ai fi putut face pentru a ne scuti pe amândoi de situaţia jenantă, ai fi putut să pleci imediat din cameră, în loc să stai acolo ca un voyeur la un show porno.

Shay fu încântată când Ian îşi coborî sprâncenele întunecate şi zburlite peste ochii luminoşi, dându-şi furia pe faţă.

 Eu nu am fost jenată, spuse ea simplu.

 Ar fi trebuit să fii.

 De ce? Ţi-e ruşine de timpul tău? Crezi că anatomia umană e ceva murdar şi ruşinos?

Ian strânse din dinţii surprinzător de albi.

 Nu.

 Atunci, dacă nu goliciunea te deranjează, probabil a fost vorba de mine. Nu-ţi plac femeile?

Shay îi aruncă un zâmbet poznaş şi se trânti pe un scaun. Sprijinindu-şi podul palmelor pe scaun, între genunchi, se aplecă în faţă cu o atitudine întrebătoare. Ştia că poziţia era una provocatoare. Îi forţa sânii, rămaşi liberi sub tricou, să se lipească, formând o despicătură adâncă între ei. Tricoul de bumbac nu era transparent, dar se mula pe formele ei, lăsând prea puţin loc imaginaţiei. Poate că, privind în urmă, avea să se ruşineze de ceea ce făcuse, dar pentru moment, un simţ demonic al umorului o făcu să-i aţâţe furia, ştiind că aceasta se afla foarte aproape de suprafaţa.

Aparent dezinteresat, Ian se întoarse spre dulap şi scoase o cană pentru cafea.

 Îmi plac unele femei, spuse el, cu accent pe unele.

Încercând să-şi înăbuşe propria iritare tot mai intensă, Shay izbucni:

 Dar nu şi genul de femei sincere, independente, descuiate la minte. Îmi imaginez foarte bine ce gen de femeie îţi place - timidă şi supusă.

Se ridică de pe scaun şi începu să se plimbe furioasă prin bucătărie. Era furioasă pe el, pentru indiferenţa lui, şi pe ea, fiindcă îi păsa de acest lucru.

 Uite, mi-am cerut iertare, spuse Shay cu nerăbdare. Nu ştiu de ce faci atât de mare caz de asta. Te-am văzut gol. Şi ce dacă? Dacă ai fi avut ocazia, te-ai fi uitat şi tu la mine sau la orice altă femeie - nici măcar să nu încerci să negi asta. Iar gândurile ţi-ar fi zburat la lucruri mult mai intime decât ale mele.

 Nu am avut relaţii intime cu nici o altă femeie în afară de soţia mea.

 Eşti căsătorit? îl întrebă ea, privind în jur surprinsă, aşteptându-se să apară vreo creatură elegantă, suferindă şi insipidă.

Ciudat. Nici măcar nu se gândise că ar fi fost posibil ca el să aibă o soţie. Era sigură că mama ei nu menţionase nimic de genul acesta.

 Am fost căsătorit.

 Ai divorţat? întrebă ea.

 Nu. Soţia mea a murit.

Dorinţa ei de a-l provoca tresări surprinsă pentru ultima dată şi se stinse. Zâmbetul ei jucăuş păli, transformându-se într-o expresie şocată şi uşor jenată, de remuşcare profundă. Se aşeză încet înapoi pe scaun. Privi în gol, prin uşa de plasă din spate. O maşină break ce nu se remarca prin nimic era parcată imediat lângă verandă. Nu fusese vizibilă din partea din faţă a casei, unde parcase ea.

 Îmi pare rău, spuse ea încet. Singurul sunet din încăpere era gâlgâitul cafelei aburinde când el şi-o turnă într-o cană. Mama nu mi-a spus nimic despre tine. Nu am ştiut.

 Zahăr?

Ea ridică bărbia, privindu-l în ochii albaştri ameţitori.

 Poftim?

 Zahăr? Pentru cafeaua ta.

 O, nu... nu. Dar vreau frişcă sau lapte, te rog, spuse ea, luând cana din mâna lui întinsă.

Ian se duse la frigider şi scoase o cutie de lapte condensat semidegresat, pe care o puse pe masă la îndemâna ei.

 Mulţumesc.

 Cu plăcere, spuse el sobru, turnându-şi şi lui cafea. Se aşeză de cealaltă parte a mesei.

Timp de câteva clipe îndelungate nu spuse nimic, privind doar peisajul pe fereastră şi suflând uşor în cafea pentru a o răci înainte de a sorbi câteva înghiţituri ezitante. Într-un sfârşit, spuse încet:

 Un şofer beat ne-a lovit din lateral într-o noapte. Ea a murit pe loc. Eu am scăpat fără nici o zgârietură. Au trecut aproape doi ani. E mai bine să le spun oamenilor de la început. Îi scuteşte pe ei de întrebări şi pe mine de obligaţia de a răspunde.

Se lăsă din nou o tăcere grea. Dragostea de viaţă a lui Shay şi tot ceea ce ţinea de acest sentiment erau zdruncinate de o asemenea pierdere absurdă a unei persoane dragi. Inima îi fu cuprinsă de tristeţe pentru bărbatul care suferise o tragedie fără sens. Se simţi obligată să-i spună că nici ei nu îi era străină suferinţa.

 Eu am fost căsătorită, dar s-a sfârşit cu un divorţ, spuse gânditoare. Acum nu mai reprezentăm decât o cifră statistică. Un cuplu din câteva mii.

 La fel şi Mary.

 Da.

Ea îşi bău cafeaua încet. Îl privi pe ascuns peste buza cănii. Din profil, trăsăturile lui păreau mai severe decât din faţă. Poate că strălucirea ochilor lui era cea care mai reducea din rigiditatea maxilarului şi a bărbiei lui. Oare acei ochi fuseseră cei care o determinaseră să menţioneze căsnicia ei eşuată? Nu discuta niciodată, cu nimeni, despre acel episod din viaţa ei. Era un subiect închis. Alungase amintirea, chiar dacă nu şi suferinţa, şi revenise până şi la numele de fată. Cu toate acestea, îi pomenise despre asta lui Ian Douglas. Cum se făcea că un bărbat pe care tocmai îl cunoscuse îi inspira o asemenea încredere?

 Unde locuieşti? întrebă el într-un final, ca pentru a umple tăcerea.

 În Woodville, lângă Greenwich. E o localitate mică. Populată în cea mai mare parte de oameni care fac naveta la New York.

 Cu ce te ocupi?

Ochii lui Ian erau de un albastru incredibil, iar lui Shay îi veni greu să se concentreze la subiect.

 Cu ce mă ocup? repetă ea distrasă. Tonul vag prostesc al vocii ei o smulse din visare, readucând-o în prezent. Cu ce mă ocup? O, lucrez într-o galerie. Expunem opere de artă la preţuri mici, obiecte de decor, altele asemenea.

 În Manhattan?

 Nu, în Woodville. Când am de mers în oraş, iau maşina până la Greenwich, iar de acolo, trenul. Dar asta se întâmplă doar o dată sau de două ori pe săptămână.

 O dată sau de două ori pe săptămână? Ce te face să mergi la New York o dată sau de două ori pe săptămână?

 Eu...

O întrerupse sunetul strident şi zgomotos al unui claxon de maşină. Se întoarseră amândoi deodată şi văzură o limuzină Mercedes oprind lângă maşina lui Ian.

Sub privirile lui Shay, un bărbat cu păr argintiu coborî din spatele volanului, ocoli maşina până la portiera din dreapta şi îi oferi mâna Celiei. Mama ei zâmbi fericită, luând mâna soţului ei. El depuse un sărut moale pe buzele ei înainte de-a o conduce spre uşa din spatele casei.

Ian se duse să-i întâmpine, ţinând deschisă uşa cu plasă.

 Credeam că gazdele m-au abandonat, spuse el, bătându-l uşurel pe spate pe tatăl său. Salut, tată. Celia, rosti apoi mai blând, aplecându-se să o sărute pe obrazul pe care i-l întinse ea.

 Îmi pare rău că ne-am întors atât de târziu. Celia avea o listă lungă de cumpărături. Sper că ţi-e foame. Privirea lui John Douglas străbătu încăperea, până se opri asupra lui Shay. Bună. Tu trebuie să fii Shay.

 Scumpo, mă bucur atât de mult că ai venit. Mama ei se desprinse din braţele lui John şi se grăbi să-şi îmbrăţişeze fiica. Ce mai faci?

 Bine, spuse ea, vorbind în părul castaniu, moale şi coafat cu grijă al mamei sale.

O îmbrăţişă blând şi îşi coborî privirea spre chipul ei, ce reflecta o bucurie profundă. Zâmbind larg, spuse:

 Eu nu trebuie să te întreb ce mai faci. Radiezi.

 Şi totul i se datorează lui John, spuse mama ei pe tonul molatic al unei tinere vrăjite. Întinzându-şi mâinile pentru a i le prinde pe ale lui, Celia îl trase în faţă. John, ea este fiica mea, Shay.

Fără urmă de reţinere, el îi prinse ambele mâini şi îşi lăsă ochii, de un albastru tulburător de familiar, să îi exploreze în voie chipul.

 Shay, eşti la fel de frumoasă ca mama ta. O sărută pe obraz. Să-i ierţi acestui bărbat bătrân nerăbdarea, dar îmi doream atât de mult ca mama ta să-mi poarte numele, încât nu i-am lăsat răgaz să organizeze o nuntă oficială.

Shay îi zâmbi cald.

 Ai făcut-o foarte fericită. Prefer să fiu martoră la asta decât la un schimb de jurăminte.

 Ea mi-a oferit mai multă fericire decât aş fi crezut că aş putea retrăi vreodată. Eşti bine-venită în casa noastră oricând.

 Mulţumesc.

John îi strânse încă o dată mâinile înainte de a i le elibera, întorcându-se spre Ian.

 Văd că l-ai cunoscut pe fiul meu.

 Da, spuse Shay, cu o expresie poznaşă sclipindu-i din nou în ochi. Deja am impresia că îl cunosc foarte bine.

 Mă bucur atât de mult, ciripi Celia. Eu şi John ne-am dorit ca voi doi să deveniţi prieteni apropiaţi.

 Ai fi surprinsă de cât de apropiată mă simt de el, răspunse Shay cu subînţeles.

Mama ei îi aruncă o privire circumspectă, iar Shay se cuminţi imediat. Ştia că zâmbetul ei drăcesc şi tonul obraznic o avertizaseră pe mama ei că-şi pusese ceva în gând. După ce văzuse cu ochii ei cât de fericită era Celia datorită acestei căsnicii, nu voia să facă nimic care să i-o ştirbească. Lăsând deoparte gândurile obraznice, Shay spuse umil:

 Eu şi Ian tocmai purtam o conversaţie foarte plăcută de familiarizare când aţi apărut voi în maşină.

 Da, spuse Ian. După o pauză cu subînţeles, adăugă: Discutam despre faptul că oamenii ar trebui să se lase călăuziţi de conştiinţă.

 O! Surprinsă şi scandalizată, Shay aproape se înecă cu gura de cafea, ridicând brusc capul. Se încruntă spre el: Conştiinţa mea nu suferă câtuşi de puţin.

 Atunci poate ar trebui să-ţi analizezi moralitatea.

 Ian..., începu John Douglas jenat.

 O, Doamne, spuse Celia. Iar eu speram atât de mult...

 Moralitatea mea e într-o formă excelentă, replică Shay, dându-şi capul pe spate pentru a-l privi pe Ian direct în faţă.

 Pe mine nu m-ai putea convinge.

Nu am nevoie să te conving de nimic pe tine, îi aruncă ea. Aproape că nici nu auzi rugămintea mamei sale de a se calma. Nu prea mi-a păsat niciodată de ideile meschine, înguste şi evlavioase ale unor îngâmfaţi făţarnici ca tine. Pieptul i se ridica şi cobora de furie, în vreme ce îşi ţinea privirea aţintită pe chipul lui fin sculptat, pe care mânia întipărise o expresie dură. Scuzaţi-mă, spuse Shay, pornind în grabă spre uşă. Am să fac un duş şi am să mă schimb înainte de cină.

Urcă tropăind scările şi făcu un duş cât de rece putu suporta. Dar, în loc să o calmeze, duşul îi stârni şi mai mult agitaţia.

 Ce bădăran, murmură ea, îmbrăcându-se cu o fustă largă şi o bluză ţărănească din muselină cu imprimeu.

Atingerea materialului moale şi transparent îi provocă o senzaţie plăcută pe piele când ridică braţele pentru a-şi prinde părul într-un coc lejer. Îşi lăsă mai multe şuviţe buclate să îi atârne neglijent şi ispititor pe gât şi pe obraji.

Ian Douglas reprezenta tot ceea ce ea dispreţuia mai mult. Era cârcotaş, plicticos, inflexibil în ceea ce considera el că sunt regulile bunei-cuviinţe. Dezaproba sever perspectiva liberă asupra vieţii specifică oamenilor de felul ei.

La aproape treizeci de ani, ea nu putea să se schimbe, şi nici nu voia. Tatăl ei fusese singurul care o înţelesese vreodată. Doar el îi încurajase natura independentă, toleranţa liberală, gândirea deschisă, personalitatea poznaşă. Când murise el, ea îşi pierduse nu doar un părinte iubitor, ci şi pe cel mai apropiat prieten şi cel mai devotat aliat.Încă îi mai simţea lipsa. Fusese medic, un bărbat admirat de pacienţii şi de colegii săi, adorat şi ţinut în puf de soţia sa şi iubit de fiica lui. Avuseseră o relaţie rară, deschisă şi sinceră. În vreme ce mama ei ezitase dintotdeauna să discute anumite aspecte de viaţă cu fiica ei, tatăl lui Shay făcuse întotdeauna eforturi pentru a-i răspunde în detaliu la toate întrebările precoce. Considera curiozitatea ei înviorătoare şi distractivă şi îi admirase şi încurajase tendinţa de a-i accepta firesc pe ceilalţi, indiferent de stilurile lor de viaţă sau de filosofiile adoptate. În faţa celor care criticau comportamentul uneori neortodox al lui Shay, el îi luase întotdeauna apărarea, lăudând-o ca fiind directă şi nepretenţioasă.

Mai presus de orice, Shay detesta gândirea limitată şi oamenii care îşi impuneau pudibonderia rigidă, plicticoasă şi dispreţuitoare asupra celorlalţi. Îl etichetă pe Ian Douglas ca făcând parte din această categorie. Nu îşi dorea decât ca Ian să fi arătat mai pe măsura rolului pe care îl juca: cu un nas care să pară permanent strâmbat de dezgust, ochi miopi veşnic pândind indiscreţii şi o bărbie ascuţită. Îi venea oarecum greu să deteste acel trup perfect ce definea ideea de masculinitate şi chipul acela care l-ar fi făcut pe Narcis să plângă de invidie.

Îşi dădu brusc seama că şi gândurile ei erau neobişnuit de aspre şi de critice, grăbindu-se să tragă concluzii despre un bărbat pe care de-abia îl cunoscuse, dar îşi îndepărtă rapid remuşcările.

 Dracu să-l ia, spuse obraznic, dându-şi cu un parfum seducător. Nu i-am cerut părerea. Nu mă interesează ce crede el despre mine. După ce se încheie week-endul ăsta nu voi mai fi nevoită să-l văd vreodată.

Cu acea atitudine, coborî scările. John şi Ian erau aşezaţi în fotolii, sorbind vin alb rece din pahare înalte.

 Shay, strigă John, ridicându-se în picioare, vino să bei un pahar de vin cu noi.

Ea îi adresă un zâmbet luminos, ignorându-l pe fiul lui încruntat.

 Nu, mulţumesc, John. Sunt sigură că mamei i-ar prinde bine ajutorul meu în bucătărie.

Şi, cu o rotire îndrăzneaţă a fustei, intră pe uşa batantă.

 Ce pot să fac? întrebă ea veselă.

Mama ei tocmai se apleca să scoată o caserolă grea din cuptor.

Cu obrajii plăcut îmbujoraţi de la căldura sobei, Celia se întoarse şi oftă disperată.

 Poţi să te întorci imediat la etaj şi să-ţi pui un sutien, asta poţi să faci.

Cu mâinile în şolduri, purtând un şorţ şifonat legat pe după gât, cu părul ciufulit, Celia Douglas nu arăta câtuşi de puţin impunătoare.

 De ce ? întrebă Shay relaxată, apropiindu-se de platoul cu aperitive şi băgând o măslină în gură.

Celia se bâlbâi:

 Fiindcă... fiindcă îţi văd... picăturile de rouă.

Shay aproape înghiţi măslina cu totul, sufocându-se de râs.

 Picăturile de rouă? După ce îşi recăpătă suflul, în ochi îi strălucea veselia. Se numesc sfârcuri, mamă. Sfârcuri. Şi toate femeile, de la Eva încoace, au avut aşa ceva. Fac parte din anatomia femeii. Dumnezeu le-a creat. Nu sunt ceva de care să te ruşinezi.

 Dar nici ceva cu care să faci paradă, spuse Celia cu un oftat obosit, abandonând lupta, ca întotdeauna, în faţa pragmatismului victorios al fiicei sale. Ce vor crede John şi Ian despre tine?

Rânjetul lui Shay se topi şi chipul i se încruntă. Se apropie de fereastră, privind afară peisajul minunat scăldat în lumina amurgului. Fără să ştie, mama ei o dezarmase în cel mai eficient mod posibil. Shay îşi aminti de loialităţi împărţite, conflicte de personalitate şi eşecuri în a le face altora pe plac. În toată viaţa ei, reuşise vreodată să facă pe cineva mândru de ea?

 Ţi-e ruşine cu mine, mamă? o întrebă încet.

 O, Shay, spuse mamei, cuprinsă imediat de remuşcări. Bineînţeles că nu, draga mea. Se apropie grăbită de fiica ei şi îşi petrecu un braţ subţire în jurul taliei sale. Doar că mi-am dorit să petrecem un weekend distractiv, pe cât posibil lipsit de tensiuni. Deja te-ai dondănit o dată cu Ian. Că tot veni vorba, ce s-a întâmplat?

 Mai nimic. Doar o antipatie reciprocă instantanee, totală şi incorigibilă.

Shay nu simţi nevoia să ofere alte explicaţii privind episodul din acea după-amiază.

 Şi cu siguranţă tu nu te-ai străduit să-ţi ascunzi aversiunea. Oftând, mama ei îi dădu drumul şi continuă să pregătească cina. Când vei învăţa să te porţi puţin mai cuviincios, Shay? I-am spus tatălui tău că se juca practic cu focul când îţi dădea voie, fără rezerve, să vezi şi să auzi lucruri pe care o tânără domnişoară bine educată nu ar trebui să le cunoască vreodată. Avea o gândire mult prea liberală şi te-a contaminat şi pe tine.

 Iar eu îi mulţumesc lui Dumnezeu pentru asta, răspunse ea înfierbântată. Când văzu expresia neliniştită a mamei sale se înmuie. Cina arată minunat, mamă. Specialitatea ta de pui cu sos de ardei, dacă nu mă înşeală nasul. Luând o tavă pentru a o duce în salonul luminat de lumânări, adăugă: Am să încerc să nu te fac de ruşine în faţa noului soţ şi a fiului tău vitreg, mamă.

Cina pregătită de Celia o umplu de mândrie. Avea un talent de a face vasele de ceramică şi tacâmurile de inox să pară porţelanuri fine şi argintărie. Aranjase flori de vară într-un bol de cristal, aşezându-l ca piesă centrală. Mâncarea gătită de ea era inegalabilă. Anii pe care îi petrecuse ca văduvă o lipsiseră de ocazia de a-şi folosi talentele de gospodină. Acum se afla din nou în elementul ei. Shay îi aruncă o ocheadă, zâmbindu-i mândră.

Începură să mănânce după ce John îi ceruse lui Ian să spună o rugăciune. Dacă nu ar fi fost privirile lui depreciative aruncate peste masă, Shay ar fi savurat din plin cina. John era însă un gentleman din toate punctele de vedere, acoperind ocazionalele pauze în conversaţie cu noi subiecte de discuţie.

 Shay, mama ta mi-a spus că lucrezi cu jumătate de normă într-o galerie, spuse acesta politicos.

 Da. Shay se şterse la gură cu un şerveţel şi dădu deoparte ce-i mai rămăsese din prăjitura de căpşuni. Ne ocupăm de clienţi cu gusturi excelente, dar cu bugete limitate. Pentru cineva cu un ochi de cunoscător, avem un număr mare de opere de artă.

 Înseamnă că ştii destul de multe despre artă, spuse John, aprinzând un trabuc parfumat de la una dintre lumânări.

 Ar trebui, râse Shay. Petrec mult timp în studiouri cu artişti.

 Serios? în ce calitate?

 A lucrat cu unii dintre cei mai buni, interveni Celia neliniştită. Este... Se spune că nimeni altcineva... Talentul ei...

Privirea lui Shay alunecă peste masă, spre Ian, care stătea cu bărbia sprijinită în pumn. Coatele i se odihneau pe braţele scaunului. Lumina lumânărilor strălucea în părul lui negru, ce părea în permanenţă ciufulit. Privea în gol cu ochii lui albaştri lipsiţi de expresie, aparent plictisit de conversaţie.

Dându-şi capul pe spate cu un gest sfidător, Shay hotărî să-l smulgă din nepăsare:

 Ceea ce încearcă mama mea să spună atât de timid şi pe ocolite e că lucrez ca model. Unul foarte specializat. Făcu o pauză dramatică. Pozez nud.

Se întoarse spre bărbatul frumos care se încrunta spre ea cu o expresie severă de dezaprobare şi îi răspunse cu o privire triumfătoare şi plină de sine, ştiind că această dezvăluire avea să-l zguduie până în străfundurile sufletului său bigot.

Dar el îi susţinu privirea fără să clipească. Buzele i se mişcară aproape imperceptibil când spuse:

 Iar eu sunt preot.

Preţ de câteva secunde de uluiala, Shay se uită fix la Ian. Smulgându-şi într-un sfârşit privirea de pe chipul lui, şi-o îndreptă spre mama ei, aşteptând o confirmare.

 Eu... credeam că ţi-am spus că Ian a fost cel care a oficiat căsătoria noastră, rosti Celia în şoaptă.

Stânjeneala îi înfierbântă obrajii lui Shay. Un tumult surd îi duduia în timpane; cu toate acestea vocea mamei sale avea tonul puternic şi distorsionat al unei persoane care îţi vorbeşte în vis.

 Nu, croncăni Shay. Nu, nu mi-ai spus că Ian e preot.

Ce-i spusese acestui bărbat? Ce făcuse? La naiba! Nu semăna cu nici un alt cleric pe care îl văzuse vreodată. Nu purta guler preoţesc sau sutană. Nu era corect că se strecura printre oameni ca o persoană normală, deghizat, la pândă să prindă pe cineva încălcând vreo regulă.

Ruşinea ei începu să se transforme într-o furie clocotitoare stârnită de faptul că nu-i dezvăluise acest lucru. O făcuse de râs, iar asta îi rănise orgoliul. Dar dacă l-ar fi atacat, nu ar A reuşit decât s-o tulbure pe mama ei. În schimb, Shay afişă cel mai amabil zâmbet, ridică privirea spre el şi spuse pe un ton dulce:

 Sper că jobul meu cu jumătate de normă nu e un şoc pentru tine, părinte Douglas.

Acesta sorbi nonşalant din cafea.

 Nimic din ceea ce faci tu nu m-ar putea şoca.

Simţi nota subtilă de dispreţ din vocea lui şi îşi încordă buzele într-o linie subţire. Înainte să apuce să-i dea replica, mama ei interveni:

 Nu vreau ca vreunul dintre voi să înţeleagă greşit cu ce se ocupă Shay. Nu pozează în reviste pentru bărbaţi sau ceva de genul acesta, râse Celia neliniştită.

 Nu am nevoie să-mi iei apărarea în faţa lui, spuse Shay, concentrându-şi supărarea exclusiv asupra lui Ian.

 Nu asta fac, Shay, scumpo, răspunse diplomatic mama ei. Încerc doar să explic cu ce te ocupi. Întorcându-se spre soţul ei, adăugă: Shay pozează pentru cei mai renumiţi artişti, fotografi, pictori şi sculptori. E model pentru opere de artă. Nici una dintre lucrările pentru care a pozat nu ar putea fi considerate vreodată de prost gust.

Shay dispreţuia tonul implorator din vocea mamei sale.

 O, pentru Dumnezeu, spuse agitată şi îşi împinse cu un scrâşnet scaunul de la masă. Am să spăl vasele până organizaţi voi trei o sesiune de rugăciuni pentru sufletul meu pierdut.

Fără să mai spună nimic, se repezi în bucătărie.

Câteva minute mai târziu, braţele îi erau cufundate în apă fierbinte cu detergent, iar la brâu îşi înnodase un prosop de bucătărie pe post de şorţ. Nu se întoarse când auzi uşa deschizându-se în spatele ei. Îşi continuă hotărâtă activitatea frecării oalelor. Nu voia să discute cu mama ei în acel moment. Dar umerii îi înţepeniră de surpriză când în spatele ei auzi o voce gravă, inconfundabilă:

 Vrei să te înlocuiesc?

 Nu, răspunse ea scurt, străduindu-se să ignore bubuitul brusc al inimii sale. De ce nu a instalat tatăl tău şi o maşină de spălat vase când a construit cabana? întrebă apoi ursuză, pentru a-şi ascunde agitaţia neaşteptată.

Nu avea nici un rost să se mintă singură. Oricât de bine s-ar fi prefăcut că nu-i păsa nici cât negru sub unghie, era copleşită de ruşine pentru ceea ce spusese şi făcuse în faţa lui Ian Douglas.

El râse şi puse jos teancul de vase murdare pe care le adusese din salon.

 Cred că nu a instalat o maşină de spălat vase fiindcă el şi mama se simţeau atât de bine când spălau vasele împreună. Veneau aici după cină şi petreceau ore întregi făcând curat în bucătărie. Discutau şi făceau planuri. Îi invidiam pentru cât erau de apropiaţi în acele momente.

Îmbunată de refuzul lui de a se simţi ofensat, Shay îl întrebă curioasă:

 Ai fost singur la părinţi?

 Da.

 Şi eu. Cred că majoritatea copiilor singuri la părinţi se simt daţi la o parte atunci când părinţii lor se bucură de un moment de intimitate. Ca şi cum ar fi nişte intruşi şi nu ar face parte cu adevărat dintr-o familie.

 Vorbeşti din experienţă?

Ea ridică privirea spre el de la chiuvetă, pregătită să-i arunce o replică sfidătoare, dar expresia lui era una blândă, de înţelegere.

 Da, cred că da, recunoscu, apoi se întoarse din nou spre chiuvetă, în vreme ce el mai făcu un drum până în salon. Când se întoarse, Shay îi puse întrebarea care o preocupa cel mai mult, dar pe care ar fi vrut să şi-o stăpânească. Brusc, aceasta îi scăpă de pe buze: De ce nu mi-ai spus că eşti preot înainte să mă fac complet de râs?

El chicoti din nou.

 Circumstanţele nu erau tocmai propice, spuse Ian, trecând o mătură de pai, de modă veche, peste linoleum. Când sugerezi că aş fi putut să-ţi fac o asemenea declaraţie? Când stăteam gol puşcă şi cu gura căscată de surpriză? Sau poate crezi că ar trebui să port un semn în jurul gâtului ca să avertizez oamenii în privinţa vocaţiei mele.

Îşi bătea joc de ea, iar muşchii lui Shay se contractară în semn de răzvrătire.

 Ai fi putut să-mi spui ceva despre profesia ta când discutam azi după-amiază.

 Cum? Şi să-ţi fi răpit ocazia de-a încerca să mă exciţi?

Stropindu-se cu apă fierbinte şi clăbuci, Shay dădu drumul unei farfurii înapoi în chiuvetă şi se întoarse pe călcâie spre el.

 Nu încercam să te excit!

 Oh. Deci umbli peste tot fără să porţi sutien, doar pentru că îţi face plăcere?

 E mai confortabil decât să porţi haine ridicol de stânjenitoare inventate de victorieni încuiaţi la minte.

Se sili să îşi lase furia deoparte şi adoptă o expresie intenţionat erotică. Sprijinindu-se provocator de blatul de bucătărie, ridică privirea spre el, uitându-se pe sub pleoapele mărginite de gene groase.

 Preot sau nu, văd că ai remarcat.

Ochii lui albaştri alunecară tăios peste trupul ei, lăsând în urma lor o senzaţie arzătoare. Când reveniră pe chipul ei şi îi întâlniră privirea fierbinte, Ian ridică din umeri indiferent.

 Ar trebui să fiu orb ca să nu remarc.

Luă un făraş şi îngenunche să strângă mizeria pe care o adunase cu mătura. Furioasă, Shay se întoarse din nou spre chiuvetă.

 S-a găsit cine să critice cu ce se îmbracă oamenii, spuse Shay. Nu am văzut niciodată un om al bisericii îmbrăcat aşa cum te îmbraci tu.

În pantaloni largi lejeri şi cămaşă, arăta ca un director obosit din Manhattan, venit în Connecticut pentru un weekend relaxant.

 Nu arăţi ca un preot.

Ian păru cât se poate de amuzat în vreme ce aruncă gunoiul în coş.

 Cum anume ar trebui să arate preoţii? Nu ca tine, insistă ea cu încăpăţânare.

Ar fi putut să-i spună că trebuiau să arate mai în vârstă şi mai blânzi. Ar fi trebuit să aibă trăsături pline de bunătate, părinteşti, părul alb şi, eventual, ochelari cu ramă de oţel. Cu siguranţă nu ar fi trebuit să aibă părul negru-tăciune care să pară atât de mătăsos, încât să ispitească o femeie să-şi treacă degetele prin el. Nu ar fi trebuit să aibă ochi albaştri ce străpungeau şi cele mai rezistente ziduri de autoapărare, ajungând să citească gândurile intime ale omului. Iar un preot nici nu ar fi trebuit să aibă trupul înalt şi zvelt, ferm şi puternic, bronzat şi acoperit cu fire de păr întunecat.

Ian luă un prosop şi începu să şteargă vasele pe care ea le aşezase pe stativ. Timp de câteva minute îşi văzură de treabă în tăcere. Casa era cufundată în linişte, cu excepţia zăngănitului discret al vaselor.

 Ce s-a întâmplat cu părinţii noştri? întrebă Shay.

Când nu făcea pe judecătorul sever, zâmbetul lui Ian era năucitor.

 S-au dus să facă o tură în jurul casei, chipurile pentru 0 plimbare care să ajute la digestie. Eu, unul, cred că au vrut să scape de noi şi să se bucure de sărutări din belşug.

 De ce nu s-au dus pur şi simplu sus, în camera lor?

 Aşa ceva nu s-ar fi cuvenit.

Ea râse:

 Mi-e greu să mi-o imaginez pe mama comportându-se ca o mireasă.

 Copiii rareori îşi concep părinţii ca fiind creaturi sexuale.

 Te deranjează?

Shay ridică privirea spre el, dându-şi uşor capul pe spate, simţind buclele ce i se învârtejeau în jurul feţei.

Urmă o pauză prelungă, în vreme ce el o studie.

 Să mă deranjeze? întrebă Ian într-un final, cu o voce răguşită.

 Faptul că tatăl tău s-a căsătorit cu mama. Ai vorbit cu foarte mult drag despre propria ta mamă şi despre timpul petrecut de voi trei aici, în familie.

Ian îşi aruncă prosopul de bucătărie peste umăr şi aşeză atent vraful de vase pe care le ştersese în dulapul din faţa lui.

 Tata a iubit-o foarte mult pe mama. Celia mi-a spus acelaşi lucru despre relaţia pe care a avut-o ea cu tatăl tău. Din punct de vedere statistic, cei care au avut căsnicii fericite tind să se recăsătorească la scurt timp după moartea partenerului. Ceea ce există acum între tatăl meu şi mama ta nu ştirbeşte cu nimic relaţiile lor de dinainte.

Shay se gândi atent la această problemă.

 Îmi place de John, nu doar ca om, ci şi pentru fericirea pe care i-a oferit-o mamei. Nu am crezut niciodată că o voi mai vedea vreodată atât de relaxată şi de mulţumită.

 Nu-i porţi pică? Nu-l priveşti ca pe un ins care încearcă să-i ia locul tatălui tău?

Shay îi zâmbi, apoi se întoarse cu spatele la el.

 E o observaţie foarte perspicace. După cum ai ghicit, poate, l-am adorat pe tata. La început poate că am simţit o umbră de resentiment faţă de bărbatul care i-a luat locul în viaţa mamei mele, dar acum nu mai e cazul. Nu după ce l-am cunoscut pe John şi i-am văzut împreună. Ar fi egoist să-i refuz această fericire. Îndrăzni să ridice din nou ochii spre el. Dar tu? Ai avut o căsnicie fericită?

 Foarte.

 Dar nu te-ai recăsătorit în scurt timp.

Privirea lui o întâlni pe a ei fără să ezite.

 Nu, n-am făcut-o.

În regulă, deci nu voia să discute despre acest lucru. Aveau să vorbească despre altceva. Simţindu-se oarecum respinsă, îl întrebă:

 Care e momentul din viaţa unei persoane când decide să devină preot? Care e momentul când o persoană decide să-şi câştige existenţa pozând goală?

 Naiba să te ia! strigă ea, răsucindu-se pe călcâie şi lovindu-l cu pumnul în burtă. Mă străduiesc să fiu agreabilă, fiindcă acest weekend e important pentru mama mea şi pentru John. Am încercat să port o conversaţie politicoasă, dar nu pierzi nici o ocazie să strecori câte o aluzie perfidă.

Mâna lui biciui aerul şi o prinse de încheietură, trăgând-o dintr-o mişcare rapidă lângă el.

 Să nu mă mai loveşti niciodată şi să nu mă mai blestemi vreodată. Dinţii îi erau încleştaţi. Cât despre aluziile mele perfide, întrebam din dorinţa de a şti. Ce determină o femeie tânără şi drăguţă să vrea să se vândă aşa cum o faci tu?

Dacă încheietura nu i-ar fi fost strânsă între degetele lui de fier, Shay ar fi fost poate tentată să îl plesnească. Dacă ar fi avut tupeu. Avea dovada deplină a forţei mâniei lui. Era înspăimântător de intimidantă şi la fel de eficientă precum strângerea mâinii sale.

Fiindcă sunt drăguţă din cap până în picioare, spuse cu aroganţă. M-am născut cu ceea ce unii oameni consideră un corp cu proporţii ideale. Fără imperfecţiuni, cicatrici, semne din naştere sau aluniţe. Trupul meu e mult mai remarcabil decât chipul. De-asta artiştii se folosesc uneori de corpul meu, chiar dacă desenează un alt chip.

Se opri să inspire adânc şi îşi simţi sânii lipindu-se de zidul solid al pieptului lui.

 E un schimb, şi asta e ceea ce vând eu. Nu are nici o legătură cu ceea ce se află în sufletul meu. Ar trebui să respecţi corpul uman. Este creaţia lui Dumnezeu. Unele dintre cele mai fabuloase opere de artă din lume sunt nuduri. Vaticanul e plin. Gândeşte-te la asta, părinte Douglas.

Îşi smulse mâna din strânsoarea lui şi se dădu cu un pas înapoi.

 Ceea ce spui e adevărat, recunoscu el, dar cum poţi trăi cu tine însăţi ştiind că toţi... toţi perverşii ar putea face din tine subiectul fanteziilor lor sexuale? Că ar putea privi fotografiile tale şi să-şi dorească să te vadă în came şi oase, să te atingă, să te pipăie?

 Nu pot fi eu responsabilă pentru ei! Oamenii pe care îi descrii sunt rareori pasionaţi de artă. Fotografiile mele nu se vând la colţ de stradă de cine ştie ce individ cu pelerină de ploaie care acostează trecătorii cu Pst, pst, nu vrei să cumperi nişte poze deocheate? După cum s-a grăbit să explice mama, nu pozez pentru fotografii erotice. Instinctiv, cu raţiunea orbită de furie, îşi arcui spatele şi-şi împinse sânii spre el. În plus, ăştia nu sunt tocmai pepenii uriaşi după care să saliveze vreun hedonist, nu?

În clipa în care cuvintele îi ieşiră de pe buze, îşi dădu seama ce făcuse şi îşi reluă postura decentă. Formele moi ale sânilor ei reveniră la normal. După cum spusese, nu erau foarte mari, dar erau plini de feminitate, delicaţi şi de o formă foarte frumoasă. Ian păru că face eforturi pentru a-şi desprinde privirea de la ei, înainte de a se răsuci brusc pe călcâie.

 În regulă, spuse pe o voce răguşită, ţi-ai demonstrat punctul de vedere.

 Încă nu.

Mânată de furie, profită de ocazie pentru a-şi exprima părerea. Prea puţini oameni înţelegeau cu adevărat munca ei. Din motive pe care Shay nu le putea înţelege, profesia ei îi determina adesea pe oameni să-i pună la îndoială moralitatea. De regulă, îi privea pe aceşti oameni înguşti la minte cu un oarecare amuzament. Dar dezaprobarea lui Ian nu îi stârnea doar mânia, ci o şi rănea profund, ceea ce o făcea cu atât mai defensivă.

În plus, chiar dacă inima şi mintea lui Ian erau dedicate vieţii spirituale, judecând după fascinaţia lui de-abia ţinută în frâu de a-i privi sânii, avea şi o latură carnală, exact ca restul lumii.

 Ce-ţi închipui că fac atunci când pozez? Urc repede nişte scări jegoase şi întunecoase până la un apartament dotat numai cu apă rece, cu lumini chioare şi tapet scorojit? Crezi că eu şi artistul ne dedăm la tot felul de activităţi libidinoase după ce am pozat în poziţii lascive...

 Ajunge, Shay! strigă el, răsucindu-se cu faţa spre ea.

Mâinile cu care tăiase orizontal aerul înlemniră pe lângă corpul Iui. Privirea ei se aţinti asupra ochilor albaştri, peste spaţiul încărcat de tensiune dintre ei. Nu ştia ce anume o uluise mai mult, furia lui copleşitoare sau faptul că i se adresase pe numele mic. Rămase şocată, nemişcată şi mută, ţinându-şi respiraţia.

Dacă ar fi fost vorba de oricine altcineva, Shay ar fi putut jura că bălmăjise o înjurătură când se dezmeticise din încremenire, întorcându-se cu spatele şi trecându-şi o mână prin păr.

 Nu. Nu asta cred despre tine sau despre ceea ce faci, protestă el. E nedrept din partea ta să mă etichetezi ca fiind atât de puritan. Se întoarse pe călcâie, pentru a fi din nou faţă în faţă cu ea. Dar ce anume aş fi putut să cred? Ce fel de femeie intră peste un bărbat străin la duş, fără urmă de jenă?

 Tu eşti străin? îi aruncă ea zeflemitoare.

Răspunsul ei obraznic nu reuşi decât să-l enerveze şi mai tare. Mâinile i se încleştară pe lângă corp. Intenţionat, Shay îşi lăsă privirea să-l măsoare din nou din cap până în picioare.

 Singurul lucru pe care l-am considerat neobişnuit la tine a fost cântecul pe care ai ales să-l fredonezi la duş. Ştiind ce profesie ai, aş zice că Rock of Ages s-ar fi potrivit mai bine decât Good Vibrations.

Shay îşi desfăcu şervetul de bucătărie din jurul taliei şi îşi îndepărtă de pe gât câteva şuviţe de păr rătăcite, cu un gest neglijent al mâinii. Voia ca el să ştie că furia lui o lăsa complet rece.

 Se întâmplă să-mi placă Beach Boys, spuse el. Şi Beatles şi Bee Gees, şi Blondie. Acum dă-mi voie să-ţi spun ce anume îmi displace.

 Nu mă...

 Îmi displac femeile care sunt atât de nesigure pe feminitatea lor, încât încearcă să-şi asume rolul masculin. De acord, ai un trup frumos, dar ai avut dreptate când ai spus că nu are nici o legătură cu ceea ce se află în sufletul tău. Fiindcă nu cred că există ceva înăuntrul tău. Cred că eşti doar o carcasă frumoasă construită în jurul unui gol, acolo unde ar trebui să se afle sufletul unei femei. Eşti atât de ocupată prefăcându-te că eşti cineva, încât nu ştii de fapt cine sau ce eşti.

Shay se simţi atât de insultată, că rămase cu respiraţia întretăiată.

 Du-te... Se întrerupse înainte de ultimul cuvânt, amintindu-şi avertizarea lui. Apoi, sfidătoare, strigă la el oricum: Du-te dracului!

Împinse uşa batantă de la bucătărie cu mai multă forţă decât era nevoie. Aceasta se lovi de peretele salonului când Shay îşi făcu furtunos intrarea. Sunetul îi făcu pe John şi pe Celia, care stăteau în picioare chiar lângă uşa de la intrare, prinşi într-o îmbrăţişare pasională, să se îndepărteze unul de altul, cu o expresie de ruşine şi vinovăţie.

 O, ce naiba! exclamă Shay exasperată, urcând primele câteva trepte. Ce-ar fi ca voi doi să mergeţi la culcare şi să nu vă mai purtaţi ca nişte idioţi?

Credea că după ce va face un duş răcoros, se va spăla pe dinţi, se va pieptăna şi se va băga în pat, va putea să-şi alunge din minte ceea ce-i spusese Ian, calificându-le drept prostii, şi să se cufunde într-un somn fără vise.

Făcuse o tâmpenie când se aflase jos, greşise când îi stârnise mânia, când îi provocase intenţionat furia, când îl drăcuise. Să drăcui un preot! Care era problema ei? Nici nu era de mirare că Ian avea o părere atât de proastă despre ea.

Oricât de mult ar fi încercat să uite cuvintele lui aspre, acestea răsunau în mintea ei în ritmul constant al unei cascade. Faptul că fuseseră aşa de aproape de adevăr le făcea cu atât mai revoltătoare.

Deodată auzi sunetul blând al unei uşi ce se închidea în dormitorul de lângă al ei. Era el, din nou. Jurându-şi că nu o interesa nimic din ceea ce făcea el, ascultă totuşi atentă sunetele pe care le producea, pregătindu-se pentru culcare. Când casa se cufundă din nou în tăcere, lovi perna, pedepsind-o pentru propria nelinişte.

Ce drept avea un preot de la ţară să vină şi să-i arunce în faţă toate defectele personalităţii ei? De ce-ar fi trebuit să-i pese de ceea ce credea el, de ceea ce spunea? însă nu atât vorbele pe care le rostise, cât adevărul a ceea ce spusese o neliniştea.

Juca intr-adevăr un rol. Ani de-a rândul se simţise goală pe dinăuntru, simţise un vid pe care nu reuşea să-i numească, dar care părea nesfârşit şi imposibil de umplut. Trupul ce fusese transpus pe pânze şi în fotografii era o marfă preţioasă, dar nu o reprezenta pe ea. Soţul despre care crezuse că o iubise fusese de fapt mult mai preocupat de felul în care arăta şi de ceea ce făcea ea, decât de ceea ce simţea şi ce gândea.

Anson Porter era un tânăr ambiţios, în plină ascensiune profesională la firma sa de contabilitate. Cel mai important obiectiv al lui era să devină asociat cu drepturi depline în companie. O cunoscuse pe Shay la o expoziţie de artă. Nu se afla acolo fiindcă ar fi fost interesat de artă, ci pentru că unul dintre asociaţi sponsorizase un tânăr pictor care realizase o serie de nuduri.

Shay, care era prezentă Ia invitaţia artistului, îl plăcuse pe Anson încă de când se făcuseră prezentările. Punea întrebări nenumărate despre cum fuseseră concepute picturile în care apărea ea, cât timp fusese nevoită să pozeze şi aşa mai departe. Când o invitase la cafea după aceea, Shay acceptase cu dragă inimă.

După prima întâlnire urmaseră altele, multe altele. Erau fericiţi; erau îndrăgostiţi. Când o ceruse de soţie, Shay îl copleşise cu sărutări fierbinţi. Dar la scurt timp după curtarea vijelioasă şi căsătoria încheiată în grabă devenise clar că, în vreme ce Anson se pregătea să devină asociat cu drepturi depline în firma de contabilitate, o pregătea şi pe Shay să fie aşa cum îşi închipuia el că ar trebui să fie soţia unui asociat.

Shay se trezise că şofa o maşină cât se poate de sobră, se îmbrăca la fel de conservator şi lipsit de imaginaţie ca restul soţiilor şi participa la prânzuri şi turnee de bridge pe care le găsea obositoare şi plictisitoare, alături de femei pe care le considera tâmpe şi superficiale.

 Ce faci?! strigase Anson într-o seară, când îi spusese despre un nou job pe care îl obţinuse.

 Am spus că pozez pentru un sculptor. E...

 Nu mă interesează nici cât negru sub unghie cine e, o întrerupsese Anson cu brutalitate. Te referi să pozezi goală, nu?

Ea îşi muşcase buza de jos şi numărase încet până la zece.

 Nud, da.

 Ei bine, las-o baltă, spusese el neînduplecat. Ce-ar crede lumea?

Sărind de pe scaun, Shay îi spusese ce părere avea ea despre ce-ar crede lumea:

 Ştiai cu ce îmi câştig existenţa înainte de a ne căsători. Nu te-a deranjat atunci.

 Înainte de a ne căsători, nu după. Nu-nu, n-am să-i permit soţiei mele să defileze goală în faţa unui moş libidinos. Nu mă interesează cât e de faimos.

Ea explodase:

 Ce replică stupidă, provincială şi idioată!

 Poate din punctul tău de vedere artistic, dar nu şi din punctul de vedere al oricărui soţ care se respectă. Fireşte, am presupus că vei renunţa la toată treaba asta cu munca de model după ce ne vom căsători.

 Ei bine, ai presupus greşit, nu-i aşa? replicase ea, ieşind furtunos din cameră.

Refuzase acel proiect. Cedase în faţa argumentelor lui Anson, dar lucrurile nu mai fuseseră niciodată la fel între ei. El încercase să-i înăbuşe spiritul plin de viaţă, adică exact ceea ce îl atrăsese la ea de la bun început. Sau poate că îi admirase doar trupul? Oricum ar fi fost, nu îi permisese să fie ceea ce era, ci încercase să o modeleze în ceva ce nu o reprezenta.

Toată lumea părea că voia să facă acelaşi lucru. Mama ei îşi dorea să fie o doamnă. Soţul ei îşi dorise să fie o matroană din înalta societate. Nu era sigură ce anume voia acest Ian Douglas de la ea, dar clar nu o plăcea aşa cum era.

Ceea ce o durea cel mai tare era faptul că îşi dorea aprobarea lui, nu doar faţă de trupul ei, ceea ce era uşor de obţinut, ci faţă de persoana ei. Era o nebunie, nu avea nici o logică, însă îşi dorea ca el să o placă. Îi stărui în minte gândul că era atrasă de el - nu doar de trupul lui, deşi nu văzuse vreodată un bărbat care să-i placă mai mult. Ceva din sufletul ei părea să tânjească după ceva ce avea el de oferit.

Netoato, se luă ea singură în râs pe întuneric. Asta face parte din munca lui. El trebuie să inspire o astfel de încredere spirituală.Ignoră emoţiile tulburi pe care i le stârnea, considerându-le doar o reacţie a manipulării lui inteligente, dar chiar şi când reuşi să adoarmă, nu se putu convinge că nu mai era şi altceva la mijloc.

A doua zi dimineaţă se opri de cealaltă parte a uşii batante de la bucătărie, ascultând discuţiile joviale şi zăngănitul vaselor pentru micul dejun.

Timp de o clipă, Shay simţi un resentiment aprig. De ce se obosise să vină aici în weekend ? Ei trei se înţelegeau excelent fără ea. Petrecuse o noapte chinuită, atât în somn, cât şi în intervalele îndelungate în care se foise în pat, fără să poată adormi. Ian Douglas era de vină.

O licărire poznaşă începu să-i danseze în ochi şi un zâmbet i se întinse pe buze. A naibii să fie dacă avea să-i permită s-o transforme în oaia neagră şi să-i distrugă week-endul. Fără îndoială, cu o seară în urmă el o catalogase drept un drac împeliţat şi rebel. Ceea ce urma să vadă azi era fie o soră vitregă duios de ascultătoare, pe care nu avea s-o recunoască. Să-şi bată el capul cu asta!

 Bună dimineaţa la toată lumea, strigă veselă, intrând uşor în bucătărie şi sărutând obrazul ridicat al mamei sale.

 Bună dimineaţă, dragă. Ai dormit bine?

 Tun, minţi Shay. Se aplecă spre John şi îl sărută pe frunte. Bună dimineaţa, John.

 Shay, cât de drăguţă eşti în această dimineaţă.

 Mulţumesc. Până în acel moment nu-i aruncase nici o privire Iui Ian.

Acum o făcu. Arăta mult mai viril, mai frumos şi mai sexy decât ar fi avut dreptul să arate orice bărbat cu profesia lui. Învingându-şi timiditatea, se apropie de el, îşi puse mâinile cu îndrăzneală pe umerii lui şi se aplecă. Buzele ei trecură uşor peste ale lui.

 Bună dimineaţa, frăţioare.

Fiorul ce îi arse buzele şi îi clocoti în vene nu avea nici o legăturii cu dragostea de soră. Îi simţi până în vârful picioarelor masculinitatea, parfumul, atingerea, masivitatea. Toate veneau să-i sublinieze bărbăţia. Trupul ei tânjea după acea bărbăţie, era flămând după ea, iar Shay se temu că nu Ian se lăsase păcălit nici măcar o clipă de jocul copilăresc pe care îl juca ea. Nici nu-şi putea imagina că ar fi simţit şi el acelaşi fior de excitare pe care îl simţise ea când li se atinseseră buzele.

Dar când ea se îndepărtă şi rămase în picioare în faţa lui, el îşi întinse picioarele lungi şi adoptă o atitudine de indiferenţă totală.

 Neaţa, surioară.

Sângele lui Shay începu să clocotească dintr-un cu totul alt motiv acum, iar intenţiile ei bune, născute cu o clipă în urmă, au fost lăsate baltă.

 De ce nu eşti la rugăciune sau ceva de genul ăsta? îl întrebă ea. Nu asta fac oamenii bisericii?

Sandalele ei lipăiră arogant pe podea când traversă bucătăria, îndreptându-se spre aragaz. Auzi oftatul mamei sale.

 Mi-am spus deja rugăciunea, răspunse Ian pe un ton calm.

 Sper că ai spus câteva şi pentru mine.

Shay îi aruncă un zâmbet fals şi îşi turnă cafea într-o ceaşcă.

 De fapt, numeroasele rugăciuni pe care le-am spus pentru tine mi-au ocupat cea mai mare parte din timpul de meditaţie.

Shay testă rezistenţa ibricului din sticlă, trântindu-l înapoi pe ochiul aragazului.

 Nu ţi-am cerut să...

 Eu şi John am avut o idee grozavă, interveni Celia vorbind tare şi acoperind remarca usturătoare a lui Shay.

Ce-ar fi ca noi patru să jucăm tenis în dimineaţa asta, înainte de a se face prea cald?

 Tenis? Pentru o clipă, antipatia lui Shay faţă de Ian fu înlocuită de uluire. Habar n-avusese că mama ei participa la activităţi care să necesite atât de multă energie ca tenisul. Când ai învăţat să joci tenis?

 John mă învaţă, spuse Celia sfioasă, privindu-şi drăgăstos soţul. Desigur, nu sunt foarte bună încă, dar...

 E tot mai bună pe zi ce trece, încheie el mândru. Ce ziceţi, copii? Vă băgaţi la un meci la dublu?

 Ţi-ai adus racheta şi echipamentul de tenis, Shay? întrebă Celia.

 Da, deşi nu m-am prins de ce ai sugerat să le iau.

 Minunat, spuse Celia, bătând fericită din palme.

 Nu ştiu ce să zic, se eschivă Shay.

 Poate că Shay se ruşinează de felul în care joacă, sugeră Ian. Dacă nu vrea să joace la dublu, voi doi...

 Joc foarte bine, replică ea furioasă, întrerupându-i vocea tărăgănată şi linguşitoare.

Privirile li se ciocniră. Ştia că din ochii ei zburau scântei de iritare. Ai lui erau neprihăniţi, dar în spatele expresiei inocente, Shay întrezări sclipiri de amuzament şi triumf. Căzuse victimă celui mai vechi truc din lume.

 Voi doi puteţi merge să vă schimbaţi, cât eu şi Shay strângem masa, spuse Celia, ridicându-se. Shay, ştiu că nu mănânci de obicei la micul dejun, dar gogoşile alea cu afine sunt formidabile.

 Mulţumesc, mamă, dar nu vreau. Cafeaua îmi ajunge.

 Chiar eşti mult prea slabă.

 Ei, Celia, las-o în pace pe fată. E şic să fii zveltă, spuse John, studiind silueta fină a lui Shay sub privirile Celiei.

 Atunci poate că ţi-ar plăcea mai mult silueta mea dacă aş da jos câteva kilograme, sugeră Celia aproape posomorâtă.

John o prinse şi îşi îngropă nasul jucăuş în scobitura gâtului ei.

 Îmi place silueta ta exact aşa cum e.

Shay zâmbi în faţa acestei manifestări de tandreţe, dar refuză să admită cât de mult o supără faptul că Ian ieşi cu pas săltat din bucătărie. Deşi toată lumea din încăpere îi studiase silueta, el nu-i aruncase nici măcar o privire.



John avea dreptate în privinţa siluetei mamei ei. Arăta cât se poate de drăguţ în echipamentul de tenis. Picioarele ei nu erau la fel de lungi, de subţiri sau de bronzate ca ale lui Shay, dar erau remarcabil de zvelte şi de ferme pentru o femeie de vârsta ei.

Terenurile de tenis din zonă nu erau netede precum cele de la cluburile exclusiviste, dar aveau să se descurce.

După ce îşi făcură încălzirea, începu meciul la dublu. Fără o vorbă, Shay şi Ian deveniră parteneri. El juca bine, dar metodic. Retururile şi serviciile lui nu erau spectaculoase. Celia juca sub instructajul răbdător al lui John, căruia nu părea să-i pese dacă pierdeau sau câştigau, câtă vreme ea se simţea bine şi nu obosea prea tare. Shay se relaxă, ştiind că juca mai bine decât toţi ceilalţi. Nici măcar nu făcu eforturi. O surprinse când Ian îi făcu un compliment pentru un retur obişnuit şi un serviciu nicidecum fabulos.

 Bună lovitură, spuse el laconic.

 Mersi, replică ea la fel de scurt.

În afară de cazurile când erau nevoiţi să o facă, nu se priviră. El cu siguranţă nu îi acorda o atenţie specială, iar ea a naibii să fie dacă avea să stea în faţa lui ca o adolescentă mută de emoţie admirându-i fizicul, pus în valoare în toată splendoarea de costumul alb de tenis.

Ceea ce o irita era faptul că ştia că arăta bine în echipamentul ei de tenis. Era alcătuit dintr-un top cu spatele gol, ce îi scotea în evidenţă bronzul. Fusta albă plisată îi venea doar cu puţin sub şolduri. Boxerii roşii de dedesubt ieşeau uneori cochet la iveală.

Iar acest puritan, acest bărbat plicticos nici măcar nu o remarcase, îşi spuse ea cu dispreţ.

Înainte să fi încheiat meciul, Celia îşi tamponă fruntea cu o batistă şi spuse că ei îi ajunsese.

 Ce-ar fi să mergem la magazin, să luăm fripturile pe care voiai să le faci pe grătar, în vreme ce copiii continuă meciul?

 Bună idee, consimţi John.

Fiindcă Shay nu se obosise prea mult jucând, aştepta cu nerăbdare să aibă tot terenul doar pentru ea. Încuviinţă din cap.

 Ne întoarcem într-o jumătate de oră, strigă John, conducând-o pe Celia la maşină.

 Vrei să te odihneşti puţin înainte să începem? o întrebă Ian pe Shay, în vreme ce maşina se îndepărta.

 Nu am nevoie, dar dacă tu ai, am să aştept cu plăcere.

 Eu sunt pregătit, spuse el aspru şi, fără să mai dea cu banul, alese jumătatea de teren care avea soarele în spate. Poţi servi cu prima.

 Mulţumesc foarte mult, răspunse ea sarcastic, luând mai multe mingi şi îndreptându-se spre careul de serviciu.

Încălzită după meciul de mai devreme, trimise în viteză un serviciu impresionant în jumătatea lui de teren, înainte să-şi dea seama ce se întâmplase, mingea zbură spre ea în linie dreaptă peste fileu, lovind pământul la un centimetru distanţă de marginea terenului din spatele ei. Shay murmură o înjurătură.

 A fost sau nu în teren? strigă Ian politicos din jumătatea lui.

O provoca oare să trişeze, spunând că fusese out?

 În teren, răspunse ea.

 Mă gândeam eu.Gura ei se încorda într-o expresie de hotărâre fermă când îşi folosi întreaga forţă pentru următorul serviciu. Atinse pământul făcând o piruetă în colţul terenului şi mingea ricoşă în direcţia opusă. Shay nu apucă să se bucure. Paralel cu solul, mingea zbură înapoi peste fileu ca un avion de vânătoare. Shay fandă brusc, ratând mingea la câţiva centimetri.

Ian era mult prea relaxat, învârtea racheta ca pe un baston şi fluiera încet. Deci căzuse în capcană din nou. Existau ticăloşi şi când era vorba de tenis? Ei bine, nu avea încotro, trebuia să facă faţă cât mai bine, să rămână în alertă şi să joace cât de bine putea împotriva unui jucător evident mai bun.

Deşi serviciile ei erau bune, nu reuşi să câştige decât un singur punct, şi chiar şi acela simţi că îi fusese oferit de Ian. Nu din milă. Arcuirea răutăcioasă a sprâncenelor lui îi arătă că ştia exact ce făcea. Îi acordase acel punct doar pentru a-i stârni şi mai mult iritarea, din ce în ce mai intensă.

 Serviciul la mine, spuse el după ce câştigă ghemul.

 Cunosc regulile.

Rânjetul lui era larg, dezarmant, fermecător; Shay nu-şi dorea nimic mai mult decât să i-l şteargă de pe buze.

 Nu ştii să pierzi? o tachină el.

 Serveşte o dată nenorocita aia de minge.

Ian ridică din umeri, ignorându-i limbajul.

 Bine.

Shay nici nu apucă să vadă mingea. Zări braţul lui arcuindu-se mult deasupra capului, îl văzu pe el ridicându-se pe vârfuri, întinzându-şi trunchiul şi coborându-şi fulgerător braţul. Apoi nu mai apucă să vadă decât mingea îndepărtându-se de ea cu efect şi ricoşând de pe teren într-un unghi nebun.

 Cincisprezece, fetiţo, spuse el pe un ton inexpresiv.

Ea ar fi preferat s-o spună cu veselie.

Următorul serviciu fii la fel de puternic, la fel de rapid, la fel de necruţător.

 Serveşti cu prea multă forţă, îi strigă Shay.

 Nu eşti atentă la minge. Ţine-ţi ochii pe minge.

 O văd ca prin ceaţă, bombăni ea încet, ocupându-şi poziţia.

 Ce-ai spus? strigă el politicos, amânându-şi serviciul.

 Nimic. Serveşte.

Următoarea minge zbură la o distanţă periculos de mică de capul ei.

 La naiba, serveşti prea în forţă! Mingea aia ar fi putut să mă omoare, strigă ea.

 Eşti doar furioasă pentru că te bat cu aşi. Vrei să renunţi?

 Nu. Dar nu sunt o ţintă. Nu servi cu atâta forţă.

Îşi dădu seama după felul în care se flexă că următorul său serviciu avea să fie mai dur decât celelalte. Furioasă, îşi aruncă racheta şi se răsuci pe călcâie.

 N-am de gând să mai joc cu un potenţial ucigaş.

Ian nu apucă să-şi mai oprească elanul. Îşi luase prea mult avânt, iar mingea nici măcar nu mai atinse pământul înainte de a se lovi de perna moale de came a fundului lui Shay.

Ea ţipă tare. Din ochi îi ţâşniră lacrimi. Şocul durerii îi stârni greaţa. Privirea i se înceţoşă. Durerea, foamea şi căldura soarelui se combinară. Căzu ruşinos la pământ, pierzându-şi complet cunoştinţa.








Capitolul 3





 Îmi pare rău, îmi pare atât de rău. Shay, te rog, iartă-mă. N-am vrut să te rănesc.

Vorbea cu voce joasă şi repezită, cuvintele îi erau şoptite şi îi aduceau alinare lui Shay. Alunecară pe urechile ei precum picăturile răcoroase de ploaie, îndemnând-o să se trezească.

Nu încă. Nu voia încă să deschidă ochii. Preţ de o clipă de răsfăţ, îşi dori să fie cocoloşită, lipită de zidul solid al pieptului lui magnific. Adora să-i simtă bărbia alunecându-i peste capul ei. Obrazul şi nasul ei erau lipite de gâtul lui umed şi cald. Mirosea a sudoare bărbătească amestecată cu o apă de colonie înţepătoare. Acel miros, căldura ce emana dinspre el, mâna ce-i mângâia părul şi vocea liniştitoare o determinară să nu se trezească din leşin. Era cu mult mai plăcut să rămână neajutorată şi protejată.

 Îmi pare rău, îmi pare atât de rău.

Se aflau pe iarbă. O simţi sub picioarele ei dezgolite. Ian o ridicase probabil de pe teren şi o ţinea cuibărită în braţele lui, el însuşi aşezat pe iarba de început de vară, moale şi verde. Cât de minunat era să fie ţinută strâns de braţele lui puternice. Dacă ar fi avut de ales, poate că ar fi preferat să rămână astfel pentru totdeauna, cu vocea lui profundă vibrându-i prin trup la fiecare cuvânt rostit din suflet şi cu mâna lui...

Îşi dădu seama unde se afla mâna lui. Nu cea care îi mângâia blând părul. Cealaltă. Masa uşor locul unde fusese lovită. Sub fusta ei scurtă, având doar boxerii roşii de tenis între ei, el îi mângâia fesele. O strânse blând, apoi mâna lui se îndreptă şi o masă cu o mişcare lentă, circulară a palmei. În tot acest timp, îi murmură cât de mult regreta că o învineţise şi o rănise cu serviciul său ucigaş.

Ea îşi lăsă mâna să urce pe coastele lui, prinzându-se de buzunarul de la piept al tricoului său. Muşchii bine conturaţi se contractară ţi se întăriră sub mâna ei. Apoi ea ridică perdeaua de gene negre şi se trezi privindu-l drept în ochi. Feţele lor erau la doar câţiva centimetri distanţă, cum el stătea aplecat deasupra ei.

Ian lăsă să-i scape un oftat de uşurare şi închise ochii pentru o clipă înainte de-a o întreba cu o voce şoptită:

 Eşti bine?

Ea aprobă din cap, captivată de apropierea lui şi de parfumul respiraţiei sale, ce-i mângâia faţa.

 Da.

 Shay, te rog, iartă-mă. Îmi pare rău. N-am vrut să te lovesc.

 Ştiu.

De ce era dispusă să-l ierte atât de uşor? Ar fi trebuit să fie înnebunită de furie. În schimb, stătea acolo, pradă unei moleşeli delicioase, iertându-l cu generozitatea unui sfânt. Ca să-l certe pentru jocul lui brutal, care sfârşise prin a o răni, ar fi fost nevoie să se desprindă de el. Atunci el nu ar mai fi privit-o cu acea tandreţe de nedescris. Buricele degetelor lui nu ar mai fi alunecat peste trăsăturile chipului ei de parcă le-ar fi adorat. Cealaltă mână nu i-ar mai fi mângâiat - căci nu exista nici un alt termen pentru a descrie mişcările lui ritmice - rotunjimea plină a şoldului care încă mai pulsa de durere din pricina loviturii în forţă a mingii de tenis.

El însă nu se putea ierta la fel de uşor.

 Începusem deja serviciul şi eram atent la minge. N-am văzut că te-ai întors, decât când era deja prea târziu. O atinse pe obraz. Îmi pare rău. N-aş fi vrut pentru nimic în lume să te rănesc.

 Dar făceai pe grozavul, spuse ea încet, cu un zâmbet jucăuş.

 Făceam pe grozavul, recunoscu el pocăit.

Ian rânji, iar Shay simţi cum îi creşte inima, făcându-i sânii să se umfle şi să o furnice. Era copleşită brusc de senzaţii pe care le crezuse de mult uitate. Iţi îngropase adânc acel soi de simţire după ce căsnicia ei eşuase. Oare chiar o încerca acea ameţeală minunată ? Se datora loviturii sau fusese cauzată de altceva, mult mai important?

Ian era splendid, dacă adjectivul putea fi folosit pentru un chip atât de masculin. Profilându-se pe cerul de vară azuriu, care accentua culoarea ochilor lui, părul îi strălucea negru ca pana corbului. Încruntate, sprâncenele lui întunecate trădau îngrijorarea pentru ea. Nasul frumos conturat, drept şi subţire doar pentru a se lăţi uşor în dreptul nărilor, forma un pod perfect între ochii lui ispititori şi buzele senzuale. Shay se întrebă dacă femeilor din congregaţia lui le venea greu să se concentreze la spiritualitatea predicilor sale, în vreme ce-i urmăreau gura mobilă formând cuvintele.

Şoldul care nu era mângâiat de mâna lui se odihnea în poala sa. Sub coapsa goală o simţea pe a lui. Era tare şi caldă. Părul cârlionţat şi ţepos îi gâdila pielea. Ridicase un genunchi pentru a-i sprijini spatele. Ameţeala o cuprinse din nou când îşi dădu seama că spatele ei gol se sprijinea de coapsa lui.

Privirea lui Shay îi devoră lacomă chipul. Voia să profite cât de mult posibil de acel moment.

 Joci tenis foarte bine, spuse ea, de-abia recunoscându-şi propria voce - i se strecură de pe buze ca o umbră seducătoare.

El nu-i răspunse timp îndelungat. Privirea lui îşi lua, la rându-i, porţia de devorare lacomă. Îi analiză fiecare trăsătură a chipului: fruntea, ochii şi nasul ei erau cercetate de privirea lui avidă. Apoi aceasta se opri asupra gurii ei şi rămase acolo. Neclintită. Ian avea privirea aţintită în continuare asupra gurii ei când spuse răguşit:

 Am făcut parte din echipa de tenis a facultăţii.

Preţ de câteva momente extraordinare nu mai spuseră nimic, doar se priviră, de parcă până în acel moment tânjiseră să se vadă. Singura mişcare era cea a mâinii lui care încă îi masa leneş locul învineţit. Aproape imperceptibil, capul lui se apropie de al ei. Buzele ei se despărţiră. La fel şi ale lui. Inima ei îi bubui în piept - sau poate simţea bubuitul inimii lui când o strânse mai puternic la pieptul său?

Mâna ei urcă uşor până la gulerul tricoului lui şi se strecură înăuntru.

 Ian?

 Shay.

Chipul lui coborî spre ea. Tot mai aproape şi mai aproape. Privirea ei se fixă pe gura lui. Aproape îi putea simţi gustul moliciunii umede lipindu-se de a ei.

Îi simţi trupul tensionându-se şi devenind rigid în aceeaşi clipă în care inspiră adânc. Din reflex, degetele lui se strânseră peste fesa ei, apoi îi dădură drumul. Mâna îi fu smulsă de parcă ar fi fost trasă de un păpuşar răutăcios. Capul i se ridică brusc, iar Shay fu lăsată să cadă din poalele lui pe iarbă, când Ian sări în picioare.

Se îndepărtă de ea până ajunse lângă un copac din apropiere, sprijinindu-şi fruntea de trunchiul aspru al acestuia. Tremura din tot trupul, iar umerii i se ridicau grei sub respiraţia sacadată. Pumnii agitaţi i se loveau de coapse. Arăta ca un bărbat care încearcă disperat să-şi recapete controlul, aflat pe punctul de a se pierde cu firea.

Peste măsură de insultată şi rănită, Shay se ridică în picioare. De-abia reuşi să nu cadă când şoldul lovit nu-i oferi aproape nici o susţinere. Durerea se redusese la o pulsaţie surdă. Naiba să-l ia! Care e problema, părinte Douglas? îl tachină ea cu răutate. Oare femeia neruşinată a reuşit aproape să te ispitească? Doamne fereşte să săruţi o persoană atât de perfidă ca mine.

El se întoarse rapid spre ea, cu mânia alimentată şi mai mult de agitaţia fizică. Ochii lui albaştri erau înfuriaţi. Shay îşi dădu seama că făcea un efort să discute cu ea pe un ton calm, uniform.

 Ar fi bine să stai jos şi să te odihneşti până se întorc părinţii noştri. Tocmai ţi-ai revenit dintr-un leşin.

 Şi cine e vinovat pentru asta?Tu, dintre toţi oamenii, ar fi trebuit să ai cunoştinţă despre cei blânzi care vor moşteni pământul. Nu eşti decât un mare bătăuş. Voi avea o vânătaie oribilă timp de o lună.

 Nimeni n-ar vedea-o dacă nu ai... Păru că e pe cale să spună ceva, posibil ceva vulgar, dar se răzgândi. Dacă nu ai face ceea ce faci tu.

 Cât de perspicace din partea ta să-ţi dai seama că, datorită ţie, s-ar putea să nu pot lucra timp de câteva săptămâni.

 Ai un loc de muncă la galerie.

 Care îmi asigură cam jumătate din venit. Lucrez exclusiv pe bază de comision şi depind de proiectele în care sunt model pentru a supravieţui în lunile mai slabe.

 Ai putea fi model pentru haine, strigă el. Dar aţa ceva ar fi prea convenţional, nu?

 Nu arăt nici pe departe la fel de bine îmbrăcată pe cât arăt dezbrăcată.

Acest gând păru să-l tulbure. Privirea îi coborî pe trupul ei, apoi se abătu repede. Îşi şterse palmele pe pantalonii scurţi albi.

 Ar fi bine să stai jos, repetă el cu o voce nesigură. Ai suferit un şoc.

 La fel şi tu, părinte. Tocmai ai descoperit că eşti la fel de uman ca tot restul lumii.

 Nu am susţinut niciodată că aş fi altfel.

 A, nu, sfântule lan?

 Nu, spuse el muşcător. De ce te ambalezi atât de tare, Shay? Fiindcă nu te-am sărutat? Crede-mă, în pofida profesiei mele, sunt bărbat din toate punctele de vedere. Sunt un mare susţinător al sărutului. Atâta tot că femeile excentrice, cu o gândire liberală în materie de sex nu mă atrag.

Pe Shay o cuprinse mânia, care îi învălui întregul trup într-un val fierbinte.

 Nu te-am ispitit să te întinzi pe iarbă, să ştii. M-am trezit şi te-am găsit pipăindu-mi fundul.

 Eu... Şovăi şi înghiţi un nod. Nu mi-am dat seama ce făceam. Te-am lovit, iar eu doar... Încercam să-mi dau seama cât de rău.

 Ha! râse ea, dându-şi capul pe spate. Eşti şi ipocrit, îţi plăcea.

Înainte ca lan să apuce să-i dea replica, auziră scârţâitul cauciucurilor pe drumul pietruit şi ridicară privirea, văzându-l pe John oprind maşina.

 S-a terminat meciul? Cine a câştigat? strigă acesta pe geam.

 Eu, spuse Ian fără scrupule, în timp ce se apropiau amândoi de maşină.

 Shay, şchiopătezi? întrebă Celia când Shay deschise portiera şi urcă pe bancheta din spate.

Ian nu se oferi să o ajute.

Ea se crispă când se aşeză.

 Da, şchiopătez. Ian m-a lovit cu o minge de tenis.

John, care tocmai manevra maşina pentru a o scoate din nou pe şosea, călcă frâna şi ambii părinţi întoarseră capetele spre bancheta din spate.

 Ian, ai lovit-o cu o minge de tenis? îşi întrebă John fiul.

 Accidental, spuse el defensiv. S-a întors cu spatele în vreme ce serveam. A fost o prostie să facă aşa ceva.

 Ian! lătră John.

 Încercam să-mi salvez viaţa! strigă Shay.

Privirea lui John alunecă de la fiul său la Shay şi se îndulci.

 Eşti bine? Unde te-a lovit mingea?

 Drept în fiind.

Cuvintele lui Ian răsunară în spaţiul îngust al maşinii, ricoşând şi rostogolindu-se în interior precum bilele dintr-o ruletă, înainte de a se opri, în sfârşit, într-un loc. John se zgâi la fiul său cu o expresie de uluială mută. Celia clipi rapid, nevenindu-i să creadă. Shay întoarse iute capul, pentru a-l privi pe Ian. Nu ştia ce o surprinsese mai mult, mărturisirea lui directă sau cuvintele pe care le folosise.

Ian se întoarse spre ea şi privirile li se întâlniră. Spre cumplita uluire a părinţilor, izbucniră amândoi în râs.



Chiar dacă râsul spulberă antipatia de moment dintre ei, nu reuşi să reducă tensiunea care plutea în aer. Ian o trata cu deferenţă. Politeţea lui exagerată o irita la fel de mult, dacă nu chiar mai mult decât condescendenţa de care dăduse dovadă anterior.

Pentru tot restul zilei, Ian nu mai acceptă decât rar să se afle în aceeaşi încăpere cu ea. Când se întâmpla acest lucru, dacă Shay îl surprindea privind-o, îşi ferea imediat privirea. Având în vedere cât de mult o ocolea, Shay putea la fel de bine să fie o încarnare a diavolului, trimisă să corupă sufletul lui Ian Douglas. Se simţea ca un personaj dintr-un roman de Hawthome.

După prânz, Ian se retrase în camera lui ca să-şi pregătească predica de duminică.

 Trebuie să plec dis-de-dimineaţă ca să ajung la timp pentru serviciul religios, explică el.Shay fu surprinsă de cât de repede trecuse timpul. Se temuse de acest week-end; acum aproape se terminase. Bineînţeles, ea nu trebuia să plece decât duminică seara, dar perspectiva de a petrece ziua la cabană fără Ian i se păru brusc una sumbră. Se alarmă când îşi dădu seama că plecarea lui conta atât de mult pentru ea.

În acea după-amiază avea de ales între a sta singură în casă, în vreme ce Ian rămânea închis în camera lui, şi a-i însoţi pe mama ei şi pe John, care voia să-şi încerce norocul la pescuit într-un pârâu ce străbătea un colţ al proprietăţii lui. Alese excursia Ia pescuit.

Zona rurală era bogată în verdeaţa începutului de vară. Dar fiecare pas făcut în direcţia pârâului îi provoca un junghi de durere în coapsă ce îi amintea de meciul de tenis din acea dimineaţă. Pe măsură ce se scurgeau orele după-amiezii, furia ei deveni tot mai intensă.

Dintr-un motiv pe care nu reuşea să-l identifice, o înnebunea faptul că Ian era hotărât să o ignore. Din clipa în care îl văzuse gol, cu apa prelingându-i-se pe trup, gândul la el ocupase în permanenţă o poziţie importantă în mintea ei. Nu îşi dorea ca lucrurile să stea astfel, dar aşa stăteau. Nu avea nici un rost să pretindă că ar fi fost altfel. Era atrasă de el ca bărbat. Atât. Şi cu asta, basta.

Acest lucru, luat separat, poate nu ar fi fost atât de important. Dar Ian era primul bărbat faţă de care se simţise atrasă sexual după destrămarea căsniciei ei. Avusese câteva întâlniri, de obicei aranjate de prietene care păreau hotărâte să-i găsească o pereche cât mai repede posibil. Din cauza lipsei de interes a lui Shay, potenţialii parteneri renunţaseră în scurt timp, îndreptându-se spre ţinte mai promiţătoare.

În regulă, Shay, îşi spuse în vreme ce contempla pârâul înspumat, are un trup grozav şi e frumos ca un înger războinic. Dar e în întregime opusul tău în ceea ce priveşte temperamentul şi gândirea.

Nici măcar faptul că Celia, după încurajările blânde ale lui John, reuşise să pună momeală în cârlig, nu putu să o smulgă pe Shay din gândurile ei.

Lăsând deoparte, pentru o clipă, aspectul fizic al lui Ian - dacă aşa ceva era posibil -, se concentră asupra genului de bărbat care era. De ce, dacă reprezenta tipul de persoană dispreţuit în trecut, se simţea atât de atrasă de el? De ce simţise că moare de-a dreptul că nu o sărutase de dimineaţă? De ce încă mai tânjea să-i simtă buzele peste ale ei, să-i simtă mâna mângâind-o, nu accidental, ci cu scopul şi intenţia de-a o iubi?

Apoi îşi dădu brusc seama. Precum un fulger apărut din senin, înţelese că o parte din atracţia ei faţă de el era provocată de faptul că el o ignora. Asta să fi fost explicaţia?

 Bineînţeles, spuse cu voce tare, apoi păru tulburată când Celia şi John o priviră curioşi.

Asta trebuia să fie explicaţia. Shay Morrison era prea inteligentă, prea umblată în lume, prea independentă pentru a crede că o singură privire asupra unui bărbat gol, oricât ar fi fost de frumos, o vrăjise ca pe o adolescentă. Dragostea la prima vedere nu se întâmplă pur şi simplu. În plus, sentimentele ei faţă de Ian abia dacă depăşeau pragul detestării. Pur şi simplu, curiozitatea ei fusese stârnită de faptul că el părea atât de neinteresat de ea.

În acelaşi timp, instinctul îi spunea că Ian nu era atât de imun la farmecele ei pe cât se prefăcea a fi. Chicoti când în minte începu să-i încolţească un plan pentru seara aceea. Poate că nu aveau să se mai întâlnească vreodată, dar a naibii să fie dacă avea să-i permită părintelui Douglas s-o alunge complet din gândurile lui.

 Eu cred că am să mă întorc, dacă nu vă deranjează, spuse Shay sărind în picioare din iarba de pe mal. Am să mă odihnesc puţin înainte de cină.

 Venim şi noi în scurt timp, răspunse mama ei. Sunt cât se poate de hotărâtă să prind un peşte.

Judecând după culoarea intensă din obrajii lui şi după degetele agitate, John părea că are chef de alte lucruri după ce rămâneau singuri în pădure. Shay încă mai zâmbea când se apropie de casă. Urcă scările şi se îndreptă spre uşa întredeschisă de la capătul holului.

Bătu uşor în uşă.

 Ian?

El făcu o pauză înainte de a spune:

 Da, intră.

Shay deschise uşa şi rămase în prag. Fereastra largă ce dădea spre curte era în spatele ei. Ştia că lumina aurie a soarelui se revărsa în jurul ei ca un halo, strălucindu-i în păr, scăldându-i pielea în lumină.

 Sper că nu te deranjez, spuse ea, dorindu-şi exact contrariul

 Nu. Mai am puţin de studiat, dar aproape am terminat.

Era aşezat la un birou acoperit de hârtii. Pe el era deschisă o Biblie şi mal multe cărţi ştiinţifice. O maşină de scris portabilă avea în ea o foaie de hârtie pe care fuseseră bătute câteva rânduri.

 Mama şi John vor veni şi ei mai încolo.

De ce refuza să o privească? Părea concentrat să mutileze o agrafă de hârtie cu degete despre care Shay ar fi putut jura că erau neliniştite.

 Cum merge pescuitul? întrebă el ridicând privirea.

Ochii lui albaştri îi studiară rapid picioarele, îmbrăcate în pantalonii scurţi pe care îi purtase la pârâu, şi zăboviră ceva mai mult asupra taliei ei dezgolite sub topul legat pe după gât, înainte de a-şi coborî din nou privirea asupra enervantei agrafe de hârtie.

 John prinsese trei până să plec eu. Mama încă se străduieşte să prindă momeala în cârlig. Bun, bun, spuse lan cu o voce care îi arăta că nici lui nu-i păsa de rezultatele partidei de pescuit mai mult decât îi păsa ei.

 Ai nevoie la baie? întrebă Shay, întinzându-şi leneş braţele deasupra capului.

 Ăăă... nu, spuse el. Nu.

 Am să iac o baie cu spumă, lungă şi relaxantă înainte de cină.

Îşi lăsă braţele să-i cadă pe lângă corp, scuturându-şi trupul în semn de anticipare senzuală a băii. Mişcarea îi făcu sânii să tresară ameţitor sub maiou, mişcare ce nu trecu neobservată, dacă era să judece după expresia lui năucită.

 Bine. Eu n-am... nu voi... vei avea baia doar pentru tine.

 În regulă, spuse ea nepăsătoare şi, răsucindu-se pe călcâie, ieşi din cadrul uşii.

Câteva minute mai târziu, ţăcănitul produs de clapele maşinii de scris se auzi prin uşa comună. Faptul că încă era în stare să lucreze o supără pe Shay, care stătea întinsă în cada plină cu apă fierbinte şi înspumată. Dar zâmbi viclean când îşi aminti expresia tulburată de pe chipul lui de fiecare dată când privirea îi aluneca în direcţia ei. Era cât se poate de conştient de feminitatea ei. Chiar dacă mintea îi impunea contrariul, corpul lui îl sfida.

Desigur, Shay nu intenţiona să meargă mai departe de un simplu flirt. Nu voia decât să se răzbune pe el pentru toate momentele în care o privise cu un amuzament detaşat, ca atunci când te uiţi la un puşti cu personalitate. Merita să fie pedepsit pentru umilinţele la care o supusese.

După ce îşi termină baia, împroşcând apa cât de zgomotos posibil şi fredonând încet piesa The Summer of '42, îşi clăti lenjeria în chiuvetă şi întinse fiecare piesă transparentă şi dantelată pe galeria perdelei de duş. Deşi de obicei dormea goală, îşi adusese o cămaşă de noapte, în cazul în care s-ar fi plâns mama ei. Aceasta era atârnată pe un cuier în spatele uşii ce dădea spre camera lui. De fiecare dată când voia să pună mâna pe clanţă, Ian avea să fie atins de materialul galben mătăsos, tivit cu dantelă ecru fină ca pânza de păianjen. Dacă voia s-o dea la o parte, ar fi fost nevoit să o atingă şi mai mult. Înainte de a ieşi din baia plină de aburi, Shay pulveriză în aer cantităţi generoase din parfumul ei.

Bătu la uşa dormitorului. Ţăcănitul tastelor încetă brusc.

 Da, Shay?

 Am terminat. Baia îţi aparţine, dacă ai nevoie.

 Mulţumesc, fu singurul lui răspuns, deşi trecu multă vreme până auzi din nou maşina de scris.

Îşi dădu seama că planul ei eşuase când Ian coborî la cină. John şi Celia se întorseseră suficient de devreme cât să se odihnească o vreme şi să apuce să se spele înainte de masa de seară. După cum promisese, John pregăti câteva grătare suculente şi coapse cartofi pe un grătar cu cărbuni. Shay şi Celia pregătiră o salată verde uriaşă şi toate celelalte garnituri.

Shay tocmai scotea smântână dintr-o cutie, turnând-o într-un vas pentru servit, când Ian intră pe uşa batantă, mirosind a săpun şi parfumat cu apa lui de colonie inconfundabilă.

 Sunt lihnit. Când e gata cina?

Voioşia cu care mergea şi cadenţa nepăsătoare din vocea lui o îngrijorară pe Shay. N-ar fi trebuit să se simtă nici pe departe atât de încrezător.

Celia îi adresă un râs fermecător.

 Eşti exact ca tatăl tău. El e afară, pregăteşte grătarul. A spus să mergi la el după ce cobori. Ai o bere în frigider.

 Mulţumesc.

Când se ghemui în faţa frigiderului, Shay îi aruncă o privire peste umărul gol. Rochia ei de vară avea un corsaj drept, cu spatele acoperit doar de şnururi ce se intersectau. Fusta era moale şi largă şi îi ajungea până la mijlocul gambei. Cureluşele sandalelor erau înfăşurate în jurul gleznelor. Imprimeul rustic al rochiei îi accentua nuanţa ca de miere a pielii, scoţându-i în evidenţă şuviţele blonde ale părului şi, alături de fardul închis pe care şi-l aplicase pe pleoape, îi sublinia trăsăturile exotice.

 Ai terminat cu studiul? îl întrebă ea pe un ton aspru.

Când ochii lui albaştri se ridicară spre ai ei, Shay îi văzu imediat batjocura din privire. Împingându-se pe coapsele puternice, lan se ridică în picioare. Shay fu nevoită să ridice bărbia într-o poziţie incomodă pentru a-l putea privi în faţă. Şi nu-i plăcu deloc ceea ce văzu. lan aproape râdea de ea!

 Chiloţii pe care i-ai spălat nu se uscaseră complet când am avut eu nevoie la duş, aşa că i-am atârnat pe spătarul scaunului din camera ta. Sper că nu te deranjează.

Apoi ieşi nepăsător pe uşa din spate, lăsând uşa din plasă să se trântească în urma lui. Zgomotul îi punctă afirmaţia, precum răpăitul unei tobe intr-un vodevil.

 Chiloţi? întrebă Celia pe o voce ascuţită. A spus cumva...

 Da, chiloţi, chiloţi, aproape strigă Shay la mama ei.

Apoi se întoarse la treabă, cu întregul trup tremurându-i de furie.

Fu ţinta batjocurii lui Ian pe tot parcursul mesei. Acesta nu spuse nimic cu voce tare, dar privirile lui sarcastice îi arătară că se prinsese de planurile ei, că îi înţelegea cât se poate de clar jocul şi că, în loc să o considere o seducătoare, o vedea doar ca pe o idioată foarte amuzantă.

Aproape că nici nu se atinse de mâncarea din farfurie, deşi nu făcu deloc rabat în ceea ce priveşte vinul de Burgundia pe care John îl deschisese pentru a stropi fripturile. Când se ridică pentru a o ajuta pe mama ei să strângă masa, capul îi zumzăia plăcut. Apoi, când ieşiră din bucătăria ordonată, John şi Ian erau cufundaţi într-o partidă de şah. Celia se instală să urmărească un film romantic la televizor. Shay fierbea în sinea ei.

Plictisită, se plimbă fără ţel dintr-o cameră în alta. Văzându-şi racheta de tenis sprijinită de balustradă, hotărî să o ducă la maşină. Aerul răcoros al serii avea s-o mai trezească din ameţeală.

Intenţiona să lase în urma ei această experienţă neplăcută, şi asta de la primele ore ale dimineţii, chiar înaintea lui Ian dacă era posibil, şi să se întoarcă acasă. Avea să-şi facă bagajele, pe cât posibil, chiar în seara aceea. Aproape din clipa în care sosise fusese făcută de râs şi era nerăbdătoare să se întoarcă în lumea ei, în care existau câţiva oameni care chiar îi respectau părerea, o considerau drăguţă şi râdeau cu ea, nu de ea.

Capota portbagajului se ridică şi tocmai dădea să arunce racheta înăuntru, când îşi observă portofoliul. Îl lua peste tot cu ea, ca o prelungire a propriului corp. În interiorul mapei mari şi pătrate din piele se afla o istorie a carierei sale ca model nud. Se folosea de fotografii ale picturilor şi ale sculpturilor şi de copii ale fotografiilor în care fusese model drept recomandare atunci când avea interviu cu un nou artist.

Acum, aproape ţipând de bucurie, ridică mapa grea din portbagaj. Îndesându-şi portofoliul sub braţ, pomi înapoi spre casă.

Se sperie când o găsi pe mama ei plângând în hohote nestăpânite în braţele lui John. Lăsă să-i cadă portofoliul pe masa de lângă intrare.

 Mamă, ce e?

 Filmul, spuse John. Shay se relaxă. A avut un final trist, explică el. Haide, iubito, să mergem sus. O sărută pe Celia pe tâmplă şi o îmbrăţişă strâns, purtând-o apoi pe scări. Până ajunseră sus, o mângâie întruna pe spate, repetându-i: A fost doar un film, draga mea.

Shay ridică ochii spre cer, iritată de sentimentalismul mamei sale în faţa unei poveşti de dragoste stupide. Iubire. Oare mama ei nu ştia că o astfel de iubire era inventată de scriitori şi de compozitori? Nu exista în lumea reală. Dar văzându-i pe Celia şi pe John, amândoi vizibil îndrăgostiţi, sprijinindu-se reciproc când ajunseră în capul scărilor, tabloul îi contrazicea perspectiva deloc romantică. Posibilitatea ca iubirea adevărată să existe în realitate era un gând care o tulbura.

Ian stătea lângă ea, privindu-i şi el pe cei doi părinţi. Când aceştia dispărură, îşi coborî privirea spre Shay. Expresia lui era una de infinită tandreţe, ca şi cum ar fi privit un nou-născut.

 Mama ta reprezintă esenţa feminităţii, spuse el.

Ceea ce nu rosti, după cum bine ştia Shay, era că fiica ei nu reuşea deloc acelaşi lucru.

Ian se întoarse pe canapea şi luă revista sport în a cărei lectură se cufundase. Sprijinit comod pe perne şi cu una din gleznele acoperite de blugi odihnindu-se pe genunchiul celuilalt picior, păru imediat captivat de pagina imprimată.

Iritată destul de tare de faptul că lan o ignora atât de grosolan, Shay se îndreptă cu paşi mari spre masa din hol, îşi luă portofoliul şi se trânti hotărâtă în colţul opus al canapelei pe care era aşezat Ian.

Coperta de piele se lovi cu o bufnitură de spătarul canapelei când deschise albumul masiv. Paginile foşniră în vreme ce Shay aranjă şi rearanjă fotografiile, încercând să-i atragă atenţia. Vorbind în şoaptă, dar suficient de tare cât să o audă şi el, făcea comentarii despre fiecare fotografie pe care o lua în mână.

Într-un sfârşit, Ian oftă adânc şi se întoarse spre ea.

 Cred că trebuie să te întreb la ce te uiţi.

Ar fi trebuit să închidă ostentativ albumul şi să urce în camera ei, dar nu o făcu - nici ea nu ştia de ce. Poate fiindcă ceva îi şopti că putea atrage musca la miere. În orice caz, îi zâmbi triumfător.

 E portofoliul meu. Vrei să te uiţi prin el?

Ian ridică din umeri, gest pe care ea îl găsi cât se poate de enervant. Îi făcea oare o mare favoare uitându-se la fotografii cu ea goală? Aparent, el aşa credea.

 Sigur, spuse Ian pe un ton ce sugera că nu avea nimic mai bun de făcut.

Fiindcă el nu se mişcă, ea fu nevoită să se târască pe canapea, trăgând după ea albumul greu. El îl luă în braţe şi îl deschise, scanând prima serie de imagini.

 Eram încă la facultate când au fost făcute pozele astea. Atunci am început să pozez. Tata murise, iar banii erau puţini. Eu urmam cursuri de artă, iar într-o zi profesorul meu coordonator m-a întrebat dacă nu m-ar interesa să pozez pentru cursurile avansate de artă, unde se studiau deja nuduri.

 Profesorul era bărbat, presupun.

Shay simţi că o mâncau degetele să-i şteargă cu o palmă rânjetul de pe faţă.

 Nu, era femeie.

Vocea îi rămase calmă, ascunzând furia ce stătea să explodeze în ea.

Urmări chipul lipsit de expresie al lui Ian în vreme ce acesta întorcea încet paginile albumului. Ochii lui alunecau peste imagini. Le studia cu o seriozitate profundă. Dar ar fi putut la fel de bine să examineze o cărămidă din zid, judecând după lipsa lui de reacţie.

Aşteaptă până ajungi la cele cu adevărat bune, ar fi vrut să-i spună. Acele prime fotografii erau, evident, neprofesionale, făcute de o prietenă pentru a-şi putea începe portofoliul.

 Acest artist e celebru, spuse când Ian ajunse la o fotografie a unui tablou în care îi apărea doar spatele.

Părul îi fusese ridicat într-o coafură înaltă, lăsând doar câteva şuviţe sfioase să-i atârne pe gât. Trăsăturile fine de penel surprinseseră perfect textura pielii sale. Umbrele detaliaseră fragilitatea coloanei şi obrăznicia celor două gropiţe de la baza spatelui.

 Da, recunosc numele, spuse Ian pe un ton neutru. Nu el a pictat Moming Maid!

Shay îl privi surprinsă.

 Ba da. Nu mă aşteptam să-l cunoşti.

 Nu îl cunosc pe el, ci doar operele lui.

Continuă să dea paginile, spunând uneori că recunoştea un fotograf sau un artist, alteori făcând observaţii despre ambient, dar fără să spună nimic legat de Shay, de poza sau de corpul ei.

 Care dintre ele eşti tu? întrebă Ian, referindu-se la fotografia unei sculpturi ce fusese comandată de Liga Artelor Plastice dintr-un oraş important din Vestul Mijlociu, pentru a decora fântâna din faţa noii săli de concerte. Aceasta reprezenta muzele.

 Cea cu lira.

Toga îi acoperea doar un sân.

 Frumoasă liră, spuse el, dând din cap cu înţelepciune.

Ea simţi că i-ar fi putut crăpa capul.

Inima începu să-i bubuie când el privi pictura cu ea pe plajă. Era un peisaj maritim nocturn. Apa era calmă. Luna era suspendată pe cer precum un platou de porţelan. Femeia era surprinsă din profil. Era întinsă pe spate, sprijinindu-se pe coate. Capul îi era ridicat spre cer astfel încât spatele i se arcuia, iar părul îi mângâia spatele gol. Genunchii îi erau ridicaţi. Arăta ca şi cum şi-ar fi oferit sânii lunii, care îi săruta cu lumina ei irizată.

 Aceasta e incredibilă. Absolut superbă, spuse Ian.

Shay se cutremură de încântare auzind tonul grav, şoptit, plin de respect al vocii lui. Ian atinse poza. Inima lui Shay aproape se opri când degetele lui trecură razant peste sânii atât de frumos pictaţi.

 Minunat, şopti Ian.

 Îţi place? îl întrebă tremurător, cu gâtul strâns de emoţie.

 Da, da, spuse el plin de avânt. Admir un artist care poate reflecta astfel lumina în apă, făcând-o să pară atât de reală.

Shay îşi înăbuşi un strigăt de furie. Ian admira pictura şi tehnica. Toată aprecierea ce strălucea în privirea lui era pentru artist, nu pentru model. Se holbă la el, uluită şi rănită, dar el nici măcar nu observă. Continuă calm să întoarcă paginile albumului.

 Uite un alt studiu interesant, comentă el.

Shay îşi coborî privirea de pe chipul lui spre fotografia alb-negru. Era întinsă pe spate, cu genunchii ridicaţi. Unul din braţe era întins languros. Dosul celeilalte mâini se odihnea pe frunte. Fotograful îi aşezase luminile din spate astfel încât conturul negru al trupului ei să fie plasat într-un contrast puternic.

Profilul feţei şi al bărbiei erau bine definite înainte de a se pierde în conturul gâtului. Forma sânului ei, obrăznicia sfârcului erau surprinse cu o minuţiozitate surprinzătoare. Abdomenul îi era înclinat, formând o scobitură graţioasă. Dincolo de el, curbura dulce a feminităţii ei se pierdea în partea de sus a coapselor.

Era o fotografie superbă a contururilor anatomiei feminine. Caracterul anonim o făcea cu atât mai frumoasă. Aparţinea tuturor femeilor.

 Fotograful foloseşte frecvent acest efect de iluminare din spate, nu-i aşa? comentă Ian.

Cui îi păsa? Ea îşi dorea ca el să remarce femeia din fotografie, nu nenorocitele de lumini.

 Da.

 Aşa mă gândeam şi eu. Am mai văzut şi alte lucrări ale lui. Tot el a realizat-o şi pe aceasta?

Ultima fotografie din album era cea mai recentă, dar şi cea mai sugestivă. Fusese realizată pentru o reclamă la un parfum pentru piaţa europeană. Era prea îndrăzneaţă pentru revistele şi panourile americane. Şi aceasta era alb-negru, însă acum ea era complet scăldată în lumină. Era fotografiată de sus.

Părul îi era întins în spatele capului pe catifea neagră. Faţa îi era întoarsă dinspre obiectiv, cu bărbia aproape odihnindu-i-se pe umăr. Fotografia fusese tăiată astfel încât să dezvăluie doar unul dintre sâni, acoperit cu un voal alb transparent. Prin el, sfârcul arăta ispititor, dar în acelaşi timp ciudat de vulnerabil.

Însă expresia ei era cea care capta atenţia privitorului. Era sublimă. Ţinea ochii închişi, sprâncenele uşor arcuite, buzele umede şi strălucitoare deschise în umbra unui zâmbet. Mesajul era clar: această femeie tocmai îşi simţise pasiunea satisfăcută.

De fapt, în timpul şedinţei foto artistul îi spusese:

 Când terminăm, Shay, am să-ţi fac cinste cu o cremă de ciocolată. Gândeşte-te la asta. Ciocolată dulceagă, frişcă, migdale, îngheţată de vanilie.

Obiectivul lui lucrase în tot timpul în care vorbise. Shay închisese ochii şi-şi linsese buzele, bucurându-se dinainte de desert, fiindcă nu mâncase deloc în ziua respectivă. Când îl auzise pe fotograf şoptind: O, Doamne, îşi dăduse seama că îi oferise exact expresia pe care încercase s-o obţină întreaga după-amiază.

Ian studie fotografia timp îndelungat. Inima lui Shay încremeni. Avu o fantezie sălbatică în care el arunca fotografia, albumul şi conştiinţa deoparte, prinzând-o în braţe şi devorându-i gura cu a lui. Îşi văzu degetele brăzdând cărări prin părul lui negru şi des pentru a-l ţine strâns, se văzu lăsându-se pe spate, sub apăsarea lui, pe pernele moi ale canapelei, îl văzu întinzându-se deasupra ei, îi văzu mâinile dezbrăcând-o în grabă, dar blând. Sângele îi bubui în vene când fantezia luă proporţii şi îi văzu mâinile explorând-o, îl văzu pe el potopind cu sărutări fierbinţi pielea ei încinsă. Îşi umezi buzele.

Ian se foi, iar Shay îşi ţinu respiraţia. Strânge-mă în braţe, sărută-mă, ar fi vrut să-i strige.

În schimb, Ian aranjă la loc fotografiile, cu grijă, şi închise coperta portofoliului.

 Sunt foarte bune toate. Sunt sigur că te aşteaptă o carieră lungă - atâta timp cât nu te îngraşi sau ceva de genul ăsta.

Lui Shay îi veni să ţipe, să plângă. Dar rămase locului, stupefiată, în vreme ce lan se ridică în picioare, se întinse şi căscă larg.

 Ah, cât sunt de obosit. Cu permisiunea ta, eu mă duc la culcare. Nu uita să stingi luminile înainte de a urca. Noapte bună.

Shay rămase în camera goală, simţindu-se mai singură ca oricând. Cerea prea mult dacă îşi dorea câteva sărutări nevinovate? Ar fi fost o încălcare chiar atât de gravă a principiilor lui severe?

Deja iritată, luă portofoliul şi îl trânti pe masa de lângă intrare, pentru a nu-l uita a doua zi de dimineaţă.

 Mulţumesc pentru nimic, bombăni ea.

Neavând altceva mai bun de făcut şi nefiind încă pregătită să meargă la culcare, intră în bucătărie, să bea un pahar cu lapte. Observă sticla de vin de Burgundia pe blatul de bucătărie. I se păru mult mai tentant decât un pahar cu lapte. Turnându-şi cu generozitate într-un pahar, îl dădu pe gât din câteva înghiţituri zdravene.

Naiba să-l ia, naiba să-l ia, naiba să-l ia!

Dacă nu putea să-l blesteme în prezenţa lui, avea s-o facă în singurătate. Doar nu sunt o ştoarfă sau aşa ceva, îşi spuse. Nu era o persoană promiscuă, aşa cum părea să creadă Ian.

Măcar dacă ar fi ştiut cât de sobră era viaţa ei. Nu avusese nici un fel de relaţie intimă după divorţ.

Ştergându-şi lacrimile de furie, îşi mai turnă un pahar de vin.

Tot ce mi-am dorit de la tine, Ian, a fost puţină afecţiune, spuse printre înghiţiturile ce goliră paharul. Câteva sărutări şi mângâieri nevinovate. Oare ar fi fost o încălcare a codului lui moral atât de rigid? Era complet dezgustat de sex? Sau era doar complet dezgustat de ea? Un sunet ce aducea şi a sughiţ şi a hohot de plâns îi scăpă printre buze când îşi turnă şi restul de vin din sticlă. Oare chiar nu o găsea câtuşi de puţin atrăgătoare, nu o dorea chiar deloc?

Nu se întrebă de ce ea îl dorea pe Ian, când alţi bărbaţi încercaseră să-i câştige afecţiunea şi dăduseră greş. În străfundurile minţii, ştia că s-ar fi putut dovedi periculos să afle răspunsul la acea întrebare. Nu putea face faţă unei asemenea introspecţii în acel moment.

Cum băuse în acea seară mai mult decât în toată viaţa, se clătină când se întoarse spre uşa salonului. Uşa stătea strâmb. Trebuia să-i atragă atenţia lui John în această privinţă a doua zi dimineaţă. Trebuia neapărat să facă ceva şi în legătură cu podeaua denivelată, îşi spuse confuză, înaintând nesigur spre scări, răspunzând din reflex la îndemnul făcut mai devreme de lan de a stinge luminile.

Nu reuşi să-şi mai amintească exact cât de mult îi luă să urce scările. Se trezi doar stând în faţa camerei sale, zgâindu-se la uşă cu o privire goală. Ceva, umbra unui gând poznaş ce nu fusese amorţit de vin o făcu să privească mai departe pe coridor, spre cealaltă uşă, exact ca a ei, ce ducea spre dormitorul lui Ian.

Chicotind uşor, străbătu împleticindu-se cei câţiva paşi până la uşă. O deschise încet. Camera era cufundată în întuneric, dar lumina lunii ce se strecura pe fereastră îi permise să îi vadă silueta adormită sub pătura uşoară a patului de două persoane.

O idee atât de inspirată, încât fu nevoită să-şi acopere gura pentru a nu izbucni în râs, se aprinse ca o rază de lumină în mintea ei înceţoşată. Asta avea să-l înveţe minte, îşi spuse răzbunătoare. Avea să-l zguduie, să-i tulbure atitudinea al naibii de rece, să-i dea dracului condescendenţa pioasă.

Încercând să pună în echilibru camera care se învârtea, îşi croi drum în zigzag până la pat. Rochia nu îi puse probleme. Şi-o dădu jos cu uşurinţă. La fel şi lenjeria. Curelele sandalelor puseră ceva probleme pentru degetele ei moi, dar în scurt timp se adăugară grămezii de haine de pe podea. Chicotind ca un copil pe cale de a face cea mai mare năzbâtie posibilă, ridică pătura şi se strecură goală în aşternuturi.

Trupul lui era cald. Acela fu primul ei gând când îşi lăsă capul pe perna de lângă a lui. Era întors cu spatele la ea, dar îi auzea respiraţia uniformă. Sprijinindu-şi bărbia pe umărul lui, ridică o mână, intenţionând să şi-o petreacă în jurul lui. Tânjea să atingă smocul de păr întunecat ce îi acoperea pieptul, să-şi treacă degetele prin el, să-şi astâmpere curiozitatea privind textura lui.

Dar braţul îi păru greu de o tonă, iar mâna ei rămase să se odihnească grea pe şoldul lui. O letargie caldă şi dulce i se scurse prin trop precum untul topit. Tumultul din capul ei se redusese la un zumzăit ca un cântec de leagăn. Aţipind, se întrebă ce-ar fi crezut membrii congregaţiei lui dacă ar fi ştiut că evlaviosul lor pastor dormea gol.

Apoi toate gândurile conştiente i se pierdură într-un somn provocat de alcool.

Era un vis sau chiar se întâmpla în realitate? Shay nu deschise ochii, în cazul puţin probabil că nu era decât un vis minunat. Cu siguranţă părea real, dar probabilitatea să fie astfel era atât de exotică, încât se temea că nu era decât un produs al imaginaţiei sale.

Era întinsă în pat lângă Ian, cu trupul încolăcit cu al lui. Unul din braţele lui era sub gâtul ei. Capul i se odihnea în curbura cotului lui îndoit. Celălalt braţ o strângea ferm lângă el. Mâna lui îi trasa leneş conturul coloanei vertebrale. Simţea apăsarea piciorului lui peste al ei, mişcându-se languros, scoţând în evidenţă contrastul dintre ele. Un picior de-al ei era aşezat între coapsele lui, cu genunchiul cuibărit la îmbinarea lor.

O pereche de buze fierbinţi îi depuse un sărut la baza părului, apoi coborî pe marginea feţei ei. Îi sărută tâmpla în locul cel mai sensibil. Îi binecuvântă pometele înalt cu sărutări uşoare. Urechea ei se bucură de muşcăturile blânde şi jucăuşe ale gurii lui, de explorarea limbii lui. Apoi gâtul îi fu răsfăţat cu sărutări mărunte, oferite de buzele desfăcute. Barba ce începea să-i crească pe bărbie o zgârie plăcut.

Reacţionând din instinct, ea îşi ridică braţul în jurul gâtului lui. Nu avu nevoie să deschidă ochii. Pe pipăite, îşi sprijini un braţ pe umărul lui, iar degetele ei se bucurară, în sfârşit, de privilegiul de a se strecura prin părul lui negru şi lucios.

Braţul ei ridicat îi oferi lui Ian accesul la partea din faţă a trupului ei. El profită de avantaj. Mâna lui se strecură împrejurul taliei ei şi alunecă în sus, pe coastele subţiri, cuprinzându-i uşor sânul în palmă. Ian oftă, iar respiraţia lui se simţi ca un abur umed pe gâtul ei.

O mângâie tandru, cu adoraţie. Degetele cercetătoare îi trecură uşor peste sfârc, ciupindu-l blând până îmboboci de dorinţă.

Un mârâit de bărbat satisfăcut se ridică din gâtul lui, când gura îi înaintă în sus, spre a ei. Buzele li se întâlniră. Timp de o clipă îndelungată rămaseră nemişcaţi. Buzele li se împreunară, apăsate strâns. Era de-ajuns. Dar nu pentru multă vreme.

în aceeaşi clipă, îi copleşi o poftă vorace. Gurile li se deschiseră lacome, încercând să ofere şi să primească satisfacţie în acelaşi timp. Limba lui pătrunse adânc în cavitatea dulce a gurii ei, pentru a o explora şi a o cerceta minuţios. Se jucă puţin cu vârful limbii ei. Când se sătură de joacă, se aruncă din nou, cu îndrăzneală, în portul umed şi mătăsos al gurii ei.

Mâna lui pe sânul ei deveni posesivă, iar mângâierea ei, mult mai îndrăzneaţă. Ian frământă carnea moale şi îşi frecă degetele de vârful ei delicat. Sfârcul ei deveni mai ferm, transformându-se intr-un boboc tare de pasiune trezită între degetele ce îl strângeau delicat.

Shay toarse satisfăcută, îţi încolăci braţul mai strâns în jurul gâtului lui şi îşi apăsă genunchiul mai sus, ceea ce le arătă amândurora cât de puternică era dorinţa lui. Ea gemu pofticioasă şi se arcui mai aproape de erecţia lui.

Ian deschise brusc ochii şi înlemni.

Se zgâi la ea cu groază, nevenindu-i să creadă, în vreme ce ea deschise adormită ochii şi îi zâmbi. Timp de un moment nesfârşit, cu secundele ticăind grele, el nu făcu decât să se holbeze la ea, complet nemişcat.

Apoi, dintr-o singură mişcare rapidă, se trase de pe ea şi se rostogoli din pat. Cearşaful i se încurcă printre picioare şi Ian se scutură furios. Se desprinse de pe trupul ei, lăsând-o întinsă pe pat, complet expusă privirii lui sticloase. Pe Shay o derută gestul lui brusc şi nu reuşi imediat să-şi dea seama ce se întâmplase.

 Ce...?

Ian privi sălbatic în jurul lui, încercând să-şi dea seama unde se află.

Shay adora să-i privească trupul superb şi părul lui negru ciufulit, dar şi-ar fi dorit să nu strige. Avea o durere de cap monstruoasă şi o senzaţie de arsură în fundul stomacului. Ameţită, se ridică în capul oaselor, ducându-şi o mână la cap într-o încercare de a pune capăt durerii orbitoare.

 Ce faci aici? întrebă Ian cu un strigăt ce păru că sparge un ţambal drept în creierul lui Shay.

Cu ochii împăienjeniţi ce refuzau să vadă clar, ea ridică privirea spre el.

 Dormeam. Până ai început să mă săruţi. Întinse o mână într-un gest rugător. Şi te rog să nu strigi.

 Nu am strigat. Crezi că vreau să trezesc toată casa? Şi nu te sărutam.

 O, ba da, insistă ea, zâmbindu-i. Cel puţin credea că zâmbea. Avea prea puţin control asupra muşchilor ei.Doamne, cât de tare o durea capul. Şi de ce era atât de puternică lumina din cameră? N-ai vrea te rog să tragi drape...

 Nu te sărutam, repetă el, rostind fiecare cuvânt printre dinţi. Adică nu ştiam că o fac. Visam, iar tu... tu... Cuvintele i se pierdură într-un geamăt de durere şi se întoarse, acoperindu-şi faţa cu mâinile. Faptul că nu reuşise să-şi dezlipească privirea de pe trupul ei înclinat era suficient cât să-i provoace un conflict interior. Nu-mi vine să cred.

Ea închise din nou ochii, încercând să se apere de fiecare cuvânt tunător ce părea să-i spargă urechile, ajungându-i direct în creier.

Ar fi vrut să strige la el, dar coardele ei vocale nu reuşiră să producă decât un croncănit răguşit:

 Nu s-a întâmplat nimic. Te enervezi iar fără motiv.

Când Ian se întoarse din nou pe călcâie, aproape mârâia:

 Mă enervez! Aş putea cu uşurinţă să te ucid.

Smulse cearşaful de pe pat şi şi-l înfăşură în jurul taliei, legându-l neîndemânatic.

Ea sări din pat, neţinând cont de faptul că era goală, trezită la viaţă de indignarea lui.

 De ce?

 De ce?! De ce? Acum striga. Ai compromis tot ceea ce reprezint eu, de-aia. Doar o târfă uşoară se urcă în patul unui bărbat, în special al unuia care nu a încurajat-o în nici un fel.

Într-un gest necugetat, Shay întinse braţul şi îl plesni peste obraz. În acel moment se deschise uşa în spatele lor.

 S-a întâmplat ce...?

Întrebarea îngrijorată a Celiei îi muri pe buze. Privirea îi sări de la fiica ei goală ghemuită în pat ca un om căruia îi vine să vomite, la preotul furios, gol şi el, cu excepţia unui cearşaf înfăşurat în jurul taliei şi purtând pe obraz urma roşie a palmei lui Shay. Celia icni, sufocându-se, şi îşi apăsă degetele tremurătoare pe buzele albe ca varul.

Ian făcu un pas mare spre Shay, luă o pătură de pe pat şi o înfăşură în jurul ei. Dar braţele lui puternice reprezentau o tentaţie prea mare pentru trupul ei slăbit şi pentru mintea ei ameţită. În ciuda apelativului insultător şi nepotrivit pe care îl folosise la adresa ei, se prăbuşi în braţele lui, agăţându-se de cearşaful din jurul taliei lui pentru a-şi ţine echilibrul.

În acea clipă apăru şi John în prag, trăgându-şi halatul peste pijama. Se holbă la scena din faţa lui cu o uluire mută.

 Tată... Începu Ian.

 Fiule, cum ai putut să iaci aşa ceva?

 Te rog, nu striga, murmură Shay nefericita.

 Eu n-am făcut nimic, replică lan. Ea.

O împinse pe Shay pentru a o desprinde de el şi, când ea se clătină, o forţă să se aşeze pe marginea patului. Impactul îi trimise lui Shay un junghi de durere prin coloană, explodându-i parcă drept în cap. Gemu de durere.

 Era în pat lângă mine când m-am trezit, se apără Ian.

Celia lăsă să-i scape un sughiţ de plâns şi îşi îngropă faţa în palme.

 Celia, îţi jur, spuse Ian din tot sufletul, că n-am făcut nimic necuviincios cu fiica ta.

Cuvintele lui împăciuitoare străpunseră mintea tulbure a lui Shay, făcând-o să ridice brusc capul.

 Ei bine, asta nu fiindcă n-ai fi vrut, domnule pastor, spuse ea şi se ridică greoi în picioare. Indiferent dacă recunoşti sau nu, mă sărutai.

Se opri să înghită şi se cutremură de greaţă.

Camera se învârtea în jurul ei. Privirea albastră a lui Ian era înfiorător de acuzatoare când o coborî spre ea.

 M-ai pipăit peste tot. M-ai sărutat..., continuă Shay.

Încercă să-i spună cât mai exact ce credea despre el, dar senzaţia de greaţă o sufocă. Păru să dureze o veşnicie până ajunse la baie şi trânti uşa în urma ei.

Palidă şi slăbită, coborî la parter. Genunchii ameninţau să-i cedeze în orice clipă. Deşi încă avea junghiuri de durere în tâmple, se simţea uşoară, un pic buimacă. Nu avea habar la ce să se aştepte după ce intra în bucătărie. Tumultul din camera lui Ian continuase preţ de mai multe minute după ce ea fugise la baie. Când se liniştise în sfârşit, mama ei bătuse la uşă:

 Ai nevoie de ajutor, Shay? o întrebase.

 Nu.

Celia luase de bun răspunsul. După ce se clătise pe faţă cu apă rece, se spălase pe dinţi şi îşi prinsese părul la spate cu o agrafă, Shay se dusese în camera ei să se îmbrace. Auzise când se golise camera alăturată şi coborâseră toţi unul câte unul.

La lumina zilei, acum că mintea ei nu mai era sub influenţa alcoolului, recunoscu în gând că purtarea ei fusese cât se poate de copilăroasă şi nelalocul ei şi nu îl învinovăţea deloc pe Ian fiindcă se înfuriase. El era preot, în fond, şi deşi nu se întâmplase nimic - nu prea multe, în orice caz -, trebuia să ducă o viaţă neprihănită. Reputaţia lui nu avea voie să fie pătată câtuşi de puţin. Era evident din tot ceea ce spunea şi făcea, din comportamentul lui că era dedicat profesiei sale. Ce drept avea ea să intervină în viaţa lui?

Mai mult, bănuia că orgoliul îi fusese rănit la fel de mult ca şi conştiinţa. Fusese o victimă a circumstanţelor, deci nu era în întregime responsabil. Dar era totodată un bărbat care, presupunea ea, îşi dorea să fie stăpân pe orice situaţie, în special când erau implicate femei. Ea îi răpise acest drept, lucru care îi stârnise, probabil, furia în egală măsură.

Să deschidă uşa de la bucătărie era cel mai greu lucru pe care fusese vreodată nevoită să-l facă. Dar îşi călcă şi pe ultima fărâmă de orgoliu şi intră. Conversaţia purtată în şoaptă se întrerupse brusc. Atmosfera era încărcată de tensiune. Mai mult decât orice, Shay regreta că distrusese week-endul mamei şi al tatălui ei vitreg.

Traversă bucătăria în tăcerea grea, îndreptându-se spre ibricul de cafea de pe aragaz. Mâna îi tremura puţin, dar reuşi să-şi umple pe jumătate o cană. Luă ezitant o înghiţitură. După încă una se întoarse să-i privească.

 Îmi pare rău. Am dat naştere unui scandal şi îmi pare rău.

John refuză să-i întâlnească privirea când i se adresă.

 Vreau să-mi cer scuze că am stricat un weekend, altfel încântător. Nu era nevoie ca ei să ştie că week-endul fusese tare nefast pentru ea. Mamă, îmi pare rău că te-am făcut de râs în faţa noii tale familii. Privind într-un punct aflat undeva lângă umărul stâng al lui Ian, adăugă: Nu e vina ei că m-am purtat atât de urât. Toată viaţa s-a străduit să mă educe să fiu şi eu o doamnă cu oarecare discreţie. Eşecul nu e al ei, ci al meu.

 Shay, draga mea. Mama ei sări în picioare şi o îmbrăţişă. Te iubesc aşa cum eşti. Să nu ai vreodată impresia că trebuie să-ţi ceri scuze pentru ceea ce eşti. Atâta că, uneori, te porţi pripit şi iresponsabil.

 Da, aşa e. Îşi mângâie mama pe mână şi o îndemnă să se aşeze înapoi la masă. Părinte Douglas, Ian, am băut prea mult vin după ce te-ai dus la culcare. Ceea ce îmi părea o farsă fantastică aseară...

Vocea i se pierdu jalnic, şi pentru prima dată îl privi în ochi. Fu şocată să vadă că faţa lui nu exprima nici dezaprobare, nici furie. Nu avea nici o expresie, cu excepţia unei licăriri uşoare în ochii lui albaştri. Ce anume însemna aceasta, nu ştia.

 Am exagerat şi m-am purtat urât, spuse el scurt. Ceea ce s-a întâmplat aseară a fost din vina ta. Ceea ce s-a întâmplat azi-dimineaţă a fost din a mea, adăugă el pe un ton mai blând. Te-am sărutat în timp ce visam. Îmi pare rău că am profitat.

Ochii lui Shay se umplură de lacrimi fierbinţi, în timp ce se uita la el nedumerită. Îşi asuma el vina că făcuseră dragoste - şi nu exista nici un alt termen mai potrivit pentru ceea ce se întâmplase. De ce, după ce o batjocorise tot week-endul, venea acum s-o ierte atât de generos? Privirea ei cercetă adâncurile ochilor lui. Oare recunoştea compasiunea în ei sau, pur şi simplu, îşi dorea cu disperare să vadă acest lucru?

Ian îşi împinse scaunul în spate.

 Trebuie să plec, dacă vreau să ajung la biserică înainte de primul imn, spuse zâmbind spre John şi Celia, care păreau extrem de uşuraţi că, orice s-ar fi întâmplat între copiii lor, totul se rezolvase.

Shay observă că era îmbrăcat într-un costum gri-închis din trei piese, cu o cămaşă albă şi o cravată elegantă cu buline. Valiza lui se afla chiar lângă uşa din spate.

 Tată, a fost grozav. Îmi pare rău că nu voi fi de faţă să mănânc din peştele pe care l-ai prins ieri cu Celia.

 Data viitoare, spuse John, îmbrăţişându-şi fiul fără sentimentalisme şi bătându-l mândru pe spate.

 Celia, zise Ian, luând-o în braţe pe mama lui Shay şi strângând-o puternic. Eşti nemaipomenită pentru bătrânul meu, spuse tachinând-o. Să nu-i dai voie să devină prea sigur de tine.

O sărută zgomotos pe obraz.

 Shay.

Simplul fapt de a-şi auzi numele rostit de el îi îngheţă inima pentru o clipă, apoi simţi că se sufocă.

 A fost o plăcere să te cunosc.

Îi întinse mâna, iar ea i-o prinse mecanic şi i-o scutură de două ori înainte de a-i da drumul.

Ian se întoarse şi se apropie de uşă, aplecându-se să-şi ia valiza. Shay simţi o dorinţă copleşitoare să alerge la el şi să i se arunce în braţe. Dar, desigur, nu o făcu. Week-endul se terminase. Nu aveau să se mai vadă decât rar sau, poate, deloc.

 Să conduci cu atenţie, îi strigă tatăl său în vreme ce îşi luară la revedere.

După ce Ian plecă, Celia şi John se întoarseră în bucătărie. Zâmbetul Celiei dispăru când o văzu pe Shay sprijinindu-se de blatul de bucătărie.

 Shay, încă ţi-e rău?

Shay clătină absentă din cap şi îşi forţă picioarele să se mişte. Parcă erau îngropate în ciment.

 Nu, doar puţin slăbită. Cred că am să merg sus să mă întind puţin. Apoi trebuie să plec.

Plecă pe la amiază, după ce mama ei o forţase să mănânce un ou ochi şi o felie de pâine prăjită şi să bea două căni de ceai îndulcit cu miere.

Pe drumul spre casă, Shay încercă să-şi dea seama de ce anume suferea, dar nu reuşi. Era mai mult decât o mahmureală. Brusc, nu-i mai păsa de nimic. Efortul de a trăi i se părea prea mare, şi nu merita. Era nevoie de prea multă energie. Adesea producea suferinţă. Ideea că era posibil ca Ian Douglas să aibă vreo legătură cu tristeţea ei îi trecu fugitiv prin minte, dar refuză să analizeze acel gând.

Se întoarse la muncă foarte convinsă că week-endul de odihnă petrecut la ţară îi făcuse un bine imens. Nu o aştepta nici un proiect în care să se implice ca model, astfel că, înarmată cu un entuziasm proaspăt, se cufundă în munca de la galerie.

Hans Vandiveer, un bărbat zvelt cu maniere simandicoase şi cioc ascuţit, se arătă încântat:

 Ai grijă, că s-ar putea să-ţi direcţionez toţi clienţii dificil de mulţumit, o avertiză el, fluturându-i în faţă un deget subţire.

Lucra în magazinul lui de trei ani, dar ştia prea puţine despre el, cu excepţia faptului că locuia singur cu patru pisici, despre care vorbea aşa cum alţi oameni o fac despre copiii lor. Dacă avusese vreo legătură importantă în viaţa lui, cu un bărbat sau cu o femeie, nu o menţionase niciodată. Shay considera că era mai bine să nu întrebe şi se bucura că nu ştia. Era destul de plăcut să lucreze cu el, câtă vreme reuşea să treacă peste fanatismul lui legat de curăţenia în magazin şi în depozit.

Insistenţele lui de a menţine curăţenia reprezentau motivul pentru care Shay era în acel moment cocoţată în vârful unei scări, ştergând de praf un raft pe care erau expuse reproduceri la preţuri rezonabile ale unor sculpturi în sticlă de Stuben şi Lalique. Era mijlocul lui august, la şase săptămâni după week-endul scurt pe care îl petrecuse la ţară. În vitrinele magazinelor erau expuse haine şi rechizite pentru începutul noului an şcolar. Deşi vremea era încă plăcută, câteva dimineţi răcoroase avertizaseră cS toamna se apropia.

Shay vorbise cu mama ei cel puţin o dată pe săptămână după week-endul acela de la sfârşitul lui iunie. Celia o sunase în săptămâna ce urmase pentru a o anunţa că ea şi John se întorseseră în Trenton:

 Am mai stat câteva zile la cabană.

 Te înţeleg. A fost minunat.

 Ne-a sunat şi Ian. A ajuns la timp la biserică, dar compresorul sistemului de aer condiţionat al bisericii se stricase. A spus că a fost mare păcat că nu-şi pregătise o predică despre iad în acea dimineaţă.Shay râsese, ştiind că asta trebuia să facă, deşi se întrebase de ce simplul fapt de a-i auzi numele putea trezi în ea reacţii atât de contradictorii, resentimente şi bucurie deopotrivă.

Acum mai trecu o dată cu pămătuful de praf peste elefantul de sticlă. Tocmai dădea să coboare pe următoarea treaptă a scării, când auzi clinchetul clopoţelului ce o anunţa că un nou client intra în magazin. Strigă peste umăr:

 Vin imediat.

 Nu-i nici o grabă.

La auzul vocii lui, inima începu să bubuie şi mâinile 1 se strânseră pe marginile scării. Paşii ei pe trepte deveniră şovăielnici. Inspiră adânc şi privi spre uşă.

Era oprit la câţiva paşi de uşă, îmbrăcat intr-o pereche de pantaloni sport gri şi cu pantofi negri. Gulerul cămăşii lui crem era descheiat sub o jachetă sport bleumarin. Părul îi era răvăşit de vânt ca al unui puştan. Inexplicabil, Shay simţi că îi venea să plângă.

Privirea lui o prinse pe a ei într-o plasă invizibilă, din care îi era imposibil să se smulgă, iar Shay înlemni, cocoţată pe scară.

 Bună, Shay, spuse el în cele din urmă.

 Ce faci aici?

Nu tot asta o întrebase şi el când sărise din pat în acea dimineaţă?

El ridică din umeri, iar un colţ al gurii i se înălţă într-un zâmbet trist.

 M-am gândit să te invit la o cafea.

O bucurie trădătoare îi umplu inima, făcând-o să jubileze. Avea toate motivele din lume să-l deteste pentru cât îşi bătuse joc de ea. Era un puritan făţarnic şi cârcotaş. Nu reuşea în ruptul capului să-şi dea seama de ce i se uscase gura, de ce mâinile şi picioarele începuseră brusc să-i tremure, de ce nu putea nicicum să-şi desprindă privirea de la el şi de ce, în loc să respingă fericirea ce fremăta în sufletul ei, o savura.

Nu te lăsa prostită din nou, Shay, se avertiză, ţinându-şi în frâu inima exaltată. Aruncându-i un zâmbet de soră vitregă, coborî ultimele câteva trepte şi puse deoparte pămătuful de şters praful.

 Ai venit atâta drum tocmai din...

 Brookside.

 Da, din Brookside. Ca să mă inviţi la o cafea?

El îi zâmbi din nou, mai larg de data aceasta, dezarmant.

 Mi-era sete. La ce oră termini?

 Vandiveer a plecat mai devreme azi. Închid magazinul - se uită la un ceas de alamă de pe perete - în vreo jumătate de oră.

 Te deranjează dacă aştept?

Încă năucită de apariţia lui neaşteptată, Shay clătină din cap. Nu-i venea să creadă că într-adevăr bătuse atâta drum pentru o pauză de cafea, doar ca s-o vadă. Poate... O, nu!

 Ian, nu s-a întâmplat nimic rău, nu? Mama? John?

Se apropiase neliniştită câţiva paşi şi se prinsese de mâneca jachetei, convinsă că Ian venise să-i dea vestea unei nenorociri şi încerca s-o anunţe cât mai blând, să atenueze din impactul loviturii.

Mâna lui mare o acoperi pe a ei, unde era aşezată pe antebraţul lui.

 Nu! Jur. Erau bine ultima dată când am discutat cu ei, acum câteva zile. Am vorbit serios când am spus că am venit să te văd.

 O... bun, spuse ea automat.

Mintea nu îi era atentă la ceea ce spunea. Se gândea cât de minunat era să-i privească faţa. Ochii lui erau excepţionali. Nu văzuse niciodată ochi de un albastru atât de uluitor. Ciufulit şi negru ca pana corbului, părul lui se cârlionţa în jurul capului. Când urmau să-i apară primele şuviţe argintii, avea să fie şi mai frumos. Ştia că gura lui era capabilă de tandreţe. Când o sărutase...

Nu te gândi la asta, nu te gândi la asta.

Se fixau cu privirea de multă vreme, iar mâna ei era încă prinsă sub a lui. Dându-se un pas în spate, Shay îşi coborî privirea emoţionată şi îşi retrase mâna. O clientă care intră în galerie îi scuti de o eventuală situaţie stânjenitoare.

în vreme ce Shay o ajuta să-şi aleagă o scrumieră de porţelan, Ian se distră privind lucrările de pe perete. Cu coada ochiului, prefăcându-se între timp interesată de pălăvrăgeala femeii referitoare la nuanţa sufrageriei ei, Shay îl urmări.

Postura lui era dreaptă şi mândră. Impunea respect prin forţa fizică atât de evidentă. Oare preoţii nu ar trebui să stârnească gânduri spirituale, mai degrabă decât unele carnale? Oricât de ruşine i-ar fi fost să recunoască, de câte ori îl privea, gândurile ei erau mai aproape de cea de-a doua categorie.

 Mulţumesc şi vă mai aşteptăm, spuse ea, în vreme ce casa de marcat semnala încheierea tranzacţiei.Doamna ieşi cu ceea ce cumpărase şi rămaseră singuri din nou.

 Arăţi diferit aici decât la cabană, spuse Ian, cântărind-o cu o privire lungă şi pătrunzătoare.

Era îmbrăcată într-o fustă de culoarea caramelei, largă şi moale. Bluza ei era din mătase într-o nuanţă asortată. La gât avea legată o fundă cuminte. Ciorapii deschişi la culoare şi pantofii cu toc jos completau ţinuta sobră şi cuviincioasă.

Ei bine, sper şi eu, spuse ea, râzând pentru a ascunde cât de mult i se tăiase răsuflarea când o examinase el. Sunetul ieşi însă în pufnituri scurte, sacadate. Domnul Vandiveer e foarte strict în privinţa imaginii pe care o afişăm. Majoritatea clienţilor noştri au gusturi conservatoare.

 Îmi placi când eşti aşa.

 Îţi plac?

 Dar îmi plăceai şi cu cealaltă ţinută.

 Îţi plăceam?

 Da. O privi intens preţ de o clipă tulburătoare, apoi adăugă pe un ton jos, de sinceritate pripită: Foarte mult.

Shay nu putu decât să-l privească, pradă unei confuzii buimace. Replicile ei sunaseră precum cele ale unei păpuşi cu cheie. Îţi plac? Îţi plăceam? Doamne! Se purta ca o idioată şi nu reuşea să se oprească. Creierul i se făcuse terci. Pe sub haine, trupul îi era fierbinte. Încăperea păru să se micşoreze în jurul lor, strângându-i laolaltă. Era o linişte insuportabilă. Nu auzea decât ticăitul nesincronizat al numeroaselor ceasuri pe care le aveau expuse.

Aerul se încărcă de... de ceva ce se petrecea între ei. Nu reuşea să identifice ce anume. Nu mai trăise niciodată aşa ceva cu un bărbat. Nimic nu o pregătise pentru o astfel de experienţă. Respiraţia i se transformă într-un gâfâit rapid, părând că nu-i mai ajungea suficient aer în plămâni.

Sosirea unui alt client o salvă să nu se facă de râs; acesta intră valvârtej, explicându-i în grabă că tocmai coborâse din trenul de Manhattan şi îşi dăduse seama că era ziua soţiei sale, iar el nu îi luase cadou.

 Sunt sigură că vom găsi ceva care să-i placă, spuse Shay calmă.

Îndrăzni să-i arunce o privire rapidă lui Ian, care îi zâmbea ca şi cum ar fi împărtăşit un secret.

Când termină cu bărbatul, după ce îl ajutase să aleagă un cadou şi i-l împachetase festiv, nervii ei erau întinşi la maximum. Îl urmă pe client până la uşă şi întoarse spre exterior semnul cu închis agăţat în cui:

 Asta a fost ultimul client pe ziua de azi, spuse Shay, sprijinindu-se istovită de uşă. Mai e valabilă invitaţia ta la cafea?

 Bineînţeles.

Shay încuie magazinul şi îşi luă poşeta şi sacoul. Când ajunseră faţă în faţă pe trotuar, Ian întrebă:

 Încotro?

 Păi, să vedem. Nu se gândise deloc unde ar putea merge. Nu erau prea multe restaurante în oraş şi nu-i venea în minte nici un loc potrivit. Ei bine...

 Tu ai cafetieră?

Surprinsă, ea ridică privirea spre el.

 Adică acasă?

El încuviinţă din cap, iar inima lui Shay o luă razna, ajungând să-i bubuie în fundul stomacului.

 Da. Ai prefera să mergem la apartamentul meu?

 Mi se pare cea mai bună soluţie. Doar dacă ai prefera tu să nu...

 Nu, nu, e în regulă. Atâta că...

 Ce e? o iscodi el.

Ea clătină din cap.

 Nimic. Ian o luase complet prin surprindere. Oare se cuvenea ca un bărbat în situaţia lui să se invite în apartamentul unei femei singure? Eu merg pe jos de aici. E în regulă? Sigur.

Lumina zilei era încă puternică, deşi umbrele începeau să se alungească. Magazinele de pe trotuar începeau să se închidă. Navetiştii se grăbeau să ajungă acasă. Plimbându-se alături de Ian, Shay observă lucruri pe care nu le mai remarcase vreodată, auzi sunete, simţi mirosuri. Era ca şi cum toate simţurile ei s-ar fi trezit brusc după un somn îndelungat. Respiră adânc, cu sufletul cuprins de un sentiment de împlinire şi de satisfacţie pe care nu-l mai trăise de câţiva ani. Era oare mulţumire, bucurie, pace? Nu era sigură, iar cuvântul nu conta. Voia doar să-l savureze atâta cât dura.

Pentru a umple tăcerea, în vreme ce se îndreptau agale spre apartamentul ei, Shay spuse:

Mama mi-a zis că s-a stricat aparatul de aer condiţionat al bisericii. Ai reuşit să-l repari?

 Cu propriile mâini şi câteva cuvinte bine alese.

Ian râse.

 Glumeşti!

 În legătură cu ce? Cu repararea aparatului de aer condiţionat sau cu cele câteva cuvinte bine alese?

 Cu ambele.

Ian o delectă cu anecdote despre problemele necontenite pe care i le provocase răzvrătitul aparat de aer condiţionat, aşa că atunci când ajunseră la apartamentul ei, râdeau relaxaţi.

 Am ajuns.

Casa veche şi impunătoare era aşezată semeţ pe un petic de pământ umbrit de copaci, pe mijlocul unei străzi pe care se aliniau case asemănătoare. Avea trei etaje, fără a socoti subsolul. Uşa din faţă, decorată cu un ciocănel greu de alamă, era flancată de ferestre înalte. Veranda largă era mărginită de garduri vii generoase. Acoperişul casei era înclinat şi adăpostea o mansardă.

 Toate astea sunt ale tale? o întrebă Ian surprins.

Shay râse:

 Doar apartamentul de pe colţ, de la etajul doi. Haide.

Pomi pe treptele ce duceau la verandă ţi intră pe uşa din faţă. Zgomotul paşilor lor era înăbuşit de un covor persan întins pe scările maiestuoase ce duceau Ia etajul doi.

Când ajunseră pe culoar, Shay se întoarse spre uşa pe care era vopsit discret un 2. După ce o descuie, intră înaintea lui. Aruncă o privire rapidă în jur şi răsuflă uşurată. Lăsase lucrurile cât de cât în ordine de dimineaţă.

 E grozav aici, spuse Ian admirativ, privind în jurul lui.

Camera era aşezată pe colţul casei vechi, iar cele două ferestre boltite dădeau spre peluza din faţă şi erau pline de flori. Nu existau perdele sau draperii. Spaţiul de locuit era larg. Talentul lui Shay de a combina culorile se reflecta pretutindeni - în canapeaua şi fotoliul alese cu gust, în fotografiile înrămate de pe pereţi, în covorul ce acoperea doar un pătrat din centrul parchetului de stejar şi în varietatea de combinaţii şi texturi.

 Îmi place, spuse Ian. Şemineul funcţionează?

 Atunci când îmi permit să cumpăr lemne, răspunse ea. Dormitorul e acolo. Arătă spre o uşă întredeschisă. Şi acela are o fereastră largă. Iar bucătăria e pe acolo. Am să pun de cafea.

Emoţionată, se îndreptă în grabă spre bucătăria minusculă, lăsându-şi poşeta şi sacoul pe un scaun. Tocmai îşi dăduse seama că lan Douglas era primul bărbat care intrase vreodată pe uşa apartamentului ei. Mulţi se rugaseră să le acorde acest privilegiu. Tuturor li se refuzase intrarea.

 De cât timp locuieşti aici? îi strigă Ian.

 De la... Se întrerupse, apoi îşi dădu seama că acel gen de reticenţă era stupid. De la divorţ. Cam de trei ani.

Ian o urmă în bucătărie. Privind peste umăr, Shay observă că îşi dăduse jos jacheta. Degetele îi tremurau când încercă să pună cu linguriţa cafea măcinată în cupa cafetierei.

 De ce n-ai ales să locuieşti la New York? Nu acolo ai locuit cât ai fost căsătorită?

Ian se aşeză la masa rotundă la care nu încăpeau decât două scaune.

Uşurinţa lui Ian de a se face comod în casa ei o derută. Era sigură că era doar o vizită prietenească, menită eventual să liniştească apele tulburi dintre ei, de dragul părinţilor lor. Ian o privea ca pe o soră vitregă pe care era nevoit să înveţe s-o tolereze.

Dar ea nu îl privea la fel. Prezenţa lui îi acapara inima şi mintea, tot aşa cum corpul lui masiv îi acapara spaţiul din bucătăria minusculă. Până în acel moment, micul ei sanctuar rămăsese neatins, la fel şi inima ei. Dar acum nici unul nu avea să mai fie la fel.

Înăbuşindu-şi emoţiile, îi răspunse la întrebare:

 Îmi place New Yorkul. Îmi face plăcere să merg acolo din când în când. Îmi stârneşte simţurile şi mă umple de energie. Dar îmi place întotdeauna să mă întorc acasă. Scoase ceşti şi farfurioare din dulap, străduindu-se să nu privească picioarele lungi întinse pe podeaua acoperită cu linoleum. Făcu eforturi şi mai mari să nu-şi aducă aminte cum arătau acele picioare în pantalonii scurţi de tenis, în plus, dacă aş locui în metropolă, un apartament ca acesta - chiar dacă aş putea găsi unul - ar fi exorbitant de scump. Iar eu prefer copacii şi iarba în locul betonului. Vrei frişcă sau zahăr?

 O beau neagră.

Cafetiera părea hotărâtă să nu dea drumul şuvoiului subţire de cafea. Shay se încruntă spre ea, dorindu-şi să funcţioneze, astfel încât să nu mai fie nevoită să stea acolo, neştiind cu ce să-şi ocupe mâinile.

 Nu ai nici o pictură sau fotografie cu tine pe pereţi.

Când Shay se întoarse, în spaţiul îngust, cu faţa spre el, fusta i se atinse de cracul pantalonilor lui.

 Nu, nu am. Avea de gând să înceapă din nou s-o ia peste picior, tachinând-o şi dojenind-o pentru faptul că lucra ca model? Am o pictură în dormitor. I-am oferit-o lui Anson ca dar de nuntă. Când ne-am despărţit, i-am cerut-o înapoi.

 Da. Înţeleg de ce-ai vrut să faci asta.

Ian îi evită privirea, iar ea se întoarse spre cafetieră.

 E gata, spuse, sperând că uşurarea ei nu era prea evidentă.

Aşeză tava pe masă şi îi turnă o ceaşcă de cafea. Când i-o întinse, buricele degetelor li se atinseră. Privirea ei se înălţă spre ochii lui, iar el se uită la ea în acelaşi timp.

 Stai jos, Shay, spuse el încet.

Fără a-i da măcar prin gând să se opună, vrăjită şi uluită de emoţiile ce se învolburau în ea, Shay se aşeză pe scaunul din faţa lui. Privirea nu i se dezlipi de a lui.

 Vrei cafea? întrebă el.

Clătinând din cap, Shay răspunse fără vlagă:

 Nu, nu cred.

Ian coborî privirea spre ceaşcă, dar ei i se păru că nu o vedea cu adevărat. Avea impresia clară că încerca să îşi adune gândurile, pregătind ceea ce avea să spună. Îşi aţinti privirea pe creştetul capului lui, amintindu-şi cât de minunat fusese când părul lui se încolăcise în jurul degetelor ei. Mângâierea fusese mult prea scurtă. Tânjea să atingă din nou acele şuviţe mătăsoase.

 Ştiu că te-a surprins faptul că am venit să te văd azi, începu el.

 Da.

 Nu ne-am despărţit în condiţii tocmai amiabile, nu-i aşa?

 Nu.

Apoi Ian ridică ochii spre ea cu o privire aprigă. Trec printr-un conflict uriaş în viaţă, Shay.

Ea îşi umezi buzele.

 Nu înţeleg. Ce legătură are asta cu mine?

Ian rânji ruşinat.

 Tu eşti conflictul. Nu se potriveşte cu profesia mea, cu ceea ce sunt eu - faptul că mă gândesc în continuare la tine aşa cum mă gândesc acum.

Shay simţi că se sufocă din cauza emoţiei ce i se strânsese ca un nod în gât.

 Înţelegi ce-ţi spun?

Ea ridică din umeri, într-un gest ce-ar fi putut să însemne deopotrivă da şi nu, dar, cu siguranţă, nu exprima o convingere. De-abia reuşi să-i audă cuvintele rostite încet, din cauza pulsului ce-i bubuia în urechi. Îşi încleştă mâinile umede pe masă.

 Acuzaţiile tale au fost cât se poate de întemeiate în dimineaţa aceea, după ce te-am lovit cu mingea de tenis. Accidental, ţin să precizez. Buzele i se desprinseră într-un rânjet larg înainte de a redeveni serios. Când m-ai acuzat că mi-a făcut plăcere să te ating, ei bine, ai avut dreptate. Mi-a făcut plăcere să te ating şi să te ţin în braţe, mult prea multă plăcere. De-asta m-am înfuriat. N-am vrut să recunosc nici în faţa mea, cu atât mai puţin în faţa ta, cât de mult m-a afectat acel moment în care te-am ţinut în braţe.

 Opreşte-te, gemu Shay sărind de pe scaun. Te rog să nu mai spui nimic.

Proptindu-se în braţele înţepenite, se sprijini de blatul de bucătărie, lipindu-şi fruntea de uşa dulapului. Cu doar câteva săptămâni în urmă, ar fi găsit această scenă cât se poate de amuzantă şi l-ar fi tachinat fără milă, dar acum nu-şi dorea decât ca el să înceteze, înainte să mai adauge ceva.Nu mai era aceeaşi femeie care îl surprinsese ieşind de la duş. Se petrecuse ceva cu ea. Nu reuşise să-şi dea seama ce anume. Nu ştia cum să-i facă faţă.

Ian se ridică în picioare şi-şi puse mâinile pe umerii ei. Atingerea lui îi trezi toate simţurile şi gemu încet.

 Trebuie să-ţi spun, nu înţelegi? Singura mea şansă e să fiu sincer în privinţa a ceea ce simt. Făcu un pas înspre ea. Forţa trupului său o făcu să se simtă slabă, prin comparaţie. Shay, visul meu din acea dimineaţă când... când ne-am trezit împreună a fost un vis ce n-aş fi vrut să se termine.

Apăsând-o uşor pe umeri, o întoarse cu faţa spre el. Ridicându-i bărbia cu arătătorul, o făcu să-l privească în ochi. Mâinile lui se împreunară în jurul feţei ei. Uşor, tandru, degetul lui mare îi alunecă peste buze.

 Nu voiam să se termine, şopti el.

Acea gură minunată se topi peste a ei, iar ea se simţi de parcă tocmai ar fi ajuns acasă, după luni întregi petrecute pe tărâmuri străine. Pentru prima dată după ani buni - ba nu, pentru prima dată în viaţa ei - se simţi întreagă.

Gura lui se aplecă peste a ei, forţând-o să-şi deschidă buzele. Limba lui se opri puţin, pregătindu-se de o descoperire măreaţă, înainte de a se strecura printre buzele ei pentru a-i gusta din dulceaţa gurii.

Shay îşi auzi propriul geamăt de plăcere dublându-l pe al lui când braţele i se încolăciră în jurul gâtului său. Ian se apropie şi mai mult, strivindu-i trupul între pieptul lui şi marginea blatului de bucătărie, ambele la fel de inflexibile. Braţele lui, tari şi puternice, o lipiră cu totul de trupul lui, făcând-o să se modeleze după propriile contururi.

Sărutul lui deveni lung şi profund şi pe deplin sexual când limba lui se strecură în adâncitura gurii ei, se retrase şi penetră din nou.

 Shay, Shay, îi şopti la ureche după ce îşi croi drum până acolo cu sărutări uşoare presărate pe obrazul ei. M-am luptat cu mine însumi cât de mult am putut. Trebuia să te văd. Trebuia să aflu dacă ceea ce simţeam era adevărat sau dacă nu era decât consecinţa unui weekend neobişnuit petrecut departe de casă. Trecuseră luni întregi de când nu mai plecasem din Brookside nici măcar pentru o zi. Iar tu eşti atât de diferită de femeile pe care prietenii mei bine intenţionaţi încearcă să mi le bage pe gât. Eşti atât de diferită de orice femeie pe care o cunosc.

Îi dădu din nou capul pe spate şi, ţinându-i ferm bărbia între degete, o sărută cu o pasiune ce îi tăie respiraţia şi îi şterse orice urmă de raţiune.

Pe tot parcursul week-endului, din clipa în care mi-am dat jos prosopul de pe cap şi te-am văzut acolo, cu rânjetul ăla drăcesc pe chipul tău frumos, n-am ştiut ce-aş fi vrut să fac, să te plesnesc până să uiţi de tine sau să te sărut.

Ea se desprinse cu greu din îmbrăţişarea lui, pentru a-şi îngropa faţa în pieptul lui şi a inspira parfumul care era doar al lui.

 Şi eu. O dată îmi venea să te ucid, apoi să te sărut. M-ai ignorat. N-am putut tolera asta. O mare parte din timp te-ai purtat ca şi cum nici măcar nu m-aş fi aflat în aceeaşi încăpere.

Chicotitul lui îi răsună zgomotos în ureche.

 O, ştiam că eşti. Făceam mari eforturi de voinţă ca să-mi ţin privirea şi mâinile departe de tine.

Shay ridică privirea spre el, pentru a vedea în ochii lui cât de sincer era.

 Şi portofoliul meu. Ai analizat imaginile din punct de vedere estetic. Nici măcar nu m-ai observat.

Privirea lui, în care ardea o lumină interioară, coborî spre sânii ei.

 Am observat... totul. Mai mult decât ar fi trebuit.

O sărută din nou, sorbindu-i dulce gura, ca şi cum ar fi vrut s-o absoarbă cu totul în el. Mâinile lui acoperită spatele cu mângâieri. Una dintre ele alunecă mai jos de talie, prinzându-i în palmă şoldul rotund.

 Te-ai ales cu o vânătaie? o întrebă.

Shay zâmbi cu gura lipită de a lui, fără a se desprinde din sărut.

 Cam de mărimea unei mingi de tenis. La început a fost mov intens, apoi a pălit până la un albastru şters. A urmat verdele, apoi s-a transformat într-o nuanţă de galben bolnăvicios.

 Îmi pare rău, spuse el, mângâind blând locul vânătăii.

 Mie nu. A demonstrat că eşti uman.

 Sunt mult prea uman, spuse el cu un mârâit, devorându-i gura cu o lăcomie dezlănţuită.

Nu doar buzele şi limba erau martorele naturii sale umane, ci şi manifestarea de oţel a dorinţei sale, apăsată de corpul ei. Ea se bucură de amândouă şi le răspunse, deschizând gura în faţa delicioasei siluiri şi apăsându-se cu o nevoie la fel de intensă de bărbăţia lui întărită.

Când el se desprinse în sfârşit, cu pieptul palpitându-i într-un ritm alert şi chipul înroşit, reuşi să spună gâtuit:

 Ar fi bine să vorbim.

Luând-o de mână, o trase în sufragerie. Picioarele ei părură ţintuite locului. Ultimul lui sărut o secătuise, cufundând-o într-o letargie ce îi răpise toate forţele. În schimb, întregul ei trup era înfiorat de o viaţă nou descoperită.

Se aşezară pe canapea aproape unul de celălalt. Ian îi prinse ambele mâini şi i le ţinu pe genunchiul lui.

 Mama ta mi-a spus că nu ai pe nimeni. Vreau să începem să ieşim cu regularitate, să fim împreună. M-am gândit că...

Shay îşi smuci mâinile din strânsoare când cuvintele lui îi treziră simţurile înfierbântate precum o baie îngheţată.

 Stai puţin. Repetă. Ai întrebat-o pe mama despre mine? Despre viaţa mea amoroasă?

Începu să tremure de furie.

Timp de o clipă, el păru uluit de brusca ei schimbare de dispoziţie, apoi răspunse pe un ton neutru:

 Nu, nu direct. Discutam despre tine într-o zi, iar ea a menţionat cât regretă că nu eşti căsătorită, că nu ai o familie şi că trăieşti singură. Am întrebat-o dacă ai... avut... pe cineva după soţul tău, iar ea mi-a spus că nu.

 Ce încercai să faci? întrebă Shay, ridicându-se în picioare. Se duse direct spre plantele de la fereastră, smulgând violent o frunză moartă. Mă verificai, să te asiguri că sunt suficient de bună ca să fiu văzută cu tine, sfântul pastor din Brookside?

 Hei, Shay, rosti lan încordat, ridicându-se şi el în picioare şi înfigându-şi ambele mâini în şolduri, nu sări calul.

 Am să-mi ies din sărite, dacă aşa am eu chef, la naiba! Şi tu ţi-ai ieşi, dacă cineva ar încerca să te spioneze şi şi-ar băga nasul în treburile tale personale.

 Nu te spionam, negă el. Purtam o conversaţie cu mama ta. Ea a adus vorba de tine. Nu eu. De ce te supără atât de tare? Nu era nici o aventură despre care să aflu.

 Dar dacă ar fi existat vreuna, ce-ar fi fost atunci? îi aruncă ea. Ce-ar fi fost dacă ea îţi spunea că am avut o grămadă de amanţi din ziua în care s-a finalizat divorţul meu de Anson? Ai mai fi venit azi aici să-mi torni frumoasele tale discursuri poetice şi să mă săruţi?

Ian îşi trecu neliniştit degetele prin păr şi încercă să-şi ţină în frâu iritarea crescândă.

 Am aceleaşi porniri şi dorinţe ca orice alt bărbat. Sunt atras de tine. Te doresc. Am mărturisit acest lucru în faţa mea, în faţa ta şi a lui Dumnezeu.

Ian rămase în picioare lângă cealaltă fereastră. Shay privi afară, în gol. Soarele începea să apună. Un câine lătra.

 Încerc să fiu complet sincer cu tine, spuse Ian. Sunt bărbat, Shay. Dar sunt şi preot. Îmi iau foarte în serios dedicarea faţă de ¡Dumnezeu. Tot ceea ce fac, fiecare decizie din viaţa mea trebuie să ţină cont de acest lucru.

Shay nu avu nici un argument în faţa unei astfel de mărturisiri, iar furia ei se lăsă domolită. Se întoarse cu spatele spre el ţi luă absentă un pulverizator de alamă pentru a stropi o ferigă.

 Atunci de ce-ai venit aici? Situaţia e fără ieşire. Eu sunt ceea ce sunt, iar tu eşti ceea ce eşti.

Îi auzi păţii pe parchetul de lemn masiv doar cu o clipă înainte ca el să-i ia pulverizatorul din mână. Îl aşeză pe o poliţă neagră, din fier forjat, ţi o întoarse cu faţa spre el.

 Dacă aş fi crezut că situaţia e fără ieşire, nu aş mai fi aici. Am fost în permanenţă torturat, de când te-am văzut ultima dată. Singurul mod de a face faţă propriilor gânduri ţi fantezii era să vin aici ţi să-mi pun toate cărţile pe masă. Eu, probabil mai mult decât tine, înţeleg că nu va fi uşor. S-ar putea să nu iasă nimic din asta. S-ar putea să ne despărţim ca duşmani de moarte, ca prieteni grozavi sau ca amanţi frustraţi, dar trebuie să aflu, Shay. Ne datorăm nouă înşine o încercare, nu crezi?

 Nu ştiu, spuse ea gemând, Ian, tu eşti preot. Preot. Nici în cele mai sălbatice fantezii ale mele nu mi-am imaginat vreodată că aş putea avea o relaţie cu un om al bisericii.

Ian zâmbi, etalându-şi dinţii albi, strălucitori.

 Crede-mă, nici eu nu mi-am imaginat vreodată că îi voi face curte unei femei care pozează nud. Zâmbetul i se înmuie şi păli, până când chipul îi redeveni serios. Tu ce crezi despre problemele spirituale, Shay?

Intensitatea calmă a întrebării îi arătă lui Shay cât de mult avea să conteze pentru el răspunsul ei.

 Am fost crescută în religia protestantă. Când eram copil, mergeam cu ai mei la biserică în fiecare duminică, mai mult de gura mamei. Cred că tata simţea, ca şi mine, că nu forma de organizare e importantă, ci ceea ce simţi înăuntru, relaţia personală a omului cu Dumnezeu. Anson mă obliga să merg la liturghie cu el. M-am dus, dar în pofida voinţei mele. El mergea ca să facă paradă, nu de dragul înălţării spirituale. Eu detest genul acela de ipocrizie.

 La fel şi eu. Probabil că avem mai multe în comun decât crezi.

Ian încerca să mai destindă atmosfera, dar Shay era în continuare îngrijorată. Ceea ce o preocupa cel mai mult era gândul că ar putea fi rănită din nou. Se căsătorise cu un bărbat care îşi dorise să o schimbe. Ea îl făcuse nefericit fiindcă, evident, nu era ceea ce îşi dorise el de fapt. Suferinţele pe care i le provocase sufletului ei se vindecaseră cu greu. El o făcuse să se simtă fără valoare şi demnă de ruşine. Iar dacă un bărbat cu ambiţii sociale precum Anson reuşise s-o facă să se simtă astfel, cum i-ar fi mers alături de un bărbat al spiritului precum Ian? Jalnic.

 Nu aş putea să mă schimb, Ian. Nici dacă aş putea, n-aş face-o. Prefer să gândesc liber, să-mi formez propriile păreri despre lucruri şi să-mi exprim acele păreri când şi unde am chef. N-aş vrea niciodată să te pun în situaţii jenante sau ruşinoase, dar nici nu ai putea să mă ţii în frâu.

 Ştiam toate astea când am venit să te văd. Îmi placi aşa cum eşti, altfel nu aş fi aici. După cum am spus mai devreme, eşti foarte diferită de femeile care îmi sunt băgate pe gât de obicei.

 Te duci la întâlniri cu necunoscute puse la cale de aşa-zişi prieteni?

 Atunci când nu-i refuz cu fermitate. Ştii, verişoara lui cutare, care tocmai a venit în vizită din Iowa, sau sora mai mică a lui cutare, care tocmai a terminat cursurile unei şcoli de fete şi care are o personalitate foarte bună...

Râsul şterse expresia îngrijorată de pe chipul lui Shay.

 Cred că avem aceiaşi prieteni!

Ian o trase spre el şi împreună se legănară dintr-o parte în cealaltă, râzând. Ea se întrebă cum de petrecuseră un weekend întreg fără să-şi fi dat seama cât de bine se puteau distra împreună.

 Neil Diamond şi Barbra Streisand vor concerta la Madison Square Garden vineri seara, săptămâna viitoare, spuse Ian. Ai vrea să ieşi cu mine în oraş să luăm cina şi să mergem la concert?

 Îţi place şi ţie Neil Diamond? Pe lângă Blondie şi Bee Gees?

 Nu uita de Beach Boys, murmură el, mângâind-o cu nasul pe gât.

 N-am să uit niciodată de Beach Boys.

Oftă când gura lui se închise peste a ei. Limba lui îi căută punctele vulnerabile, mângâindu-le. Săruta incredibil, iar Shay ar fi vrut să-l întrebe cum deprinsese o asemenea tehnică, dar Ian deja punea propriile întrebări:

 Vrei să ieşi cu mine? Biletele acelea au fost scumpe, iar eu trăiesc dintr-un salariu de preot, să nu uiţi asta.

Shay se chinui să se îndepărteze de el.

 Eşti sigur că vrei să mergi mai departe cu asta, Ian? N-am să-ţi port pică, dacă vrei să dăm mâna şi să rămânem prieteni de-acum.

Poate c-ar fi murit, dar nu i-ar fi purtat pică pentru aşa ceva.

 Vreau să fac mai multe decât să dau mâna cu tine.

Sărutările pe care i le depunea pe partea laterală a gâtului confirmară acest lucru.

Era de neînţeles pentru Shay cum reuşea gura lui să o convingă atât de uşor pe a ei că ceea ce erau pe punctul de a face era ceva plin de înţelepciune.

 Am să ies cu tine, spuse Shay pe un ton jumătate geamăt, jumătate oftat.

 La Penn Stat ion? Ora şase? Ai avea probleme să prinzi un tren?

 Penn Station la şase va fi în regula, dar voi veni cu maşina. Nu vreau să mă întorc singură cu trenul la ore târzii.

 Bună idee.

Conversaţia fu urmată de noi sărutări delicioase. Într-un sfârşit, Ian înălţă capul şi îşi puse mâinile pe umerii ei.

 Trebuie să plec, ca să poţi lua cina.

 Aş putea pregăti ceva pentru amândoi, spuse ea plină de speranţă, aplecându-se spre el.

El clătină din cap.

 Trebuie să o luăm încet. O invitaţie la cafea era singura modalitate, în mintea mea, de-a te scoate din magazin şi a rămâne singur cu tine. Nu pot să-ţi spun cât de mult mă bucur că sunt prea puţine cafenele în oraşul acesta.

 Te absolvă de vină? îl tachină ea.

El rânji.

 Ceva de genul ăsta.

Încă ţinând-o de mână, îşi aruncă jacheta sport pe umăr şi se îndreptă spre uşă.

 Pe vineri?

Ea încuviinţă din cap.

 Pe vineri.

Rămaseră foarte aproape, încât sânii ei se atingeau uşor de pieptul lui. Shay renunţase la încercarea de a nu-l mai privi, de a se preface indiferentă. După ce supravieţuise celor câtorva săptămâni de singurătate scurse de la prima lor întâlnire, acum îşi desfată privirea cu chipul lui, după cum se desfată şi el privind-o.

Îl urmări, vrăjita, când degetele lui se ridicară şi îi dezlegară funda de la gât. Simţi materialul mai întâi strângându-se, apoi desfăcându-se din jurul gâtului ei; altfel, ar fi putut crede că îşi imagina totul. Primul nasture al bluzei ei fu descheiat. Apoi cel de-al doilea. Îşi ţinu respiraţia. Nu avea să-l oprească, indiferent ce-ar fi făcut, dar nu-i venea să creadă că se întâmpla aşa ceva.Ian se opri la cel de-al treilea nasture. Cu o încetineala ce-i făcu inima să stea în loc, Ian îi desfăcu atent bluza. Mâna i se strecura în jurul gâtului ei. Îşi apăsă degetul mare peste punctul de la baza gâtului unde se simţea pulsul. Acesta bătea nebuneşte.

 Aveam nevoie de o atingere de o oarecare intimitate.

Ian oftă. Shay închise ochii exact în clipa în care gura lui se contopi cu a ei.

Sărutul era fierbinte, umed şi tulburător, evocând însuşi actul de amor. Degetul lui continuă să-i mângâie hipnotic gâtul. Era doar o sugestie a ceea ce-şi dorea ea să-i facă. Era doar o sugestie a ceea ce citise în privirea lui că ar fi vrut să-i facă. Ar fi putut la fel de bine să-i mângâie sfârcurile, judecând după cât de mult se întăriseră, lipite de pieptul lui. Geamătul lui, când Shay se împinse mai tare în el, îi arătă că gândurile lor urmau un curs similar.

Caracterul tabu al unor astfel de gânduri, suprimarea forţată a pasiunii dintre ei nu făcu decât să intensifice sexualitatea sărutului lor. În adâncuri, miezul feminităţii ei explodă de senzaţii ce îi cuprinseră pieptul, înfierbântându-i sânii şi dilatându-i inima de o emoţie ce aducea a iubire. Raţional, ştia că o astfel de posibilitate era atât electrizantă, cât şi nebunească, însă dorinţa ce îi gonea în vene tulbură mesajul raţiunii.

Ian nu mai spuse nimic, doar îşi retrase mâna de pe gâtul ei cu o expresie de regret întipărită pe chipul lui frumos. Închise uşa încet în urma lui.

Shay îi ascultă paşii tot mai slabi pe coridor şi se întrebă posomorâtă cum avea să supravieţuiască până vineri.

Reuşi cumva să supravieţuiască, deşi pe parcursul următoarelor câteva zile fu distrată la muncă, făcând lucrurile obişnuite, dar fără să manifeste vreun interes faţă de clienţii ei. De fiecare dată când auzea clinchetul clopoţelului de la uşă, privirea îi zbura într-acolo, în speranţa că venise să o vadă. Dacă şi lui îi era la fel de greu să se concentreze asupra muncii sale, sosirea lui nu ar fi fost o idee chiar atât de improbabilă.

Vandiveer îi remarcă atitudinea lipsită de entuziasm.

 Femeia aceea ar fi cumpărat vaza, dacă ţi-ar fi păsat suficient cât s-o convingi, o mustră el când o clientă nehotărâtă ieşi din magazin. Revino-ţi, Shay, sau du-te acasă şi dormi până-ţi trece. Nu am nevoie să mi te plimbi pe-aici ca un somnambul.

 Îmi pare rău, oftă ea. Eu... nu m-am simţit prea bine în ultimele câteva zile.

Vandiveer tuşi în spatele mâinii.

 Dacă n-aş şti sigur că nu>i asta, aş crede că eşti îndrăgostită.

Shay ridică brusc capul, cu atenţia trezită la viaţă.

 Ei, ei, ei, râse Vandiveer. Am nimerit-o? Ai un nou pretendent, Shay?

Tonul îi era mătăsos şi înţepător. Îi pusese această întrebare de atât de multe ori în anii de când lucra pentru el, manifestând o curiozitate desfrânată demnă de o fată bătrână. Răspunsul ei fusese întotdeauna o negaţie fără alte explicaţii.

 Posibil, răspunse ea voioasă, luând o litografie recent înrămată şi încercând mai multe variante de expunere pe perete. E preot.Zilele scurse de când lan plecase din faţa uşii ei fuseseră destul de mohorâte. Putea să se distreze puţin pe seama lui Vandiveer.

Iar acesta îi oferi reacţia uluită pe care o anticipase.

 Un preot!

 Da, preot. Ca aceia din biserici. Aţi fost vreodată la o biserică, domnule Vandiveer?

 O dată. Când m-a botezat mama. Iar atunci n-am avut nimic de spus. Shay chicoti. Trebuie să recunosc că ideile mele despre oamenii bisericii sunt inspirate de personaje precum Bing Crosby în Merg pe drumul meu. Unde naiba ai reuşit să cunoşti un preot? Intr-o biserică? o întrebă răutăcios.

 Nu, răspunse Shay vag. Nu... ăăă... altundeva. Intenţia ei fusese doar să se distreze, în fond. Nu avea de gând să-i dezvăluie lui Vandiveer toate detaliile vieţii ei personale. Sătulă de joc şi iritată considerabil de expresia vicleană şi lascivă a şefului ei, adăugă: Ştiu unde locuieşte clienta aceea. Am ajutat-o să-şi decoreze un perete. Dacă aş alege câteva flori artificiale de mătase care să se asorteze cu sufrageria ei şi aş suna-o, s-ar putea să vină să cumpere vaza.

Vandiveer păru să se liniştească, dar în acel moment lui Shay nici că i-ar fi putut păsa mai puţin. Gândurile ei alunecaseră deja înapoi la subiectul care îi captivase toată săptămâna - Ian.

Dacă zilele i se păreau lungi, nopţile erau nesfârşite. După cum se temuse, odată ce Ian intrase în minusculul ei apartament, acesta suferise o metamorfoză. Acum i se părea uriaş şi gol. Rătăcea prin camere căutând ceva de făcut, orice care să-i ocupe gândurile în afară de Ian.

Era obsedată de el. Îl vedea stând la fereastră, cu chipul serios şi grav. Îl vedea aşezat pe canapea, cu o expresie sinceră şi intensă. Îl vedea pe scaunul de la masa din bucătărie, cu picioarele lungi întinse în faţa lui. Era peste tot, dar nu era acolo. Şi, mai mult decât era dispusă să accepte, îşi dorea ca el să fie acolo cu ea.

Înainte să apară problemele între ei, ea şi Anson se bucuraseră de o viaţă sexuală sănătoasă şi activă. Partidele lor de amor erau dese şi pline de senzualitate. Dar făcuseră dragoste ca doi copii care primesc brusc acest privilegiu. Iubirea lor fusese furtunoasă şi jucăuşă, adesea pripită şi cumva egoistă pentru amândoi.

Sărutările pasionale ale lui Ian o tulburau în chip şocant şi minunat. Intuia că dincolo de atitudinea lui austeră bătea inima unui amant înflăcărat şi tandru. Era un gând ce-i stârnea entuziasmul, dar asupra căruia nu avea voie să stăruie. Putea fi dezamăgită crunt, dacă reuşeau să treacă peste diferenţele dintre ei şi să devină, efectiv, amanţi.

Dar îşi pierdea timpul încercând să ghicească cum ar fi fost Ian ca amant. Oricât şi-ar fi dorit să nege acest lucru, ştia că situaţia era imposibilă. Era convinsă că Ian era dedicat vocaţiei sale. Dacă nu ar fi fost atât de dedicat, n-ar fi putut pleca astfel cu doar câteva zile în urmă, cu dorinţele lor aţâţate şi nesatisfăcute.

Era o situaţie fără ieşire. Nu avusese niciodată o aventură. Ian Douglas era singurul bărbat care ar fi putut s-o ispitească în acest sens. Faptul că exista atracţie sexuală între ei era imposibil de negat. Dar nu era dispus să facă un compromis în privinţa convingerilor lui. Ţinea cu stricteţe la tot ceea ce însemna moralitate. Nu s-ar fi culcat cu o femeie fără să fie căsătorit cu ea.

Ce idee absurdă!

Atunci de ce îţi explodează inima şi îţi transpiră palmele? se întrebă Shay în gând, strecurându-se prin traficul sufocant al după-amiezii de vineri pentru a ajunge în Manhattan. De ce-ai acceptat să te întâlneşti cu el de la bun început? îşi aminti ultimul lor sărut în uşa apartamentului ei şi înţelese că nimic pe lume n-ar fi putut s-o împiedice să se vadă cu el în seara aceea.

Se bucură că aproape toc restul lumii pleca din oraş, îndreptându-se în direcţia opusă. Cu toate acestea, când reuşi să găsească un loc de parcare şi să străbată Seventh Avenue spre Penn Stat ion, se simţea ca şi cum ar fi participat la un maraton. Gara era ca un carnaval macabru, cu navetişti obosiţi şi grăbiţi împingându-se şi îmbrâncindu-se pentru a ajunge la trenurile lor.

Îl văzu pe lan înainte s-o observe el. Stătea în faţa chioşcului de ziare unde conveniseră să se întâlnească, scanând mulţimea din priviri. Shay constată cu încântare şi mândrie că Ian nu rămânea neobservat de către femeile care treceau în grabă pe lângă el. Mai multe dintre ele întoarseră capul să-l mai privească o dată după ce trecuseră de el.

Ar fi fost absurd să n-o facă. Era îmbrăcat cu o jachetă sport şi purta cravată. Cămaşa era de un albastru luminos şi îi scotea în evidenţă strălucirea ochilor. Pantalonii negri erau impecabil croiţi pe coapsele lui musculoase. Ca de obicei, părul îi era ciufulit, neglijent şi irezistibil.

Umezindu-şi buzele uscate, Shay intră în câmpul lui vizual. Privirea lui scrutătoare zbură dincolo de ea, se opri brusc şi se întoarse rapid, ca şi cum ar fi fost prinsă într-o bandă elastică. O sorbi din priviri. Când zâmbi, chipul i se lumină de căldură şi de fericire. Din trei paşi mari ajunse lângă ea. Strângându-şi degetele în jurul cotului ei, o trase lângă perete, scoţând-o din fluxul de oameni.

 Bună, spuse. Ai reuşit să ajungi.

 Am întârziat?

 Am ajuns eu mai devreme, recunoscu el.

Timp de un minut prelung nu mai spuseră nimic, satisfăcându-şi ochii înfometaţi cu vederea celuilalt.

 Eşti foarte frumoasă, spuse el în cele din urmă.

Rochia ei cu imprimeu era de un auriu cald şi avea culoarea şi textura perfecte pentru trecerea spre anotimpul autumnal. Shay o alesese pentru a-i scoate în evidenţă galbenul pai al părului şi tonurile calde ale pielii. Ţesătura proiectă umbre catifelate în ochii ei când se uită în sus spre cel care o devora cu atâta poftă din priviri.

 Mulţumesc.

Ian păru să facă un efort fizic pentru a se smulge din adâncimile ispititoare ale ochilor ei şi dădu la iveală o revistă pe care o ţinea în mână. Era un exemplar din Glamour.

 Am văzut un model în asta şi m-am întrebat dacă eşti tu.

Deschise revista la o pagină cu colţul îndoit. Pe ea se afla o reclamă la un set ce conţinea săpun şi burete de baie, importat din Franţa, ce promitea să elimine inestetica celulită, dacă era folosit zilnic. Arăta o femeie la duş. Surprindea trei sferturi din spatele femeii. Un braţ ridicat dezvăluia curba înclinată a unui sân. Era o fotografie alb-negru, dar părul femeii era prins într-un coc lejer în creştetul capului, aşa cum şi-l purta adesea Shay.

 Nu, spuse ea clătinând din cap. Ridică privirea spre el, apoi spre chioşcul de ziare de unde cumpărase, evident, revista. Ai căutat imagini cu mine? îl întrebă ea, revenind cu privirea asupra lui.

 Nu, nu, se grăbi el s-o asigure. Am răsfoit doar revista cât te-am aşteptat şi mi s-a părut că am recunosc... adică semăna cu... âăă... spatele tău. Ţi-e foame?

Aruncă cele două propoziţii laolaltă, evident sperând că Shay o va uita pe prima şi o va auzi doar pe cea de-a doua. Ea se îndură de el, deşi ardea să-l întrebe ce anume din fotografie i se păruse familiar.

 Da, n-am mâncat nimic toată ziua.

 Celiei nu i-ar plăcea asta.

 Promite-mi că n-ai să-i spui.

 Doar dacă eşti de acord să mănânci într-unul dintre restaurantele mele italiene favorite. E la doar două străzi distanţă.

 Au pâine crocantă şi fettuccme Alfiredo?

Shay îşi înclină capul într-un unghi fermecător.

 Amândouă din belşug.

Shay îşi trecu braţul pe sub al lui.

 Să mergem.

Au fost întâmpinaţi la uşa unui mic restaurant de familie de un bărbat scund, rotunjor şi cu un început de chelie, care îl prinse pe Ian într-o îmbrăţişare din tot sufletul.

 Prietene! tună el, bătându-l pe Ian pe spate. A trecut prea mult timp de când nu m-ai mai onorat cu prezenţa ta în restaurant.

 Bună, Lou, spuse Ian, desprinzându-se din îmbrăţişarea strânsă. Aş vrea să faci cunoştinţă cu Shay Morrison. Shay, Luigi Pettrocelli.

Lou o studie cu ochii lui negri jucăuşi.

 O ispită pentru pastor, ha?

îşi înfipse cotul în stomacul lui Ian, râzând zgomotos.

 Protestanţii învaţă să facă faţă ispitelor exact aşa cum fac şi omologii noştri catolici, declară Ian solemn, deşi pe buze îi licărea un zâmbet.

 Ei, na! Lou se întoarse spre Shay şi îi şopti conspirativ: încearcă de ani de zile să mă facă să mă convertesc.

Iar tu eşti un caz fără speranţă, replică Ian, dând într-un final frâu liber râsului. Ai ceva la bucătărie, în seara asta, care să merite mâncat?

Cu o plecăciune, Lou îi conduse la o masă şi lătră un şir de comenzi în italiană către un angajat nevăzut din bucătărie. O sticlă de Chianti îmbrăcată în paie împletite şi un coş cu baghete fură aduse imediat de un chelner cu şorţ, care părea nerăbdător să facă ceea ce-i ceruse şeful său.

 Trebuie să plec, prietene, spuse Lou cu regret după ce se ocupase de comanda lor. Tony al meu are meci de fotbal în seara asta. Luă mâna lui Shay şi o duse la buze. Eşti o femeie inimoasă, exact ceea ce-i trebuie acestui protestant încuiat ca să-i pună în mişcare sângele leneş.

 Salută-i pe toţi copiii din partea mea şi transmite-i Angelei sărutări, spuse Ian.

 Ei, na! Ar leşina, şi nu vreau s-o aud smiorcăindu-se după tine când se urcă în patul meu! îl bătu pe Ian pe spate cu o forţă care ar fi putut răni un bărbat mai slab. Mă bucur să te văd, prietene. Te pomenim mereu în rugăciunile noastre.

 Şi eu vă pomenesc în ale mele, spuse Ian, ridicându-se pentru a-l îmbrăţişa.

Lou se înclină în faţa lui Shay înainte de a pomi legănat spre spatele restaurantului, împărţind instrucţiuni în italiană, din care ea înţelese că cerea o servire atentă pentru prietenul său şi doamna lui.

 E minunat, spuse Shay. Înţeleg că sunteţi prieteni de mult timp. Unde l-ai cunoscut?

 În metrou.

Când ea îl privi uluită, Ian chicoti.

 Eram pe punctul de a fi jefuit de trei mardeiaşi, într-o noapte. Lou s-a luat în fugă de ei, venind din spate ca un fundaş şi răcnind ca un leu. I-a dat pe doi dintre ei cap în cap, făcându-i să-şi piardă cunoştinţa. Al treilea a fugit.

Shay râdea.

 Asta e adevărat?

 Fiecare cuvinţel.

Ian îşi făcu semnul crucii în dreptul inimii cu degetul arătător.

 Aveţi o atitudine foarte ecumenică unul faţă de celălalt, spuse ea, tachinându-l.

Ian zâmbea, dar răspunse serios:

 Ne înţelegem unul pe celălalt. Ne închinăm aceluiaşi Dumnezeu. Oamenii din lumea întreagă îi dau diverse nume şi i se închină în alte moduri decât o facem noi. Dar El ne iubeşte pe toţi.

Lacrimile străluciră în ochii ei când îl privi peste masa cu lumânări aprinse, admirându-l ca om şi ca tot ceea ce reprezenta el.

Mai târziu, când Shay înfulecă şi ultima bucăţică de pâine unsă din belşug cu unt, Ian spuse amuzat:

 Mănânci doar o dată pe zi, dar compensezi cu asupra de măsură.

Îşi înclină capul spre platoul pe care îl golise.

Ea îşi sprijini coatele pe măsuţa intimă şi se încruntă spre el.

 Mă iei peste picior pentru respectul meu sănătos faţă de mâncare?

 Mama ta nu ţi-a spus niciodată că nu e elegant ca o domnişoară să lase farfuria lună? În special, în faţa unui pretendent.

 Mama m-a avertizat în privinţa tuturor lucrurilor neplăcute ce i se pot întâmpla unei tinere domnişoare imprudente.

Ian luă o gură de Chiantl şi făcu un semn din cap spre chelnerul care le luă farfuriile.

 Cum ar fi? Care sunt capcanele în privinţa cărora te-a avertizat? o întrebă el.

Shay le enumeră pe degete, distrându-se de minune:

 Vorbitul cu necunoscuţi, mersul în maşină cu necunoscuţi, primirea în casă a unui necunoscut. Chestii de genul ăsta.

Satisfăcută de mâncarea bună şi de cele două pahare de vin - care deveniseră limita ei din noaptea în care se urcase cu imprudenţă în patul lui Ian -, Shay se lăsă pe spate în scaun şi-l privi pe deasupra mesei. Zăngănitul prietenos al vaselor din bucătărie, murmurul conversaţiei celorlalţi meseni, muzica discretă din difuzoarele plasate deasupra capetelor lor, toate acestea amuţiră. În clipa aceea lumea era alcătuită doar din ei doi.

 Singurul lucru în privinţa căruia nu m-a avertizat, continuă ea, au fost preoţii cu ochi albaştri şi sexy.

Ian puse deoparte paharul de vin şi se aplecă peste masă, apropiindu-se de ea cât de mult posibil. Privirea lui îi studie lacomă chipul.

 Crezi că sunt sexy? o întrebă, vizibil încântat.

 Aha.

 De ce-ar fi trebuit mama ta să te avertizeze în privinţa unui astfel de lucru?

Shay se simţi smulsă brusc din visarea ei plăcută şi aruncată înapoi în realitate.

 Fiindcă... fiindcă dacă ar fi să nutresc sentimente faţă de un astfel de bărbat, ele m-ar deruta.

 De ce?

Ea ignoră întrebarea şi puse, la rândul ei, una ce o bântuia de câteva zile:

 Ian, de ce-ai ales să fii preot?

El făcu un semn pentru a li se aduce cafeaua. Chelnerul se conformă. După ce luă, gânditor, o înghiţitură, Ian începu:

 După ce-am absolvit Universitatea din Columbia, m-am alăturat organizaţiei Corpul Păcii. La început a fost o glumă, o toană frivolă. Aveam o diplomă în afaceri. Tatăl meu spera că voi prelua compania lui, dar eu am tras de timp, nefiind convins că asta îmi doream să fac în viaţă. Înrolarea în Corpul Păcii a fost o cale de a câştiga timp, fără să par leneş sau lipsit de ambiţie.

Rânji, iar dinţii îi străluciră chiar şi în lumina difuză. Lumânările de pe masă se reflectau în ochii lui.

 M-am dus în America de Sud pentru doi ani. Fără să te mai plictisesc cu detalii, pot spune că perspectiva mea asupra vieţii s-a schimbat cât timp am stat acolo. Noi, sau mai degrabă eu, considerasem dintotdeauna că standardul meu de viaţă era de la sine înţeles. Mâncarea, căldura şi medicamentele, dacă mă îmbolnăveam, erau lucruri elementare pentru mine, dar constituiau un lux pentru atât de mulţi oameni. Situaţia disperată a oamenilor m-a afectat cel mai mult.

M-am întors cuprins de zel, hotărât să devin misionar în străinătate. Am urmat cursurile seminarului teologic. Era ceva ce îmi stârnea entuziasmul, Shay. Pentru prima dată, simţeam că ştiu cu adevărat ce-mi doresc să fac în viaţă. Dar m-am chinuit îngrozitor cu limbile străine. Învăţasem suficient spaniolă cât să mă pot descurca în America de Sud, dar mi-a fost imposibil să învăţ s-o citesc şi s-o scriu corect. Am fost în agonie luni întregi. De ce îmi insuflase Dumnezeu o asemenea hotărâre de a face ceva, dar mă împiedica să-mi duc la bun sfârşit planul?

Fără a se gândi, Shay îşi strânse degetele peste ale lui. Ian îşi răsuci mâna şi i-o prinse pe a ei, strângând-o uşor:

 Într-o zi, când încă studiam la seminar, o prietenă a mamei mele a venit la mine cu lacrimi în ochi, plângând pentru soţul ei, care era alcoolic. Ne-am rugat împreună. Am consiliat-o şi, într-un sfârşit, am reuşit să mă întâlnesc şi cu soţul ei şi să discut cu el. După mai multe astfel de situaţii în care am reuşit să ajut oamenii cu care interacţionam, m-am gândit că poate Dumnezeu încerca să-mi spună ceva.

Ian păru jenat de explicaţia lui simplistă:

 Nu trebuie să străbaţi jumătate de mapamond pentru a găsi suferinţă şi nevoi, continuă el. Poate că în congregaţia mea există mai mult confort material decât şi-ar putea imagina indienii dintr-un sat din America de Sud, dar lipsurile spirituale sunt universale. Acestea nu cunosc graniţe - nici geografice, nici sociale, nici economice. Privirea lui o implora să înţeleagă. Ţi-am răspuns la întrebare?

Ea dădu din cap fără să spună nimic. Da, îi răspunsese la întrebare. Îl înţelegea mai bine acum şi era nevoită să accepte un adevăr sumbru. Ea, Shay Morrison, nu avea nici o vocaţie, aşa cum avea Ian. Ea nu putea să împărtăşească cu el nimic din viaţa lui. Nu putea nici măcar să constituie o părticică din viaţa lui.

Ian se uită la ceas şi tresări:

 Poţi să amâni desertul până după concert? Dacă nu ne grăbim, Neil şi Barbra vor începe fără noi.

Ajunseră exact la timp, cufundându-se cu respiraţia tăiată în scaunele lor după ce alergaseră preţ de două cvartale.

Concertul a fost excelent. Aplaudară atunci când li se permise, râzând şi savurând plăcerea pură pe care le-o trezea muzica. În repetate rânduri, Ian îşi duse degetele la buze şi fluieră ascuţit pentru a-şi arăta aprecierea faţă de artiştii de pe scenă.

Surprinzând ochii mari şi privirea alarmată a lui Shay asupra lui, se aplecă şi îi strigă în ureche, acoperind tumultul mulţimii:

 Nu fi atât de şocată. Nu fac aşa ceva de la amvon.

Îi făcu cu ochiul şi îşi aruncă un braţ în jurul umerilor ei, îmbrăţişând-o strâns.

În timpul baladelor emoţionante, Ian o ţinu de mână, mângâindu-i palma cu degetul mare. După un cântec cu versuri deosebit de romantice, lumina reflectoarelor păli treptat, până se lăsă întunericul. Ian se întinse, îşi trecu degetele prin părul ei şi o întoarse spre el. Gurile lor se găsiră în bezna deplină.

Limba lui de-abia dacă se strecură printre buzele ei pentru a-i atinge vârful limbii, dar ea îi simţi mângâierea până în străfundurile sufletului. Fiorul înţepător de dorinţă dintre coapse îi aduse un geamăt uşor pe buze, geamăt pe care el îl prinse în gura lui. Sânii ei se umflară sub pasiunea ce începea să se trezească. Sfârcurile îi vibrau de dorinţă.

Îşi dădu seama în acel moment că ceea ce simţise alături de Anson fusese deşteptarea senzuală a unei tinere curioase de-abia desprinse de adolescenţă. Ceea ce simţea faţă de Ian era dorinţa puternică ţi pasională a unei femei mature, pline de poftă, dornice să-şi împartă trupul cu un bărbat care simţea acelaşi impuls irezistibil de a se întregi, alăturându-se unui alt trup.

Plecară din Madison Square Garden înecaţi în valul de oameni. Shay nu era deranjată de mulţime. Chiar îi plăcea să fie înghesuită. Avea astfel o scuză de a-şi ţine trupul lipit de cel al lui lan. Când ea mergea în faţa lui, fesele i se lipeau strâns de el. Pentru a nu fi despărţiţi, Ian îşi încleştă braţele în jurul taliei ei.

Din când în când, bicepşii lui îi atingeau din lateral sânii. Cum nu purta decât un neglijeu din dantelă pe sub rochie, acele atingeri accidentale îi provocară fantezii erotice care, era sigură, l-ar fi şocat pe însoţitorul ei. Dar când ridică privirea spre el peste umăr, sprijinindu-şi capul pe pieptul lui, expresia din ochii lui Ian îi dădu de înţeles că era foarte probabil ca şl el să-i împărtăşească fanteziile.

Locul pe care îl alesese Ian pentru a mânca desertul era un restaurant faimos pentru produsele sale de patiserie şi pentru decorul cu tematică de operă. Era un mic restaurant aglomerat, în care şefii de sală şi chelnerii anunţau comenzile cântându-le în arii. Ian reuşi să croiască drum pentru amândoi până la o masă şi să-i strige unui chelner grăbit ce doreau să comande. În mod miraculos, câteva minute mai târziu, li se aduseră prăjituri şi cafea aromată.

 Ce e această monstruozitate cu multe calorii? întrebă Shay, împungând cu furculiţa baza unei sculpturi culinare.

 Tu doar mănânc-o, porunci Ian.

O urmări încântat în vreme ce ea se înfipse în straturile de foitaj, spumă de ciocolată, frişcă şi migdale tăiate. Avea să deplângă mai târziu eventualii colăcei rezultaţi de-aici. Deocamdată era de o lăcomie fără regrete.

Exact când dădură să plece din localul zgomotos, un bărbat care intră pe uşa pe care o ţinea Ian se răsuci pe călcâie şi strigă:

 Shay! Oare chiar tu eşti, draga mea Shay? Chiar aşa e! Ce mai faci, drăguţă?

Se aplecă spre ea şi, înclinându-şi capul, o sărută cu afectare întâi pe un obraz, apoi pe celălalt.

 Bună, Armand, spuse ea pe un ton neutru.

 Au trecut secole de când nu ne-am văzut, confirmă el, repezit.

 Da, aşa e, consimţi ea, gândindu-se că nu trecuse suficient de mult timp şi că ea ar mai fi lăsat să treacă la fel de mult, dacă ar fi avut de ales.

Ochii de reptilă ai bărbatului îl cântăriră pe Ian şi, aparent aprobându-l, îi zâmbi.

 Armand Boliver, prietenul meu Ian Douglas, spuse Shay, făcând prezentările fără urmă de emoţie.

 Încântat, spuse bărbatul, întinzându-i o mână moale lui Ian, care o strânse foarte scurt. Ai mult de lucru, Shay? întrebă Armând, cu privirea aţintită asupra lui Ian.

 Din când în când.

 Eşti prea modestă, dragă. Am auzit că vei poza pentru Robert Glad de săptămâna viitoare. Creează opere absolut divine în lemn - dacă nu se lasă dus de val cu dalta.

Remarca era intenţionat meschină şi încărcată de aluzii sexuale, dar Shay alese să ignore ambele aspecte. Nu putea să mintă, spunând că se bucura să-l vadă pe Armand. În schimb, se retrase alături de Ian spunând:

 E târziu. Noapte bună, Armând.

Fără a-i mai lăsa acestuia răgaz să răspundă, îl luă pe Ian de braţ şi-l trase după ea. Nici el nu părea tentat să mai rămână. Preţ de câteva străzi merseră împreună într-o tăcere tensionată. Ştia că Ian era curios, dar ea nu avea de gând să-i explice, dacă el nu întreba. Când se opriră la un semafor, el se întoarse spre ea:

 Ţi s-a întâmplat vreodată...

 Nu! spuse ea, clătinând furioasă din cap. Nu am pozat niciodată pentru el.

Traversară strada înainte ca Ian să continue discuţia:

 Cu ce se ocupă?

 E fotograf, spuse ea scurt. Unul ratat, după părerea mea. Agentul meu m-a trimis la el să-mi fac o părere. Am stat în studioul lui - în sensul foarte generic al cuvântului; palat al plăcerii ar fi un termen mult mai potrivit - exact două minute. Nu m-am mai întors niciodată. Nici n-o voi face vreodată. Am auzit tot felul de poveşti între timp despre ceea ce se petrece în acea încăpere tapiţată cu blană de leopard. Droguri, orgii. Shay se înfioră. Omul îmi trezeşte teamă şi dezgust, şi nu m-a iertat niciodată că am râs când a sugerat să mă dezbrac complet şi să mă întind pe patul lui cu vibraţii.

Se opri brusc când Ian scuipă o înjurătură aprigă printre dinţi. O prinse de braţ şi o întoarse spre el:

 Dacă ţi-a făcut rău...

 Nu, spuse ea ferm.

Sclipirea sălbatică din ochii lui Ian o alarmă. Pe lângă natura pasională pe care o intuia în el, simţea că avea şi un temperament volatil. Pe de altă parte, avusese dovezi ale acestui fapt şi înainte, dar nu la o asemenea intensitate. Dacă ar fi sugerat cât de subtil că Armând i-ar fi făcut ceva neplăcut, era sigură că Ian nu ar fi ezitat să se întoarcă şi să-l pocnească pe individ.

 Armând e prea laş ca să facă rău cuiva, adăugă ea. Ai auzit ce-a spus despre Robert Glad? E exact genul de remarcă meschină pe care ar face-o cineva ca el despre o persoană cu adevărat talentată.

 Cine e Robert Glad?

 E un sculptor care lucrează, în principal, în lemn.

Ajungeau la un subiect delicat, iar Shay şi-ar fi dorit să-i vină în minte un mijloc subtil de a devia conversaţia.

 Tipul ăla... Armând, a zis că vei poza pentru Glad. Săptămâna viitoare.

 Da.

După o nouă tăcere prelungă şi stânjenitoare, Ian reluă conversaţia:

 Tu vei... adică este...

Shay se opri brusc în mijlocul trotuarului şi se întoarse spre el.

 Nud? Asta e cuvântul pe care ţi-e atât de greu să-l rosteşti?

 Nu. Adică da, ăsta e cuvântul, dar nu mi-e greu să-l rostesc!

 Ba bine că nu, scrâşni ea. Răsfoiai revista aia astă-seară, înainte să ajung eu, căutând fotografii cu mine, ca un agent al prohibiţiei pornit în căutarea alcoolului malefic.

 Shay...

 Oare Armand e genul de artist pentru care îţi închipui că lucrez eu? Acel vierme josnic şi decadent? îşi îndreptă umerii şi îşi dădu capul pe spate cu mândrie. Ţin să te informez că sunt la fel de selectivă când vine vorba de artiştii cu care lucrez pe cât sunt şi ei când mă aleg pe mine. Şi ca să-ţi satisfac curiozitatea, ca să nu fii prea jenat să mă întrebi din nou, da, sânii mei vor fi goi săptămâna viitoare, deşi în rest voi fi acoperită. Robert Glad, un sculptor faimos, a primit o comandă de la o societate de istorie din Hawaii să realizeze o sculptură pentru un muzeu. Va folosi faţa unei fete din Polinezia, dar pieptul meu. Spune-mi, deci, se conformează toate acestea cu standardele tale de morală?

 Nu e drept ceea ce spui, Shay, răspunse Ian cu un calm ce o înfurie şi mai mult.

 Nici ceea ce spui tu. Corpul îi era încordat de furie. Fiecare muşchi era cuprins de tensiunea mâniei. Ţi-ai format o părere despre mine atunci când m-ai surprins privindu-te gol. În regulă, acela a fost un păcat îngrozitor. Scoateri ochii. Pregăteşte-mi rugul.

Ian începea şi el să se înfurie. Mai mulţi trecători se holbară la ei, dar ei de-abia dacă observau altceva în afară de furia lor şi de problema lor, care în acel moment părea imposibil de depăşit. Faptul că situaţia era disperată înteţi mânia lui Shay.

 Ai un trup frumos, părinte Douglas. Eu am o apreciere profundă, artistică faţă de trupurile frumoase, aşa că te-am privit. Şi da, mi-a plăcut ceea ce-am văzut. Şi nu, nu am privit strict din punct de vedere estetic. Şi, la naiba, aş vrea să nu te mai doresc şi acum.

Se răsuci pe călcâie, întorcându-se cu spatele Ia el, dar se lovi de partea laterală a unui chioşc de ziare. Cercetă exemplarele ţipătoare cu ochii plini de lacrimi, iar stomacul i se strânse de scârbă. Revistele expuse se deosebeau între ele doar prin gradul de prost gust. Toate materialele erau pornografice. Sufocându-se de durere şi furie, se întoarse din nou spre Ian:

 De ce nu cumperi câteva dintr-astea şi să le cercetezi atent, să vezi dacă nu apar în ele? Cu asta mă compari, nu-i aşa?

Mâna ei trecu furtunos peste raft, răsturnând pe trotuar mai multe reviste.

Proprietarul se ridică de pe scăunelul lui şi strigă la ea:

 Hei, doamnă, ce naiba faci?

Shay pomi orbeşte pe trotuar, împiedicându-se, apoi se întoarse şi-l văzu pe Ian îndesându-i o bancnotă de cinci dolari bărbatului, care îi înjura aprig pe amândoi la fiecare muşcătură din trabucul neaprins. Îl observă pe Ian alergând după ea şi-l auzi strigând-o pe nume când intră în parcare şi îi dădu îngrijitorului numărul de înmatriculare al maşinii ei.

Tocmai când bărbatul dispăru pentru a-i aduce maşina, lan o ajunse din urmă. O forţă să se întoarcă spre el, prinzându-i încheieturile în pumni. Îşi apăsă trupul peste al ei, împiedicând-o să fugă.

 Ştii că nu e aşa, Shay, ştii că nu e aşa, spuse el.

Rosti cuvintele sacadat, cu respiraţia întretăiată. Se apropie şi mai mult de ea, îngropându-şi faţa în părul ei, şi repetă cuvintele la nesfârşit, până când ea se calmă, iar trupul i se înmuie, lipit de-al lui, acceptând să i se supună.

Braţele lui o înconjurară şi rămaseră agăţaţi unul de celălalt în parcarea subterană, ignorând pericolul ce îi pândea din cauza nesocotinţei lor.

Când ridică bărbia, Ian îi netezi părul pe spate cu ambele mâini.

 Te înşeli. Nu te consider decât ceea ce eşti, o femeie frumoasă. Ştiu cu ce te ocupi. Chiar ştiu. Aici - se lovi peste tâmplă cu podul palmei - pot să accept asta. Însă aici - îşi duse mâna la inimă - nu pot.

O dezmierdă cu nasul pe marginea gâtului.

 Nu-mi place ceea ce faci, recunosc. Nu din motivele la care te gândeşti tu, ci fiindcă nu suport gândul ca un gunoi ca Armând sau orice bărbat, orice alt bărbat, ar avea ocazia de a privi ceea ce eu tânjesc atât de mult să privesc, ceea ce tânjesc să ating şi să gust.

Shay scoase o exclamaţie scurtă de bucurie şi îşi întoarse gura spre a lui.

 O, Shay, Shay, şopti el, înainte de a-şi lipi buzele de ale ei într-un sărut desprins de timp.

Aerul ieşi din plămânii lui şi se revărsă în gura ei. Ea îl înghiţi lacomă. Braţele ei se ridicară şi se încleştară în jurul gâtului lui, şi îşi lăsă capul pe spate pentru ca el s-o poată săruta mai bine. Ian era lacom, schimbând dramatic unghiul de întâlnire a buzelor lor, pătrunzând adânc în cavitatea dulce a gurii ei cu limba lui neruşinată.

Shay îşi împleti degetele în părul lui, trăgându-l mai aproape, gustându-l şi savurând gustul, iubind textura gurii lui. Existase întotdeauna o parte din ea pe care o păstrase neatinsă. Nici părinţii ei, nici Anson, nici nimeni altcineva nu ajunsese în acea zonă secretă din ea, care era sufletul ei. Şi-l păstrase deoparte. Acum îl deschise şi i-l oferi de bunăvoie lui Ian, dându-i permisiunea să i-l răpească.

După ce-şi satisfăcu apetitul iniţial, Ian îi sorbi tandru gura şi îşi lăsă limba să alunece uşor peste buzele umflate de pasiunea sărutărilor lor.

 Eşti la fel de gustoasă pe cum arăţi, şopti el răguşit. Caldă şi dulce şi aurie.

Mâinile lui o mângâiară. Forţa lor îi dădu lui Shay un sentiment de protecţie pe care îl savură din plin. Fusese singură prea mult timp. Se bucură de sentimentul de a fi tratată ca o comoară nepreţuită, aparţinând cuiva special.

 Nu mă pot sătura, spuse el agitat, asediindu-i din nou gura.

Ian era un bărbat al bisericii; Shay nu avea nici o îndoială în această privinţă. Dar judecând după cum se mişcau laolaltă trupurile lor, cu picioarele lui încrucişate cu ale ei, ştia deopotrivă că făcea parte şi din generaţia lui Adam. Era bărbat. Şi tot ceea ce era feminin în ea tânjea dureros după el.

Ezitant, mâna lui se strecură în sus peste coastele ei. Ea îşi ţinu răsuflarea, apoi o eliberă într-un oftat lung şi înfiorat, când buricele degetelor lui mângâiară curba de jos a sânului ei, într-o mişcare de dus-întors, de două ori, de trei ori, în vreme ce mintea ei zbura ameţită, iar inima îi tresărea în pieptul pe care el îl atingea atât de uşor.

Ian ridică mâna, până rămase suspendată deasupra sfârcului ei, întărit de dorinţă. Preţ de câteva secunde nesfârşite îşi ţinu mâna în aer deasupra sânului ei, iar ea îi auzi respiraţia intrând şi ieşind din plămâni, o simţi caldă pe gâtul ei.

 Shay, spuse el cu o voce gâtuită, îşi lăsă o mână să-i cadă pe lângă corp, dar o trase mai aproape cu cealaltă, încolăcită pe talia ei. Îşi cuibări faţa în scobitura caldă dintre gâtul şi umărul ei.

Shay îşi înăbuşi impulsul de a-şi striga dorinţa. În schimb, când îngrijitorul apăru cu maşina ei de după colţ, o opri şi coborî din ea, Shay se desprinse din braţele lui Ian, deschise portiera maşinii şi se strecură înăuntru.

 Shay...

Ea trânti portiera, dar coborî geamul pentru a-i spune:

 Ţi-am zis că nu va ieşi nimic. E imposibil. 

Aplecându-se în faţă cu braţele proptite pe maşină, Ian închise strâns ochii şi clătină din cap.

 Nu, spuse el tăios. Nu e imposibil, îi depuse rapid un sărut pe frunte. Îndreptându-şi spatele, continuă:

 Să conduci cu grijă.

Se terminase. Ştia sigur. Din clipa în care ieşise din parcare şi îl lăsase singur în întuneric, urmărind-o cu o privire sumbră, înţelesese că iubirea ei pentru Ian Douglas era o cauză pierdută. Aşa fusese de la bun început. Se minţise singură atunci când crezuse altfel. Natura ei pasională fusese încurajată de mângâierile lui. Imposibil ca el să nu fi conştientizat acest lucru. Şi imposibil ca acest lucru să nu-i fi ameninţat codul lui moral.

De ce nu i se împotrivise? Sau de ce nu se prefăcuse indignată, de ce nu-i dăduse o palmă? Sau de ce nu-i îndepărtase mâna, sărutând-o cu pioşenie şi sugerându-i blând că nu era bine să se joace cu focul? De ce nu făcuse ceva, orice în afară de a-i răspunde la sărutări şi mângâieri cu o asemenea dorinţă nebunească?

Fără îndoială, el o considera acum o unealtă a Diavolului, trimisă să-l ispitească pentru a-i pune în pericol cariera şi tot ceea ce reprezenta el.

După ce trecură două săptămâni fără nici un semn de la el, Shay îşi dădu seama că încerca s-o exorcizeze din sufletul lui. Era imposibil să fi interpretat greşit limbajul prin care trupul ei comunicase cu al lui. Îşi dorise atingerea lui. Îşi dorise s-o simtă pe tot corpul. Braţele şi umerii, spatele şi şoldurile, şi sânii şi coapsele, şi cele mai secrete părţi ale corpului ei strigaseră toate după el într-o rugăminte mută pe care, fără îndoială, el o auzise. Şi nici nu-şi ascunsese frustrarea când el îşi îndepărtase mâna de pe sfârcul ei, ce tânjea după atingerea lui. Sărutul ei fusese şi el nestăpânit şi pe deplin revelator.

Până spre sfârşitul celei de-a treia săptămâni, ajunsese să se întrebe de ce-ar fi trebuit să-i pese ce credea despreea un preot provincial şi plicticos din Brookside, Connecticut. În fond, cochetăriile ei cu el fuseseră doar un experiment, nu? Oare nu se folosise de el, încă de la bun început, pentru a se amuza? Timpul pe care îl petrecuse cu el îi oferise câteva ore de distracţie. Acum totul se încheiase. Aşa că, bine. Bine. Nu-i păsa.

În plus, pe lângă faptul că era ocupată cu munca ei de la galerie, mergea în metropolă o dată la trei zile să pozeze pentru Robert Glad. Îi aprecia profesionalismul. Talentul lui era remarcabil şi de neegalat, deşi personalitatea aspră lăsa mult de dorit.

De fiecare dată când ajungea la studioul lui, Robert Glad, răvăşit şi nebărbierit, o poftea înăuntru aproape fără o vorbă şi făcea semn spre camera din spate unde îşi schimba hainele. După ce ieşea înfăşurată într-un cearşaf lung, îi dădea voie să o aşeze şi s-o aranjeze într-o poziţie pe care avea să fie nevoită s-o menţină ore întregi. El îi aranja meticulos veşmântul în formă de sarong în jurul taliei, apoi începea să lucreze, încruntându-se în vreme ce îşi folosea uneltele pe blocul de mahon ce începea treptat să capete formă. Când termina munca pentru şedinţa respectivă, îşi aşeza uneltele de metal pe masa de lucru şi îi oferea un Mulţumesc scurt, apoi ea se schimba în grabă în hainele de stradă şi pleca.

Nu o deranja că el nu era înclinat să vorbească. Cât timp poza pentru el, se simţea desprinsă de lume, scutită temporar de responsabilităţi şi liberă să-şi lase gândurile să rătăcească în voie.

Mintea ei părea hotărâtă să stăruie asupra lui Ian şi a scurtei şi tumultuoasei relaţii dintre ei, dacă termenul era potrivit. Analiza problema din toate punctele de vedere, învârtindu-se în cercuri nesfârşite în jurul ei. Soluţia la care ajungea era întotdeauna aceeaşi: situaţia era fără ieşire. Aşa fusese dintotdeauna. Aşa avea să fie pentru totdeauna. Trebuia să se resemneze cu acest fapt.Atunci de ce era atât de devastator gândul de a nu-l mai vedea niciodată pe lan? De ce era atât de dureroasă respingerea lui? Ştiuse încă de la început că flirtul lor avea să fie unul temporar. Dar era surprinsă să constate că viaţa era atât de posomorâtă fără el. Şi surpriza nu era nici pe departe la fel de mare ca cea pe care i-o stârni când îl găsi într-o după-amiază aşteptând-o în faţa studioului lui Robert Glad.

Abătută, aşa cum fusese pe parcursul ultimelor trei săptămâni, ieşise pe uşa clădirii, smulsă de vântul de toamnă ce gonea prin canioane le urbane. Când îl văzu plimbându-se pe trotuar, se opri brusc. Umbla cu privirea în pământ, măsurându-şi cu dificultate paşii. Purta un palton subţire. Părul ciufulit de vânt era cu mult mai sexy decât i l-ar fi putut aranja vreodată un stilist.

Ridică privirea şi o văzu strângându-şi geanta uriaşă la piept. Încetă brusc să se mai învârtă pe trotuar.

 Ian? întrebă ea, întorcând privirea spre clădirea din care tocmai ieşise, pentru a se asigura că nu visa.

 Bună.

 De unde-ai ştiut unde sunt?

 Am pornit de la o bănuială şi am căutat adresa lui Glad în cartea de telefon. Voiam să te văd. Aştept de mai bine de o oră.

Shay îşi luă inima în dinţi, îşi îndreptă spatele şi trecu rapid pe lângă el.

 Ei bine, ai fi putut să te scuteşti de drum şi de efort, spuse ea. Trebuie să prind un tren înapoi spre Woodville. I-am promis lui Vandiveer că voi mai sta câteva ore la magazin înainte de a se închide.

 Shay, spuse el, prinzând-o de braţ şi forţând-o să se oprească, eşti furioasă pe mine fiindcă nu am sunat?

Vântul îi suflă în toate direcţiile buclele aurii ca grâul. Şi le scutură nerăbdătoare de pe faţă.

 Nu te flata singur.

Eforturile ei de-a se smulge din strânsoarea mâinii lui îl făcură doar să o strângă şi mai tare de braţ.

 După ceea ce s-a întâmplat ultima dată, m-am gândit că ar fi mai bine dacă nu ne-am vedea o vreme, spuse el încet.

 Şi ai avut dreptate. Dar eu cred că ar fi mai bine dacă nu ne-am mai vedea niciodată.

Fu nevoită să se silească să rostească acele cuvinte. Nu-şi dorea nimic mai mult decât să se arunce în braţele lui, să-şi încolăcească braţele în jurul acelui trup ce-i bântuia fanteziile, să-i simtă căldura gurii peste a ei. În lumina cenuşie a după-amiezii înnorate, ochii lui de un albastru intens păreau singurul punct luminos, oferind singura rază de speranţă şi fericire din viaţa ei. Însă acestea îi erau interzise.

 Ştiu de ce n-ai sunat, zise. Nu vrei să fii întinat de o femeie desfrânată ca mine. Nici nu-ţi pot spune cât de uşurată am fost că n-ai insistat să te mai vezi cu mine. La revedere, Ian. Mă grăbesc.

îşi smulse braţul din strânsoare şi chiar apucă să înainteze câţiva paşi înainte ca el s-o oprească din nou cu o smucitură. Faţa lui era la doar câţiva centimetri deasupra chipului ei, când o trase spre el.

 Nu te-am sunat fiindcă te doream prea mult.

Ea îl privi fără un cuvânt, cu ochii mari şi cu buzele desfăcute.

 Nu înţelegi, Shay? Era un chin ucigător pentru mine să nu-mi permit să fac dragoste cu tine.

Shay îşi trase zadarnic braţul. Ian refuza să-i dea drumul, în mod pervers, îi părea bine să afle că şi el suferise la fel de mult, şi din acelaşi motiv. Faptul că reuşea în continuare să-i afecteze emoţiile spulberate îi stârni mânia.

 Mulţumesc foarte mult, părinte Douglas, dar nu-mi place să fiu considerată influenţa malefică din viaţa ta.

Ochii i se umplură de lacrimi, ceea ce o făcu şi mai furioasă. Nu voia ca el să ştie cât de mult o rănise. Poate că avea să creadă că vântul rece era de vină pentru mărgelele umede de pe genele ei.

 Nu, nu, spuse el clătinând din cap şi trăgând-o spre el. Îşi deschise paltonul şi îi lipi capul de puloverul moale şi cald ce-i acoperea pieptul. Degetele lui i se împletiră prin păr, oprindu-se pe cap şi ţinând-o strâns. Nici unul dintre noi nu e malefic, Shay. Sexul nu e malefic. Reacţia noastră, unul faţă de celălalt, e exact aşa cum a rânduit Dumnezeu pentru doi adulţi sănătoşi. Sprijinindu-şi bărbia pe creştetul ei, o înveli în paltonul lui. Felul în care vom răspunde acestei atracţii sexuale a fost subiectul pe care l-am cântărit în ultimele trei săptămâni. Şi nu puteam risca să am în preajmă influenţa ta derutantă, care mi-ar fi întunecat buna judecată.

Shay îşi stăpâni lacrimile şi ridică bărbia pentru a-l privi.

 Ei bine, presupun că e mai bine să fiu o influenţă derutantă decât una malefică.

Zâmbi nesigur.

Aplecându-şi capul, Ian îi depuse un sărut tandru pe buze:

 Mi-a fost dor de tine.

 Chiar aşa?

Se prefăcu timidă, pentru a se abţine să nu se ridice pe vârfurile picioarelor şi să-i acopere tot chipul cu sărutări.

 Da. Am venit azi aici să te invit personal să-ţi petreci week-endul cu mine, în Brookside.

Ea îl privi, nevenindu-i să creadă.

 Ţi-ai pierdut minţile?

El râse şi o strânse puternic în braţe.

 Haide, îţi fac cinste cu un taxi până la gară. Pe drum am să te conving că nu mi-a sărit nici o doagă.

După ce se instalară pe bancheta desfundată a unul taxi, Ian îi luă mâna şi io aşeză pe genunchiul lui. O studie în vreme ce degetul lui mare îi mângâie fiecare încheietură a degetelor.

 Vino la Brookside week-endul ăsta. Vezi cum e oraşul, cum e viaţa mea acolo. Vino cu trenul de sâmbătă dimineaţă. Vom petrece ziua făcând un tur al oraşului. Vreau să vii cu mine la biserică duminică dimineaţă. Am să te conduc acasă cu maşina duminică seara.

Invitaţia prevestea mult mai mult decât un week-end de distracţie. Ceea ce nu fusese spus era mult mai important decât ceea ce fusese rostit cu voce tare. Problema unui angajament implicat de invitaţia lui o înspăimântă. Încercă să se ferească, întorcând capul să privească pe geam, pentru a nu avea în faţa ochilor frumuseţea lui derutantă.

 Unde aş dormi?

El chicoti uşor.

 Credeai că sugerez ceva ilicit? Nu. Cu toată umilinţa, cred că sunt cât se poate de respectat de către membrii congregaţiei mele, dar nu cred că vreunul dintre ei ar fi de acord ca pastorul lor să invite o tânără atrăgătoare să-şi petreacă noaptea sub acoperişul lui de burlac. Ţi-aş rezerva o cameră la hanul din localitate.

în mintea ei se dădea o luptă între dorinţa de a fi cu el şi teama că nu şi-ar fi găsit locul în lumea lui. Ce părere ar fi avut oamenii din biserica lui despre ea? Nu una prea bună, era sigură.

 Nu prea cred, Ian, spuse ea într-un sfârşit. Poate altă dată.

El oftă greu.

 Mă obligi să-ţi dezvălui adevăratul motiv din spatele invitaţiei. Alarmată de tonul lui vinovat, Shay întoarse capul, dar respiră imediat uşurată când îi văzu amuzamentul din priviri. Mărturisesc, am un motiv ascuns. Sâmbătă-seara biserica organizează o cină care va culmina cu o tragere la sorţi. O membră a congregaţiei a donat o haină din blană de nurcă drept premiu. M-am gândit că dacă o femeie superbă ar defila în haina respectivă, asta ar determina, poate, bărbaţii din public să-şi cumpere mai multe bilete. Acesta e adevăratul motiv pentru care te-am invitat. Vrei, te rog, să vii să defilezi în haina din blană de nurcă pentru noi?

Un zâmbet dădu să-i apară în colţurile buzelor când Shay se încruntă speculativ.

 Nu ştiu. Cum se plăteşte?

Imitându-i seriozitatea, lan răspunse:

 Supă cremă de stridii la discreţie... şi compania mea, desigur.

 Supa-cremă de stridii nu e una dintre favoritele mele, dar... Cântări încă puţin ideea. Pentru ce strângeţi fonduri?

 Un azil de bătrâni pentru modelele nud în vârstă.

Shay se aruncă asupra lui cu ambii pumni. Râzând, el se feri şi, în cele din urmă, reuşi să-i prindă braţele în aer înainte să apuce să-l mai lovească o dată. Ea se lăsă cu greu supusă, dar într-un final Ian o strânse lângă el, încrucişându-şi braţele peste spatele ei pentru a o împiedica să scape.

 Mă gândeam eu că asta o să te facă să reacţionezi. De fapt, fondurile vor fi folosite pentru a echipa un centru pentru tineret.

 Consideri că asta e o cauză care merită?

 Cât se poate de mult. Privirea lui o străpunse pe-a ei cu săgeţi de lumină strălucitoare. Vino, te rog, Shay. Cred că e important pentru noi să vii.

Da, avea să fie important pentru ei. Putea ea să se adapteze la stilul lui de viaţă? Putea el să se potrivească la stilul ei liber de gândire? Dintr-un motiv sau altul, nu-i purta pică pentru acest experiment al lui. Avea şi ea nevoie de răspunsuri la întrebările care o chinuiseră preţ de câteva săptămâni. Exista vreun teritoriu pe care se puteau întâlni.

În timp ce ea încă mai cântărea decizia, coborâră din taxi şi intrară în Grand Central Station. Ian nu făcu presiuni asupra ei; îi lăsă timp şi spaţiu să-şi clarifice gândurile.

 Părinţii noştri vor afla despre asta, spuse ea după ce Ian îi cumpărase biletul de tren şi aşteptau în cel mai retras loc pe care reuşiseră să-l găsească.

 M-am gândit şi eu la asta. Tu ce părere ai?

Ea ridică din umeri.

 Presupun că vor trebui să afle, mai devreme sau mai târziu.

 În regulă. O să îi anunţăm dinainte. Cu siguranţă, nu vreau să fac acest lucru pe furiş.

 Nu.

Shay privi textura puloverului lui, care se afla exact în faţa ei. Ian îi aştepta răspunsul. În fond, toate justificările şi raţionamentele ei nu erau decât atât. Adevărul adevărat era că voia să meargă. Voia să fie cu el. Furia şi resentimentele pe care le născocise din durerea ei dispăruseră ca prin minune în clipa în care îl văzuse învârtindu-se în faţa studioului lui Robert Glad.

Toată viaţa simţise o oarecare singurătate şi detaşare faţă de restul oamenilor, dar nu cunoscuse adevărata singurătate decât pe parcursul ultimelor trei săptămâni. Chiar dacă doar pentru puţin timp, voia să creadă că ea şi Ian ar fi putut forma un cuplu.

 Shay.

Îi şopti numele şi, în ciuda gălăgiei şi a agitaţiei din jurul lor, ea îl auzi. Ridicând faţa spre el, îi primi cu plăcere apăsarea fermă a buzelor peste ale ei.

Limba lui se strecură printre ele precum un prădător sigur de victima sa. Fiecare penetrare rapidă şi superficială a limbii lui îi producea un fior ce-i gonea prin tot corpul.

 Asta înseamnă să mă forţezi, spuse ea cu răsuflarea tăiată şi buzele lipite de gâtul lui când el îi eliberă, în sfârşit, gura.

 Poţi fi forţată? întrebă Ian într-o şoaptă fierbinte şi ferventă ce îi năvăli în ureche, făcându-i pielea de găină.

Ea se desprinse de el împingându-se uşor şi ridică o privire ispititoare spre el.

 N-am avut niciodată o haină de blană. Ce-ar trebui să port pe sub blana de nurcă?

Veni cu unul dintre trenurile de sâmbătă dimineaţă, lan o aştepta la gară. Indiferent dacă era sau nu un preot scorţos, o îmbrăţişă zdravăn şi o sărută cu pasiune când coborî din tren.

Orăşelul era încântător, absolut încântător. Ar fi meritat să apară într-un almanah ca fiind orăşelul tipic pentru Connecticut, decise Shay. Construit în jurul unei zone verzi, oraşul se întindea pe mai multe cvartale simetrice. Chiar şi arhitectura clădirilor comerciale avea un aer vechi. Casele coloniale păreau desprinse dintr-o carte de istorie.

Plimbând-o cu maşina pe străzile mărginite de copaci, Ian îi prezentă mândru comunitatea lui:

 Aici este liceul. Echipa de baschet a participat la campionat doi ani la rând. Jucătorul central al echipei face parte din congregaţia mea. Iar acolo e magazinul de scule şi unelte al domnului Griffin. Domnul Griffin e diacon. Vei vedea biserica mai târziu.

Intră cu maşina break pe aleea unei case coloniale cu două etaje, aşezată pe o peluză vastă, pătată de culoarea frunzelor de toamnă căzute. Era construită din şindrilă albă cu obloane verde-închis la ferestre.

 Bine ai venit la casa parohială, spuse Ian, oprind motorul şi urmărindu-i atent reacţia lui Shay. Aici locuieşti? întrebă ea, nevenindu-i să creadă. E foarte frumoasă.

Shay nu se aşteptase la nimic anume, dar în nici un caz ta ceva atât de grandios.

Ian râse.

 Nu te lăsa impresionată. A aparţinut bisericii încă de dinainte să mă nasc eu. Are nevoie de un acoperiş nou, iar canalizarea e defectuoasă, în cel mai bun caz.

Ocoli maşina şi veni lângă portiera ei pentru a o ajuta să coboare.

 Să mergem înăuntru.

Un miros minunat o întâmpină pe Shay în clipa în care Ian deschise larg uşa.

 Doamnă Higgins? strigă el.

O femeie în vârstă ieşi în grabă dintr-una dintre camerele din spate - Shay presupuse că era bucătăria - ştergându-şi mâinile pe un prosop.

 Bună. Ea e tânăra domnişoară? întrebă aceasta fără urmă de scrupule.

 Ea e Shay Morrison, doamnă Higgins. Shay, dânsa e singura femeie din viaţa mea, spuse Ian, trecându-şi afectuos un braţ în jurul femeii, care roşi feciorelnic. Mi-a refuzat cererea în căsătorie, dar n-aş putea trăi fără ea.

 Bună ziua, doamnă Higgins, spuse Shay.

 Bună ziua, domnişoară Morrison. Bine aţi venit. Să nu credeţi o vorbă din ce spune băiatul ăsta. Întotdeauna e pus pe tachinat. Şi e mult mai arătos decât i-ar prinde bine. Îl privi pe Ian cu o expresie mustrătoare, dar privirea ei străluci afectuos. Vreţi nişte cafea? Am făcut turtă dulce.

 Ne-ar plăcea să gustăm, mulţumesc. Dar Shay vrea să vadă casa mai întâi.

 Vă aşteaptă oricând doriţi, strigă femeia peste umăr, întorcându-se spre bucătărie.

 E o comoară, spuse Shay, în vreme ce Ian o conduse în elegantul salon de servit masa. Unde-ai găsit-o?

 La biserică. Soţul ei a murit imediat după ce-am ajuns eu aici. Toţi copiii ei plecaseră de-acasă şi îşi întemeiaseră propriile familii. Starea ei se înrăutăţea rapid, din cauză că nu mai avea de cine să se ocupe. Familia însemnase viaţa întreagă pentru ea. Aşa că am întrebat-o dacă ar fi interesată să vină aici câteva ore pe zi, să-mi facă de mâncare şi să se ocupe de treburile menajere. A sosit la şapte dimineaţa a doua zi. Ian zâmbi cald. Uneori trebuie s-o dau cu blândeţe afară.

 Chiar eşti un om foarte bun, spuse Shay, aplecându-şi capul într-o parte de parcă l-ar fi studiat pentru prima dată. Şi doamna Higgins are dreptate. Eşti mult mai arătos decât ţi-ar prinde bine.

 Demonstreaz-o.

Luând-o de mână, o naşe într-un spaţiu strâmt între uşa grea a sufrageriei şi perete.

 Ce anume să-ţi demonstrez? întrebă ea, ameţită şi cu răsuflarea tăiată când simţi cum o strânge lângă el.

 Că mă consideri arătos. Gura lui se lipi uşor de-a ei şi trupurile li se modelară unul după celălalt. Pune-ţi braţele în jurul gâtului meu. Ea se supuse, cu mişcări exagerat de languroase ce făcură ca abdomenele şi şoldurile lor să se atingă. El îi rosti numele, gemând uşor, şi îşi îngropă chipul în curbura gâtului ei. Mă bucur atât de mult că eşti aici, îi şopti.

 Demonstreaz-o.

 Ce anume să-ţi demonstrez?

 Că te bucuri că sunt aici. Sărută-mă prelung şi apăsat.

 Cu plăcere.

Turul casei fu amânat cu cincisprezece minute bune. Doamna Higgins începuse să se îngrijoreze că turta ei dulce se răcise deja când îşi încheiară ei turul şi intrară braţ la braţ în bucătărie, simţindu-se încălziţi şi cu răsuflarea tăiată. Agitaţia lor nu avea nimic de-a face cu şirul de trepte abrupte pe care îl urcaseră până la etajul doi.

Shay nu-şi putea aminti o zi în care să se fi simţit mai bine. Vremea era superbă. Cerul de culoarea safirului contrasta cu nuanţele vibrante de toamnă ce se revărsau în peisaj precum vopseaua răsturnata pe pânză.

Luară prânzul într-un mic local fără pretenţii, aparţinând unui cuplu de tineri care făceau parte din congregaţia lui Ian. El profită de orice ocazie pentru a-i face cunoştinţă lui Shay cu numeroasele persoane care i se adresară în vreme ce îi prezenta lui Shay cele mai interesante puncte din oraş. Părea mândru să se plimbe cu ea la braţ. Ea nu fu întâmpinată cu suspiciunea sau dezaprobarea de care se temuse, ci mai degrabă cu o curiozitate plină de speranţă. Se părea că toată lumea din congregaţia lui Ian era îngrijorată de statutul de celibatar al pastorului lor şi sperau că avea să-i pună capăt în scurt timp.

Shay zâmbi - un zâmbet trist şi ascuns. Dacă se bazau pe ea să umple golul din viaţa lui, îi aştepta o dezamăgire. Nu ştia ce anume le rezerva viitorul, dar n-ar fi putut deveni niciodată soţia unui preot. Dar amanta unui preot? Nici aceasta nu era o opţiune. Atunci ce căuta acolo?

Mă simt bine, îşi spuse ferm. Nu poate ieşi nimic rău din asta. îşi alungă toate gândurile ce o tulburau, hotărâtă să nu le dea voie să-i umbrească plăcerea acelei zile.

Spre regretul ei, Ian fu nevoit să petreacă mai multe ore din după-amiaza aceea pregătind predica pentru a doua zi.

 Am lucrat la ea toată săptămâna, dar trebuie să-mi mai revizuiesc o dată notiţele.

Stăteau pe veranda din faţă a hanului la care îi rezervase o cameră. Bagajele ei fuseseră deja duse la etaj de un bărbat amabil care îndeplinea atât funcţia de recepţioner, cât şi pe aceea de băiat de serviciu.

 Nu te deranjează dacă rămâi singură puţin, nu?

 Bineînţeles că nu. Am fost nevoită să mă trezesc devreme azi-dimineaţă. Cred că am să trag un pui de somn.

 În regulă. Vin la şase şi jumătate. Dacă ai nevoie de ceva, sună-mă acasă. N-ai să mă deranjezi.

 Atunci de ce mă laşi aici? De ce nu pot să vin acasă cu tine?

El o îmbrăţişă cu putere şi îi mârâi în ureche:

 Fiindcă mă tulburi.

Cina organizată de biserică se dovedi zgomotoasă şi veselă. Sala din spatele bisericii era plină până la refuz cu o mulţime de oameni de toate vârstele, de la bătrâni care discutau starea lamentabilă a problemelor publice, la copii ce ţopăiau printre adulţi, alergându-se neîncetat. Mai multe doamne din congregaţie îşi petrecuseră ziua întreagă fierbând la foc mic supa-cremă de stridii, servind-o ca pe o cină caldă şi săţioasă pentru seara aceea răcoroasă.

Până spre mijlocul după-amiezii se răspândise zvonul că părintele Douglas invitase o prietenă la cina din acea seară. Shay intrase în încăpere cu o timiditate ce o scotea din sărite. Tânjea să fie acceptată de toată lumea, dar în acelaşi timp era furioasă că îşi dorea atât de mult acea confirmare. Nu ar fi avut motive să se îngrijoreze. Fu acceptată călduros în comunitate. După o jumătate de oră, se relaxă şi se implică liber în veselia generală.

După ce au fost devorate şi ultimele dintre prăjiturile servite la desert, Ian aduse un microfon pe scena mică şi le ceru tuturor să fie atenţi:

 Încă mai avem multe bilete de vânzare aici, spuse el. Ţineţi minte că toate încasările sunt destinate achiziţionării vechii case Windsor, care va fi transformată într-un centru pentru tineret. Vreau să le ofer domnilor cu mâna prea puţin largă o mică motivaţie suplimentară. Shay, o strigă din spatele unei draperii, unde îmbrăca haina din blană de nurcă.

Shay ieşi, înfăşurată în blană, învelită ca cea mai drăguţă amatoare de sporturi de iarnă apărută vreodată pe pârtii. Sala răsună de fluierături şi strigăte. Bărbaţii din public aplaudară zgomotos, în vreme ce soţiile lor, după cum observă Shay, aruncară priviri pofticioase spre blana luxoasă.

O femeie cu cinci copii câştigă haina. Toţi cei cinci copii şi soţul, care părea epuizat de prea multă muncă, se adunară bucuroşi în jurul femeii, în vreme ce Shay o ajută să probeze haina.

La sfârşit Shay se simţi obosită, dar într-un mod plăcut. Rămaseră în urmă după ce plecă lumea, pentru a-l ajuta pe îngrijitor să strângă resturile şi să rearanjeze scaunele pentru şcoala de duminică, ce se organiza a doua zi dimineaţă. În drum spre maşină, Ian o prinse din urmă, masând-o pe umeri prin haină.

 Mulţumesc de ajutor, spuse el, deschizându-i portiera de la maşină.

O sărută pe ureche, un sărut distrat, ca al unul soţ. Gândul ar fi trebuit să-i înmoaie picioarele lui Shay. În schimb, ea zâmbi mulţumită în tot timpul cât străbătură cu maşina străzile întunecate.

 Mă bucur că ea a câştigat blana, spuse Shay în vreme ce Ian pomi înapoi spre han.

 Nu ai măsluit tragerea, nu? o întrebă el suspicios.

Shay scosese biletul câştigător din bolul masiv.

 N-am să mărturisesc niciodată, răspunse ea pe o voce tărăgănată, sprijinindu-şi capul de spătarul banchetei.

Ian parcă maşina în faţa hanului şi opri motorul. Îşi trecu un braţ pe spatele banchetei şi se întoarse spre ea.

 Ar trebui oare să te sărut de noapte bună pe verandă?

 Ce-ai zice să mă săruţi pe buze?

El se încruntă spre ea pe sub sprâncenele întunecate.

 Dacă te sărut, voi fi scutit de calambururi proaste?

 Încearcă.

Ian rânji lacom şi se întinse spre ea, trăgând-o peste banchetă.

 Vino încoace.

Gura lui era fierbinte ca un cuptor când se deschise peste a ei. Shay îi savură fierbinţeala şi imploră, prin răspunsul ei dornic, să se lase devorată de ea. El îi descheie haina şi îşi strecură mâinile înăuntru. Una din ele o cuprinse pe după talie, oprindu-i-se pe spate. Cu o indiferenţă înnebunitoare, cealaltă mână se jucă pe sub bluză cu breteaua de satin a sutienului ei.

Mâinile ei se prinseră strâns de capul lui, apucând şuviţe groase de păr des şi întunecat. Apoi obraznice, buricele degetelor ei examinară textura lobilor urechilor lui, coborând de-a lungul obrazului tare şi a bărbiei încăpăţânate. Curioasă, îşi trecu mâinile dincolo de paltonul lui şi se jucă puţin cu primul nasture al cămăşii lui sport. Când îl descheie, întâlni părul cârlionţat ce îi acoperea pieptul, abdomenul şi...

 Ian, exclamă încet, împingându-l.

 Ce e? o întrebă el surprins. Îşi retrase mâna din haina ei.

 Nimic, nimic, gemu ea încet, coborându-şi capul şi înlocuindu-şi mâna cu buzele.

Părul de pe pieptul lui era moale, pielea îi era caldă. O scălda în roua rămasă de pe urma sărutului lor, ce încă îi mai strălucea pe buze.

 Doa... Shay... te rog.

Degetele lui i se împletiră în păr, făcând neclar sensul rugăminţii lui.

 Ian, Ian, şopti ea, mângâindu-l cu buzele, îmi amintesc cum arăţi. Aici.

Se opri doar o fracţiune de secundă înainte de a-şi lăsa mâna să treacă uşor peste şliţul pantalonilor lui.

 Ooo, Shay. Era un strigăt ascuţit, sufocat, dintr-un gât înăbuşit de pasiune. Îi prinse mâna îndrăzneaţă şi i-o duse la buze, îngropându-şi gura în carnea moale a palmei ei. Şi eu îmi amintesc cum arăţi. Privirea lui sticloasă se fixă asupra sânilor ei. În lumina palidă, îi văzu privirea coborând spre poala ei, unde rămase fixată pe partea de sus a coapselor. Îmi amintesc totul din tine.

Îi sărută din nou mâna cu o agresivitate vecină cu sălbăticia. Apoi, cu mânia unui bărbat sufocat sexual, deschise în forţă portiera lui şi aproape o smuci pe Shay din maşină.

Sărutul de la uşa hanului fu scurt, cast şi absolut nesatisfăcător.

Ian aproape izbucni în râs când veni să o ia pe Shay a doua zi dimineaţă. Arăta mai cuviincioasă decât o văzuse vreodată, într-o rochie de lână bleumarin, cu un guler alb ca de şcolăriţă şi un şir ordonat de nasturi roşii pe corsajul cu pliuri.

Biserica lui Ian era fermecătoare, tradiţională prin stil, având coloane corintiene în faţa uşilor duble masive. O clopotniţă îngustă cu o cruce sobră pe turlă se înălţa spre ceruri. Dar spiritul din interior era cel care dădea personalitate bisericii, iar bărbatul de la amvon era cel responsabil, într-o mare măsură, pentru acel spirit al iubirii.

Predica lui din acea dimineaţă era despre iubire:

 Nu există grade diferite pentru iubirea descrisă în Biblie, declară el în faţa congregaţiei sale. Fie iubeşti, fie nu. Ori e complet altruistă şi necondiţionată, ori nu e iubire autentică.

Shay simţi că îi venea să plângă, cum stătea aşezată în strană cu privirea ridicată spre silueta lui impunătoare.

Doamna Higgins le pregăti un prânz bogat, la care Ian o invită graţios să ia parte. Shay ştia că invitaţia lui avea două motive. În primul rând, duminica era cea mai singuratică zi a săptămânii pentru oamenii care nu aveau familie. În al doilea rând, aveau nevoie de un garant al bunei lor purtări.

La ora trei se duseră la sala de sport a liceului, unde Ian organizase o întâlnire cu o parte dintre jucătorii din echipa de baschet, pentru a face mişcare. Arătând la fel de în formă în pantalonii scurţi şi maioul său ca oricare dintre băieţii cu cincisprezece ani mai tineri decât el, Ian îi făcu pe aceştia să asude pe teren. Shay rămase în tribune, făcându-i galerie. Când reuşea să marcheze câte un punct deosebit de spectaculos, Ian se întorcea spre ea şi se înclina, apoi îi trimitea un pupic. Shay simţi din nou că îi vine să plângă.

 Ei, nu te-ai descurcat rău, bătrâne, glumi unul dintre băieţi când meciul se termină.

Ştergându-şi transpiraţia de pe frunte cu un prosop, Ian le aruncă băieţilor o privire mulţumită.

 Da, iar voi aţi pierdut pariul. Trebuie să veniţi la cursurile de teologie de trei ori la rând, fără să lipsiţi.

Băieţii bombăniră, dar promiseră să vină. Shay văzu că Ian putea interacţiona cu ei, se putea apropia de ei la nivelul lor, şi era evident că aceştia îi respectau şi îi admirau nu doar agilitatea fizică, ce îi uluia, ci şi personalitatea. Băieţilor le-ar fi prins bine să se modeleze după exemplul lui Ian Douglas.

Când plecară de la sala de sport, Shay simţi o senzaţie familiară de sufocare.

După încheierea cursurilor de teologie din acea seară, nu mai apucară decât să-şi schimbe hainele înainte de a pomi cu maşina spre Woodville.

 Ce părere ai avut despre predica mea? o întrebă Ian, în vreme ce maşina break rula pe autostrada tăiată oblic de umbrele lungi ale sfârşitului după-amiezii de duminică.

Era prima dată pe tot parcursul week-endului când îi cerea părerea despre munca lui şi despre stilul lui de viaţă.

 A fost minunată, spuse Shay emoţionată.

Din nou, se simţi ridicol de aproape de lacrimi, fără a şti de ce.

 Mi-a plăcut totul - oraşul tău, casa ta, biserica ta şi oamenii din ea.

 Te-ai simţit bine? Te-ai distrat?

Nesigură că ar putea rosti cuvintele, Shay încuviinţă din cap.

Pe chipul lui Ian apăru o expresie de tandreţe profundă când îi strânse mâna. Conduse în tăcere tot restul drumului, până ajunseră la apartamentul ei.

 Brrr, spuse Ian, ducându-i valiza înăuntru. E frig aici. Nu ai pornit căldura deloc atunci când ai plecat?

 Nu. Nu mă aşteptam să se facă atât de frig în week-endul ăsta.

 Lemnul e pregătit să fie aprins? întrebă Ian, arătând spre buştenii stivuiţi pe vatră.

 Chiar şi vreascurile sunt pregătite. Am tot aşteptat să am ocazia să aprind focul.

 Nu lăsa pe mâine ce poţi face azi.

Îşi frecă mâinile înainte să se lase pe vine pentru a verifica registrul de tiraj.

Până când focul începu să lingă vesel buştenii din cămin, Shay pregăti două căni de ciocolată caldă.

 Asta o să alunge frigul din interior, spuse ea, punând tava pe podea şi aşezându-se lângă Ian, care privea flăcările.

Se scurseră câteva minute în care rămaseră în tăcere, fără a se atinge, fără a se privi măcar, cu ochii aţintiţi doar asupra focului, în vreme ce ciocolata aburindă se răcea. Devenise călduţă când o gustă Shay. Ian întoarse capul şi o privi cu o întrebare monumentală în ochi.

Probabil citi răspunsul în privirea ei. Fără un cuvânt, dădu la o parte tava. Veniră unul spre celălalt ca şi cum o pereche de mâini binevoitoare le-ar fi îndeplinit cea mai profundă dorinţă şi i-ar fi împins laolaltă.

Gurile li se întâlniră într-o legătură indestructibilă când lan o întinse pe covor şi se aşeză lângă ea. Ca şi cum întâlnirea lor ar fi fost predestinată, trupurile li se potriviră unul după celălalt. Picioarele li se împletiră. Braţele li se întrecură în a obţine cât mai mult sprijin. Sânii ei moi îi susţinură pieptul lui tare.

 Eşti atât de frumoasă... atât de frumoasă. Shay oftă scurt, surprinsă când limba lui descoperi interiorul delicat al urechii ei. Atingerea pielii tale e atât de plăcută pentru gura mea.

Buzele lui le regăsiră pe ale ei, iar trupurile li se rostogoliră sub forţa lui Ian până când Shay ajunse deasupra lui. Capul lui se ridică de pe podea pentru a-i săruta mărunt şi drăgăstos gâtul, în vreme ce mâinile se strecurată sub puloverul din bumbac, mângâind căldura mătăsoasă a spatelui ei.

Degetele lui alunecară în jos, pe coaste. Palmele lui trecură ca un fulg peste partea laterală a sânilor ei, dar fu suficient pentru a-i face pe amândoi să vibreze de dorinţă. Cu mâinile încă strecurate sub puloverul ei, Ian rostogoli din nou cele două trupuri. De data aceasta, el rămase deasupra ei într-o îmbrăţişare ruptă de timp.

Privirea lui o străpunse pe a ei, în vreme ce mâna i se strânse blând în jurul sânului ei gol:

 Am retrăit de milioane de ori dimineaţa aceea din vară, mărturisi Ian pe o voce răguşită. Am crezut că visam, dar poate că nu a fost aşa. Poate acela a fost doar un pretext pe care l-am inventat pentru a te atinge astfel. Mi-am dorit să te ating din prima clipă în care te-am văzut. Eşti la fel de plăcută la atingere precum la înfăţişare, Shay.

 Eu tânjeam enorm să mă atingi, şopti ea. Atinge-mă acum.

Îi prinse capul între palme şi îi coborî gura peste a ei. Degetele lui trecură ca o adiere peste piscul întărit al sânului ei, în vreme ce limba lui Shay mângâie obraznic vârful limbii lui.

Dornică să-i atingă pielea, îi ridică puloverul pentru a-i dezgoli abdomenul. Dorinţa o făcu să uite de inhibiţii şi îşi lăsă degetele să se joace prin părul cârlionţat, descoperind punctul în care conturul desenat de păr începea să se îngusteze, iar textura sa devenea mai mătăsoasă. Urmări acel contur până ajunse la şliţul blugilor lui.

Ian inspiră înfiorat, dar Shay nu avu nevoie de acel sunet pentru a-i observa erecţia, care pulsa tare şi fierbinte pe coapsa ei, chiar şi prin blugi.

 Shay, Shay, te doresc.

Îi mângâie uşor sânul şi îl ridică puţin, apoi îşi îngropă faţa în moviliţa moale acoperită de puloverul ei. Sfârcul ei era umflat de pasiune pe sub material. Gura lui nestăvilită îl găsi şi stărui asupra lui cu limba jucăuşă. Dinţii îl zgâriară blând şi îl muşcară uşor. Cu tot cu pulover, îl cuprinse în gură şi trase de el ritmic. În aceeaşi cadenţă, şoldurile lui se frecau de ale ei.

 Da, Ian. Te rog, îi strigă ea, gâfâind la răstimpuri. Ian, te rog.

Apoi, la fel de brusc şi neaşteptat cum începuse, îmbrăţişarea luă sfârşit. Ian sări în picioare, îşi încrucişă braţele pe poliţa căminului şi îşi sprijini fruntea de ele.

Ca un mecanism cu arc, Shay se ridică în fund, formând cu trupul ei un unghi perfect drept. Furia i se strecură prin umeri şi gât ca un val uriaş, inundându-i faţa cu o culoare mânioasă.

 Eşti... eşti un ticălos! ţipă ea. Ieşi afară! E ultima dată când îmi mai faci aşa ceva.

El se răsuci pe călcâie, privind-o de sus.

 Shay, ascultă-mă. Tu...

 Nu, tu să asculţi. Sunt femeie. Şi-mi place c3 sunt făcută din came şi oase. E mai bine decât să fii un ticălos crud ca tine.

 Ştiu mult prea bine că eşti femeie. Eu...

 Dacă să faci dragoste cu mine e o faptă atât de ticăloasă, dacă nu sunt suficient de corectă, suficient de bună...

Ian se lăsă lângă ea şi o prinse zdravăn de umeri, apropiind-o şi scuturând-o fără milă. Chipul lui era aspru în lumina focului, cu trăsături severe şi umbre ameninţătoare.

 Nu spune...

 Am să spun orice vreau.

 Shay, ascultă-mă.

 Nu! M-am săturat de...

 Te iubesc, la naiba, tună el.

Ferocitatea lui neaşteptată şi înjurătura, plus ceea ce spusese, puseră capăt tiradei ei cu o bruscheţe şocantă. Când ea rămase fără cuvinte, Ian adăugă mai calm:

 Căsătoreşte-te cu mine.

Nici dacă tocmai i-ar fi mărturisit că era dependent de droguri, un pervers nedeclarat sau un ucigaş obsedat nu ar fi putut s-o uluiască mai tare. Gura îi rămase căscată într-o expresie de neîncredere. Îşi văzu propria reflexie în ochii lui, propriii ochi mari şi expresia uluită.

Când vorbele lui îşi făcură simţit pe deplin efectul, lacrimile ce ameninţaseră să izbucnească toată ziua se revărsară în sfârşit. Shay îşi plecă fruntea şi începu să plângă în hohote.

 Shay, ce... De ce plângi?

Ea îi dădu la o parte braţele cu violenţă şi, neţinând cont de avertizarea lui, rostită cu doar câteva săptămâni în urmă, îl blestemă şi îl lovi în piept cu pumnii strânşi.

 Naiba să te ia! Naiba să te ia! Eşti crud. Mă auzi, părinte Douglas? Crud!

Lacrimile se rostogoliră neîncetat pe obrajii ei, în vreme ce continua să-l lovească. El acceptă loviturile fără să încerce s-o oprească. În cele din urmă, Shay se prăbuşi extenuată în braţele lui.

 Jur că nu am spus asta doar ca să fac sex cu tine. Îi prinse faţa între palme şi îi ridică bărbia, pentru a-i privi ochii înlăcrimaţi. Dacă doar asta mi-aş fi dorit - zâmbi strâmb - nu mi-ar fi luat atât de mult să spun câteva cuvinte romantice.

Ea se înecă, înghiţind în sec.

 De ce-ai spus că mă iubeşti? De ce m-ai cerut în căsătorie?

 Fiindcă te iubesc cu adevărat. Şi-mi doresc mai mult decât orice să îmi devii soţie.

Ea începu să hohotească din nou, desprinzându-se de el şi ridicându-se în picioare.

 Aşa ceva e imposibil! Ştii că e. De ce-mi faci asta?

Ian se ridică Ia rândul lui şi o prinse de umeri pe la spate.

 Shay, spuse încet, tu mă iubeşti?

Ea se opri din plâns, deşi lacrimile continuară să i se scurgă, în tăcere, pe obraji. Se întoarse spre el şi răspunse cu o expresie solemnă privirii lui întrebătoare.

 Da, rosti cu buze tremurătoare, ridicându-şi mâinile nesigure spre umerii lui. Îşi sprijini obrazul ud de inima lui. Da, da, da. Celebră cuvintele, rostindu-le ca pe o incantaţie. E o nebunie şi e absurd, dar te iubesc. Ştiam de câteva săptămâni că mă îndrăgostesc de tine, dar n-am vrut să se întâmple. Ridică din nou o privire tristă spre el. E o situaţie fără ieşire, lan. E imposibil.

Ian îi apăsă din nou capul pe pieptul lui, îmbrăţişând-o strâns. Buzele lui vorbiră în părul ei.

 Nu e. Nu vom permite să fie imposibil.

 Dar tu eşti tu, iar eu sunt eu şi...

 Ne completăm minunat unul pe celălalt.

 Nu pot fi soţia unui pastor.

 De unde ştii? Nu ai încercat niciodată. Ai spus şi tu că te-ai simţit bine week-endul ăsta.

 Dar un weekend nu înseamnă o viaţă întreagă.

 Şi ar fi pentru toată viaţa, Shay.

 Da. Ai fi nevoit să rămâi cu mine atât de mult timp. Eu sunt impetuoasă, impulsivă, necuviincioasă, plină de energie. Am o singură rochie pe care o pot purta la slujbele religioase, iar pe aceea am purtato azi.

El râse atunci, legănând-o.

 Când o femeie începe să-şi facă probleme legate de ceea ce va purta, e ca şi convinsă.

Se dădu în spate şi o privi.

 Shay, eram fericit cu munca mea, dar nu exista bucurie în viaţa mea. Înţelegi? Deveneam prăfuit, placid. Tu ai fost ca un cutremur care a zguduit totul, ai răsturnat totul din temelii. Mi-ai dat o energie despre care nici nu ştiam că îmi lipsea. Ajunsesem chiar să îmi regret responsabilităţile şi biserica fiindcă îmi dominau viaţa într-o asemenea măsură. Eram ocupat, dar nu aveam pe nimeni cu care să îmi împart orele de linişte. Nu ai să stai în calea muncii mele. Îi vei adăuga o nouă dimensiune. Vei aduce echilibru în lumea mea. Te afli deja în inima mea, Shay, dar am nevoie să fii şi în viaţa mea, în patul meu.

O sărută blând. Ea se simţi complet incapabilă să i se împotrivească. Şi mai greu îi era să lupte cu ceea ce îi dicta inima. Viaţa ca soţie a lui Ian ar fi fost ceva complet surprinzător, dar ar fi fost viaţă. Fără el, ar fi continuat doar să existe în pustiul în care se transformase lumea ei.

Dacă nu ar fi fost hainele, ar fi făcut dragoste cu doar câteva minute în urmă. Când corpul ei se arcuise pentru a primi mişcările de penetrare ale trupului lui, Shay îşi dăduse seama că îşi dorea mai mult decât satisfacţie sexuală. Inima ei avea nevoie de balsamul iubirii lui. Alături de el se simţea întreagă, nu o persoană îmbrăcată într-un anumit costum şi jucând un rol ce îi fusese atribuit.

Căsătoria cu el nu ar fi fost lipsită de riscuri, de dezamăgiri şi de suferinţe. Dar exista oare vreo căsnicie lipsită de toate acestea? Poate că între ea şi Ian existau mal multe obstacole decât lucruri care le erau favorabile, dar erau amândoi oameni puternici, care nu dădeau înapoi în faţa provocărilor.

Şi se iubeau unul pe celălalt. Cu siguranţă acea iubire merita câteva sacrificii.

Buzele ei se deschiseră sub insistenţa lui dulce. Mâna lui îi ridică din nou puloverul şi îi mângâie sânii, care erau plini şi pulsau de iubire. Îşi desprinse gura de pe a ei doar atât cât să spună: - Vrei să te căsătoreşti cu mine, Shay? Îţi las treizeci de secunde să te hotărăşti.

De fapt, îi lăsă trei zile. Era doar un joc. Ştiau amândoi care avea să fie răspunsul ei.

 Shay, dacă nu te căsătoreşti cu mine, îi spuse el la telefon, târziu în noapte, după cea de-a treia zi, ai să mă provoci să comit un păcat foarte grav, ce m-ar putea duce la pierzanie. Vrei să ai aşa ceva pe conştiinţă?

 Dacă aşa pui problema, nu am de ales. Da, am să mă căsătoresc cu tine.

Ian strigă şi chiui în telefon preţ de cinci minute înainte de a se calma şi a începe să plănuiască nunta. Nu voia să piardă deloc vremea, dar îi acordă două săptămâni.

A doua zi, Shay îi spuse lui Vandiveer că îşi dă demisia. El primi vestea după cum era de aşteptat - rău.

 De ce? Ţi-a oferit altcineva un comision mai mare? Ai primit o slujbă permanentă ca model?

Faţa lui ascuţită era cuprinsă de o furie invidioasă.

 Nu, răspunse ea calm. Mă angajez permanent ca soţie.

 Oh... soţie? A cui?

 A bărbatului despre care v-am spus acum câteva săptămâni.

 Preotul! Shay se crispă în faţa hohotului lui de râs. O, asta e bună. Cea mai tare glumă pe care am auzit-o în ultimele luni. Îi aruncă o privire vicleană, studiindu-i fusta ce cobora până la mijlocul pulpelor, botinele din velur maro, puloverul lung şi cureaua din talie lăsată pe şolduri. Iartă-mă că îţi atrag atenţia, draga mea, dar nu eşti tocmai tipul unei soţii de preot.

Comentariul lui nu o făcu să-şi piardă cumpătul. Rânjind larg, îşi înfipse mâinile în şolduri, îşi dădu pe spate coama de păr de culoarea grâului şi spuse:

 Ba a naibii să fiu dacă nu.

 Nici nu-ţi pot spune cât de mult ne bucurăm eu şi John, ciripi Celia ajutând-o pe Shay să îmbrace furoul din satin auriu având cupe din dantelă ce se mulau pe sâni.

Ziua nunţii lor debutase cu o dimineaţă vioaie, însorită şi rece. John şi episcopul lui lan se re trăseseră în camera de zi după prânzul dinaintea nunţii pregătit de doamna Higgins. Ian se dusese în dormitorul lui, ca să se schimbe pentru ceremonie. Shay primise una dintre camerele de oaspeţi ale casei parohiale, unde putea să se îmbrace.

Shay opri mâinile agitate ale mamei sale şi o întrebă cu nelinişte:

 Chiar te bucuri de asta, mamă? Crezi că e bine ce facem? Susţinerea ta şi a lui John înseamnă enorm pentru amândoi.

 Bineînţeles, suntem încântaţi de această căsătorie, dragă Shay, exclamă Celia. Recunosc, m-a şocat comportamentul tău la cabană în week-endul acela din vară, însă când nu m-a şocat pe mine purtarea ta? Eu şi John nici n-am avut habar că tu şi Ian aţi început din nou să vă vedeţi, până nu ne-ai sunat să ne spui că îţi vei petrece week-endul aici, în Brookside. Apoi ne-am trezit că urmează să vă căsătoriţi.

 Suntem atât de diferiţi, spuse Shay, dând la iveală problemele pe care le cântărise în tăcere pe parcursul ultimelor două săptămâni.

Era oare pe punctul de a face o greşeală? Avea să sufere din nou, aşa cum i se întâmplase cu Anson? Sau, şi mai grav, avea să-i facă rău lui Ian, într-un fel sau altul?

 Eu nu mi-aş bate capul cu asta, spuse Celia distrată, culegând o scamă imaginară de pe rochia de mireasă a lui Shay. Acele mici diferenţe de personalitate sunt cele care condimentează o căsnicie. Rochia ta e cu adevărat foarte frumoasă, draga mea.

Shay ar fi putut spune că diferenţele lor nu ţineau exclusiv de personalitate şi că nici nu erau mici. Dar mama ei îi atrăsese atenţia asupra rochiei pe care o alesese. Era croită din mătase de culoarea şampaniei şi avea un corsaj uşor bufant. Mânecile lungi coborau din dreptul decolteului rotund şi se îngustau spre încheieturi. Fusta era netedă şi în formă de lalea, coborându-i până imediat sub genunchi. Mama ei îi împrumutase un şirag de perle şi un set de cercei asortaţi pe care să-i poarte la rochie. Shay îşi strânsese deja părul într-un coc înalt din şuviţe uşor buclate.

Era aşezată la o măsuţă de toaletă de modă veche, finalizându-şi machiajul, când mama ei spuse:

 John îşi face griji pentru Ian de ani buni. Un bărbat în situaţia lui nu ar trebui să fie celibatar. Are o responsabilitate uriaşă şi nu e sănătos pentru un bărbat tânăr ca el să nu aibă un mijloc de a-şi descărca... ei bine, ştii tu, încheie mama ei, roşind încurcată.

Shay rânji răutăcios.

 Da, ştiu.

 A fost singur mult prea multă vreme. John spunea că nu credea ca Ian să reuşească vreodată să treacă peste pierderea lui Mary, după ce ea a fost atât de tragic ucisă.

O durere neaşteptată o săgetă pe Shay şi puse jos creionul dermatograf, privind sumbru la imaginea ei din oglindă.

 Probabil că Mary a fost o persoană foarte specială, continuă Celia. John spunea că era o comoară de fată. Mi-a spus că Ian o adora şi aproape a înnebunit când a murit. Era...

 Mamă, o întrerupse Shay nerăbdătoare, vrei, te rog, să mă laşi singură o clipă? Aş vrea să rămân puţin timp doar cu mine însămi.

Pălăvrăgeala Celiei se întrerupse şi o privi pe Shay perplexă.

 Dar voiam să te ajut să te îmbraci, spuse ea, tristeţea reflectându-i-se în priviri.

 O, da, sigur. Nu m-aş putea îmbrăca fără tine. Am să te chem când sunt gata. Am nevoie doar de câteva minute de singurătate. Înţelegi? Te rog...

 În regulă, spuse Celia, îndreptându-se spre uşă. Voi fi la parter, cu episcopul Collins şi cu John. Strigă-mă când ai nevoie de mine.

Uşa se închise încet în urma ei.

Mary. Mary. Aproape uitase de răposata soţie a lui Ian. Acum fu năpădită de amintirea discuţiei lor. Fusese furios, spusese că nu mai avusese relaţii intime cu nici o altă femeie în afară de soţia lui, spusese că o iubise, că nu se recăsătorise...

Shay sări în picioare şi, fără să ţină cont de ţinuta ei sumară şi străvezie, înaintă pe hol, în şosete, până la uşa camerei lui Ian şi bătu încet.

 Intră, tată, strigă el.

Stătea în faţa unei comode, cu genunchii îndoiţi pentru a se putea vedea în oglindă, periindu-şi părul. Era îmbrăcat doar într-o pereche strâmtă de boxeri. Pielea îi strălucea umedă după duşul recent. Părul de pe picioare şi de pe pieptul lui puternic era ud şi cârlionţat. Când intră Shay, Ian lăsă să-i cadă peria de păr pe o măsuţă de toaletă şi se grăbi să traverseze încăperea spre ea, pălind când îi văzu expresia.

 Ce s-a întâmplat, Shay?

 Trebuie să discut cu tine.

Ian o trase înăuntru şi închise uşa. Punându-şi mâinile pe umerii ei, o întoarse cu faţa spre el.

 Despre ce?

 Mary.

Îşi dădu seama după încruntarea bruscă a sprâncenelor lui întunecate că îl surprinsese. Ian înghiţi în sec. Inima ei se zvârcoli îndurerată.

 Ce anume legat de ea? Totul. Vreau să ştiu cum era. Cât de mult ai... cât de mult ai iubit-o. Totul.

 Shay, spuse el îngrijorat, mângâindu-i conturul bărbiei cu buricele degetelor, Mary nu are nici o legătură cu noi.

 Vreau să ştiu, spuse ea cu o notă de isterie în voce. Acum.

El o privi concentrat în ochii ei întunecaţi.

 A fost o femeie dulce şi minunată. Delicată, măruntă, cu voce blândă. Cânta la pian.

Shay îşi simţi inima cufundându-i-se ca o ghiulea de plumb. Mary Douglas fusese tot ceea ce nu era ea, soţia perfectă pentru un om devotat bisericii.

 Cât timp aţi fost căsătoriţi? şopti ea.

 Patru ani, înainte de a fi ucisă. Shay dădu din cap automat, ameţită. Ian o scutură de umeri şi degetele i se înfipseră în carnea ei moale. Shay! Când ea nu răspunse, îi repetă numele pe un ton mai ascuţit, până când ochii ei se fixară asupra Iui. Mi-am iubit soţia. Am plâns-o când a murit. Mi-a lipsit, dar acum te iubesc pe tine. Mary e trecutul meu şi mi-l amintesc cu drag, dar s-a încheiat şi nu se va mai întoarce niciodată. Tu eşti prezentul şi viitorul meu.

Ea îi prinse bicepşii goi cu mâini înfrigurate.

 Nu înţelegi, Ian, că nu putem face asta. E o greşeală. Nu semăn deloc cu ea.

 Perfect adevărat. Nu eşti deloc ca Mary. Shay simţi impactul vorbelor lui ca un pumnal în inimă, dar el continuă, înainte ca ea să apuce să se retragă. Ea nu avea nimic din minunata ta imprevizibilitate. Emoţiile ei nu erau haotice şi interesant de urmărit, aşa cum sunt ale tale. Era senină şi nu se exprima niciodată cu pasiune înfierbântată, aşa cum faci tu.

Îşi încleştă braţele în jurul ei şi o trase spre el, lipind-o de trupul lui înalt de oţel. Răsuflarea lui îi adie peste gât când şopti grăbit:

 Da, am iubit-o, Shay. Dar ea era ca un opal lăptos, lustruit, în vreme ce tu eşti un topaz misterios plin de foc, cu o mie de faţete uluitoare. Vreau să ne petrecem restul vieţii descoperindu-ne unul pe celălalt.

îi înăbuşi strigătul de bucurie cu buzele fierbinţi şi flămânde după ale ei. Limba lui pătrunse adânc, ca şi cum ar fi vrut să-i atingă sufletul pentru a o convinge de dragostea lui desăvârşită.

 Te iubesc, Shay, te iubesc. Cu toată fiinţa mea, spuse el, ispitindu-i gura cu sărutări uşoare şi cu dansul jucăuş al limbii lui capricioase.

 Ian, te iubesc atât de mult, încât mi se face frică.

 Să nu te îndoieşti vreodată că nu ai fi tot ceea ce îmi doresc de la tine ca soţie şi ca femeie.

Mâinile ce se strânseră peste fundul ei îmbrăcat în satin stăteau mărturie acelei declaraţii. Braţele ei se împreunară în jurul taliei lui când el îşi apăsă pe trupul ei dovada puternică a iubirii lui. Precum o argilă maleabilă, trupul ei se modelă după al lui, primindu-i bărbăţia între coapsele ei. Gemetele lor grele de dorinţă se acordară preţ de o clipă înnebunitoare, înainte să bată cineva la uşă:

 Ian, spuse episcopul Collins, intrând pe uşă, ar fi bine să te grăbeşti, altfel mireasa ta...

Se întrerupse când îi văzu.

Pentru prima dată, Shay realiză că era aproape goală şi se desprinse imediat de Ian. Acesta păru chinuitor de conştient de dovada excitării lui. Shay îşi acoperi sânii cu mâinile şi se răsuci pe călcâie, întorcându-se cu spatele spre episcop, cuprinsă de ruşine şi jenată aproape pentru prima dată în viaţă.

Episcopul Collins tuşi grav, iar sprâncenele albe îi coborâră mustrător peste ochii în care dansa o încântare jucăuşă.

 Cred că e de dorit să ajungem cât mai repede la biserică, spuse acesta sec.

Luminile ce marcau cărările din Central Park pâlpâiau. De la fereastra apartamentului lor din Piaza Hotel, Shay vedea şaretele trase de cai aliniate în faţă şi aşteptându-şi clienţii dornici de un tur al parcului. Ea şi Ian aveau să locuiască în somptuosul apartament timp de trei zile - un dar de nuntă din partea lui John şi a Celiei.

Se simţi nefiresc de agitată cât stătu lângă fereastră, înnodând, desfăcând şi reînnodând panglica ce îi închidea neglijeul sub sâni.

Ceremonia de nuntă fusese cea mai frumoasă experienţă din viaţa ei. În interiorul bisericii, candelele de culoarea ambrei sclipiseră printre plante verzi şi crizanteme de toamnă. În vreme ce Celia se smiorcăise timid în rândul din faţă, episcopul Collins dirijase ceremonia, din care mare parte fusese scrisă chiar de Shay şi de Ian. Nu avea nimic de-a face cu tradiţia, cu legile statului, cu orice altceva în afară de iubirea pe care şi-o jurau unul celuilalt.

Încălcând practica standard, Ian a fost cel care condusese rugăciunea lor de nuntă, invocând binecuvântarea lui Dumnezeu asupra vieţii lor împreună. Lacrimile străluciră în ochii lui Shay când ridică buzele pentru a fi sărutată. Dulce şi tandru, acest sărut îi transmisese întreaga iubire pe care Ian o simţea pentru ea. Îi încinsese sufletul şi i-l împreunase cu al lui Ian, formând o legătură care ştia că nu va putea fi ruptă vreodată.

Acum, aşteptându-l să iasă din baie, era un ghem de nervi, tremurând precum ultimele frunze rămase în parc, ce ameninţau să cadă la cea mai mică adiere de vânt rece. Nu ştia cum să se poarte sau ce să facă.

Se îmbrăţişaseră de multe ori după noaptea în care el îi ceruse mâna. Acele îmbrăţişări fuseseră întotdeauna fierbinţi. Acea dimineaţă din vara trecută când se trezise în braţele lui, mângâiată de mâinile şi de buzele lui, îi permisese să anticipeze stilul lui Ian de a face dragoste. Avea să fie înfrigurat şi tandru, dar ţinându-şi sub control reacţia.

Ea tânjea după o viaţă sexuală tumultuoasă. De-abia după ce divorţase de Anson începuse să-şi dea seama, odată cu maturizarea, că viaţa lor amoroasă fusese destul de plictisitoare. Dar nu se aştepta ca Ian să manifeste aceeaşi înclinaţie spre varietate şi experimente.

În fond, Mary murise cu doi ani în urmă. El nu mai fusese cu nici o femeie de atunci. Şi era totuşi preot. Oare restricţiile ce i se aplicau în viaţa de zi cu zi unui om al bisericii nu se extindeau şi asupra patului conjugal?

Dacă se dovedea stângaci sau reţinut, avea să fie nevoită să aibă răbdare cu el şi să încerce să-şi ascundă dezamăgirea. Nu voia să-l şocheze sau să-l insulte în noaptea nunţii lor. Poate că avea să fie nevoie de timp pentru ca viaţa lor sexuală să progreseze până la punctul satisfacţiei reciproce.

Uşa de la baie se deschise. Lumina rămase aprinsă. Shay îşi curbă gura într-un zâmbet şi se întoarse. Străbătând camera luminată de lună, Ian pomi spre ea... gol.

Forma şi simetria membrelor lui erau un model de perfecţiune umană. Era exact aşa cum credea ea că îşi imaginase Dumnezeu bărbatul în ziua Facerii. Trunchiul conic, cu vălul său de păr întunecat, ar fi stârnit invidia şi celor mai virili bărbaţi. Sexul îi era îndrăzneţ, mândru, neruşinat.

Spre deosebire de prima dată când îl văzuse astfel, Shay îşi simţi gura uscată şi bâlbâi primul gând ce-i trecu prin minte:

 Ai... ai lăsat lumina aprinsă.El zâmbi leneş şi se apropie de ea, împreunându-şi blând mâinile în junii gâtului ei. Degetele lui mari îi mângâiară cu rândul buzele.

 Voiam să te văd.

 O, răspunse ea, frământându-şi agitată mâinile între trupurile lor, în spaţiul ce devenea din ce în ce mai îngust. Nu ţi-e frig?

 Cum poate să-i fie frig unui bărbat în flăcări?

Lăsând deoparte conversaţiile prosteşti, Ian îşi înclină capul. Limba lui desenă relaxată conturul buzelor ei, lăsându-le înrourate şi strălucitoare. Le sorbi aproape toată umezeala înainte de a-şi lipi buzele de ale ei, deschizându-le cu limba şi penetrându-i gura pentru a o gusta în întregime. Limba lui nu lăsă nimic neatins, explorând cu o îndrăzneală deplină şi cu o posesivitate totală.

Shay simţi că îi cedau genunchii şi se agăţă de el pentru a o susţine, lan îi arse pielea cu un şir de sărutări pasionale pe o parte a gâtului, coborând până la scobitura de deasupra claviculei.

 Porţi prea multe haine, se plânse el blând.

 Chiar aşa? şopti ea cu respiraţia tăiată, cu privirea înceţoşată şi urechile ţiuindu-i.

 A-ha. Se poate?

Interpretă geamătul ei discret drept consimţământ şi îi dezlegă panglica de sub sâni. Neglijeul se desfăcu şi Ian i-l împinse de pe umeri, lăsându-l să cadă la picioarele ei într-o grămăjoară înspumată.

Îşi murmură aprecierea privind cămaşa de noapte pe care o alesese atât de atent. Dantela îmbrăca sferele perfecte ale sânilor ei, cu sfârcurile apărând ca umbre întunecate dedesubt. Cămaşa avea o croială dreaptă şi, mulându-se, îi scotea în evidenţă coapsele zvelte.

 Atât de frumoşi.

Ian zâmbi şi îşi ridică mâinile, lăsându-le să-i alunece uşor peste sâni. Îi privi drăgăstos în timp ce o mângâie, iar privirea i se înceţoşă de dorinţă când îi simţi înflorind de pasiune. Retrase din umbra sfioasă, sfârcurile ei îşi făcură simţită dorinţa fără ruşine.

 Vreau să te sărut aici.

Prinse unul dintre mugurii întăriţi între degete şi îl mângâie cu o mişcare aproape imperceptibilă.

Mâinile ei se strânseră pe talia lui când se clătină spre el, scâncind încet:

 Da, Ian, da.

Nu o dezbrăcă imediat de cămaşa de noapte, ci o să' rută prin dantelă, zgâriindu-i sfârcurile excitate cu limba lui mlădioasă, până când degetele lui Shay i se înfipseră în piele.

 Eşti dulce, atât de dulce, spuse el, dându-i la o parte, în sfârşit, bretelele cămăşii de noapte.

Shay îl ajută, scuturându-şi umerii şi lăsând cămaşa să îi cadă până pe talie. El îi privi sânii şi dragostea se revărsă din ochii lui ca un potop de safire lichide. Ian cuprinse unul dintre sânii plini în palmă şi îl ridică spre gura lui însetată.

Bău până se sătură, în vreme ce Shay se zvârcolea lipită de el, cu o dorinţă tot mai intensă ce ameninţa să o distrugă. Mai întâi unul dintre sâni, apoi celălalt se bucură de desfătarea deplină a gurii lui. Prinse sfârcul şi o parte din sfera moale a sânului în gura lui fierbinte şi umedă şi îl răsfăţă, sugându-l uşor înainte ca limba lui să stârnească şi mai mult fermitatea sfârcului.

 O, Ian, e atât de plăcut.

Vorbi sacadat, cu respiraţia întreruptă.

 Eşti delicioasă.

Mâna lui îi cobori de-a lungul şirei spinării, ajungând până la baza spatelui. Când se încurcă în cămaşa de noapte ce încă i se odihnea acolo, o dădu jos cu o mişcare de mângâiere peste curba feminină a şoldului ei.

Când Shay rămase la fel de goală ca el, lan îşi îndreptă spatele, inspiră adânc de mai multe ori şi spuse:

 Vreau să te privesc. Mi se pare că am aşteptat toată viaţa pentru acest privilegiu.

Se dădu un pas în spate. Privirea lui începu din creştetul capului ei. Ca şi cum atunci ar fi văzut-o pentru prima dată, îi examină cu ochi plini de adoraţie şi admiraţie cununa zburlită de păr auriu şi fiecare trăsătură a chipului ei.

Continuându-şi turul vizual în jos, fiecare parte separată a trupului ei se însufleţi: umerii frumoşi şi gâtul ei zvelt; sânii plini şi rotunzi încununaţi de sfârcurile de coral ce se înălţau spre el; talia subţire şi şoldurile arcuite; picioarele lungi şi albe.

Ridică privirea spre ea şi zâmbi.

 Îţi aminteşti când ţi-ai arcuit spatele şi ţi-ai scos sânii în faţă în prima noapte, în timp ce eu ştergeam vasele?

 Aproape ai scăpat farfuria.

 Şi aproape am scăpat de scrupule. Voiam să-ţi rup bluza şi să văd dacă sânii tăi erau atât de perfecţi pe cât promiteau să fie.

 Eşti dezamăgit?

Drept răspuns, Ian se aplecă în faţă şi îi sărută ambele sfârcuri delicate.

 Nici pe departe. Îşi drese vocea şi îşi îndreptă din nou spatele. Mă abat de la subiect. Întoarce-te.

Shay se supuse docilă. El îi ridică braţele la orizontală. Desenă cu buricele degetelor conturul trunchiului ei din laterale, urmând înclinarea taliei şi curba şoldurilor ei. Testă rotunjimea cărnoasă a fundului ei, strângându-l uşor în mâini. Se lipi din spate de ea, solid şi tare şi cald.

Cu vârful nasului îi dădu părul la o parte şi îi şopti în ureche:

 Eşti splendidă.

Mâinile ei se împreunară peste ale lui acolo unde îi ţineau sânii, ca şi cum ar fi fost nişte preţioase opere de artă.

 La fel şi tu. Îmi place foarte mult cum arăţi. Mi-a plăcut încă din prima clipă în care te-am văzut ieşind de la duş.

Întoarse capul, iar gurile li se întâlniră într-un sărut lung, peste umărul ei.

Fără a întrerupe sărutul, Ian o întoarse cu faţa spre el şi o trase în braţele lui, lipind-o de el astfel încât excitarea lui nu mai era un secret. Precum o bară de oţel învelită în catifea, bărbăţia lui i se împungea în abdomen.

 A sosit clipa, Shay. Am să te iubesc.

Se îndoi puţin din genunchi şi îşi încolăci braţele în jurul şoldurilor ei. Când se ridică la loc, capul îi ajunse la acelaşi nivel cu sânii ei. Îşi plimbă faţa între ei în vreme ce o duse spre pat şi o întinse pe el. O menajeră ospitalieră desfăcuse patul câtă vreme ei luaseră cina.

Shay se simţi ca o statuie însufleţită, cum stătea întinsă pe pat, cu părul răsfirat în spate pe aşternuturile albe ca zăpada şi parfumate. Sânii îi deveniră mai plaţi, dar numai puţin, când fu întinsă pe spate, atât de bine erau modelaţi. Abdomenul ei formă o vale puţin adâncă sub coastele delicate. Un mic smoc de păr auriu aflat la intersecţia coapselor ei amintea vizibil că nu era făcută din marmură, ci din came şi oase. Într-o postură timid seducătoare, picioarele îi erau întinse laolaltă într-o poziţie graţioasă.

Genunchii lui Ian se cufundară în saltea când se lăsă deasupra ei.

 Aproape că aş putea fi satisfăcut doar să te privesc. O sărută, lăsându-şi limba să rătăcească hoţeşte prin gura ei. Aproape.

Mâinile lui se jucară din nou cu sânii ei, iar degetele pregătiră calea buzelor ce se închiseră în jurul sfârcurilor, tânjind dureros de iubire.

Shay îşi împleti părul lui negru şi strălucitor în jurul degetelor şi îi ţinu capul strâns, în vreme ce lan îi străbătea cu o încetineală seducătoare întregul corp. Îndrăzneala limbii lui nu avea margini. Pe curbele sânilor ei, pe sfârcurile întărite, pe gropiţa formată de ombilic, limba lui dansa pe o muzică erotică. Muşcăturile mărunte şi dulci ale dinţilor lui îi treziră complet la viaţă fiecare celulă din corp. În vreme ce el presăra sărutări grăbite şi umede pe pielea înfierbântată a abdomenului ei, muşchii lui Shay se contractară sub reacţia extatică.

Mâinile lui cercetătoare nu se mai săturau de ea. O mângâie repetat, în cele mai intime locuri, şoptindu-i cât de frumoasă era acolo. Gâtul ei se arcui şi capul i se cufundă în pernă. Uită de orice, în afară de atingerile lui abile şi de complimentele pe care i le făcea.

Trupul ei se înmuie, permiţând mâinilor şi gurii lui să facă tot ceea ce doreau, să-i dea forma pe care o voiau. Pulsa în ea o dorinţă atât de intensă încât gemetele îi răzbiră printre buze când degetele lui dădură gingaş la o parte şi cercetară tandru cea mai profundă sursă a pasiunii ei.

Cu instrucţiuni rostite în şoaptă şi mâini călăuzitoare, lan aduse trupurile lor într-o poziţie care să le permită să se bucure pe deplin unul de celălalt. Luându-i mâna, îşi trecu limba peste fiecare dintre buricele degetelor ei înainte de a i-o coborî, acoperindu-se cu ea.

 Atinge-mă, Shay.

Vocea îi era groasă de dorinţa ce îl mâna, dar blândă, răbdătoare, atentă. Când ea îl strânse uşor, i se oferi satisfacţia de a auzi un oftat aspru, de plăcere intensă.

Shay savură plăcerea de a-l atinge, mirosul de curat, gustul sărat al pielii lui. Deveni esenţial pentru ea să-i răspundă cu tot atâta dragoste pe cât îi oferea el. Mângâierile ei devenită mai îndrăzneţe, iar manifestările de iubire mai nestăpânite.Pleoapele i se închiseră fluturând şi tremură, cuprinsă de valul celei mai depline stimulări pe care o trăise vreodată. Atingerea lui era magică. Folosindu-se de buricele degetelor, de buze şi de limbă, Ian îi mângâie părţi ale corpului care, îşi dădea seama acum, nu mai fuseseră atinse niciodată. Nu cunoscuse cu adevărat iubirea sexuală până în acest moment de împărtăşire fizică atât de generoasă cu Ian.

Îşi simţi abdomenul contractându-se şi, din reflex, coapsele i se contractară şi ele. Sânii îi vibrară de un nou val de excitare şi simţi cum alunecă spre marginea abisului.

Dar nu voia s-o facă singură.

 Ian, strigă, sperând din tot sufletul că reuşise să rostească numele drag cu voce tare, căci se apropia tot mai rapid de momentul acelei splendide uitări de sine.

Îl trase fără milă de păr până când el se întoarse, se ridică deasupra ei şi îi penetră trupul.

 Shay. Soţia mea. Te iubesc nespus.

Pătrunse şi mai adânc în carnea ei caldă şi strâmtă, iar ea îl inundă cu dragostea ei.

Când se prăbuşi în sfârşit în abis, Ian i se alătură, pregătit s-o prindă blând când reveni pe pământ.

 Shay?

Îşi auzi numele şoptit ca prin ceaţă. Se trezise cu un zâmbet autoironie pe chip. Oare de ce anume îşi închipuise că Ian nu ar fi fost un amant priceput? îşi petrecuse noaptea dovedindu-i contrariul. Trupul ei era plăcut moleşit în urma partidelor nebuneşti de amor. Aparent, Ian considera că noaptea nu se încheiase încă.

 Hmm? murmură adormită.

Era întinsă pe burtă, cu faţa cuibărită în pernă. Ian era întins lângă ea, cu trupul lui acoperindu-l parţial pe al ei. Senzaţia părului moale peste carnea ei goală îi retrezi minusculi fiori de încântare pe care îi crezuse de mult epuizaţi.

 Ridică-te puţin, îi ceru el, în vreme ce buzele îi gustară pielea de pe ceafă.

Ea se supuse, iar mâna lui se strecură pe dedesubt, frământându-i sânii. Se aşeză în echilibru deasupra, instalându-se între coapsele ei.

 O... Ian, e... plăcut, spuse Shay întrerupt, când mâinile lui o duseră din nou pe culmi ameţitoare. Una dintre ele coborî mângâietor pe abdomen, spre punctul ce îi aştepta nerăbdător atingerea.

Din nou, deveni profesorul ei, învăţând-o cum puteau să obţină amândoi cât mai multă plăcere. Înainte să se cufunde din nou în orbire, Shay spuse ceea ce îi stătea pe suflet:

 N-a fost niciodată atât de bine pentru mine, Ian. Eu... o, iubitule, e minunat... n-am crezut că va fi astfel cu tine.

 Cum te-ai aşteptat să fie? Nu atât de repede... aşa. Perfect, perfect, Shay.

Ea închise strâns ochii şi inspiră adânc. Ceea ce îi făcea el era atât de sublim, încât nu era sigură că ar fi putut vorbi:

 Mai convenţional. Noi... Nu, nu putea să menţioneze numele altei persoane, nu acum. Ar fi fost o blasfemie. Şi nu voia să se gândească la Ian şi la Mary, altfel gelozia ar fi distrus-o. Ştiam că poate fi atât de bine, dar numai din literatură, din cărţi... din filme...

Se întrerupse cu un oftat ce alunecă într-un refren muzical.

Ian îşi apăsă faţa pe spatele ei şi o legănă încet.

 Nici pentru mine nu a fost aşa vreodată, iubirea mea. Niciodată.

Inima lui Shay explodă de fericire. Era şi ea unică pentru el. Apoi, şi pentru mult vreme, găsiră că vorbele sunt de prisos.

Următoarele câteva săptămâni se scurseră într-o fericire de vis. Mutarea lui Shay în casa parohială fu mai puţin dificilă decât se aşteptase. Mai rămăsese doar o lună până la expirarea contractului actual de închiriere pentru apartamentul ei. Fiindcă proprietarul reuşi să-şi găsească alţi chiriaşi imediat ce îl anunţă Shay, problema se rezolvă rapid.

Doamna Higgins dădu semne de nelinişte până când Ian o asigură că avea să-şi păstreze poziţia actuală. Chiar sugeră să-i ofere soţiei sale câteva lecţii de gătit, sugestie ce îi aduse o palmă obraznică peste fund.

Shay îşi asumă sarcina de a decora şi moderniza casa parohială.

 Nu mare lucru, spuse rapid când văzu expresia prudentă a lui Ian. Doar câteva detalii ici-colo. Acum, că ai o femeie care poate juca rolul de gazdă, ar trebui să inviţi lume mai des.

Atacă mai întâi dormitorul lor. În spatele patului matrimonial, pe care Ian îi spusese că şi-l oferise drept cadou de Crăciun cu ceva ani în urmă, acoperi peretele cu o ţesătură. Întinse o cuvertură de o culoare contrastantă pe pat şi îngrămădi peste ea perne care s-o scoată în evidenţă.

Sprâncenele lui Ian se încreţiră când examină ceea ce făcuse.

 Dacă nu sunt obosit când mă bag în pat, voi fi extenuat până dau jos toate pernele alea, spuse el sec, dar Shay îşi dădu seama că era mulţumit.

Schimbările pe care le făcu în camera de zi fură agreate chiar şi de grupul de studiu teologic ce se întrunea în fiecare dimineaţă de marţi. În locul unuia dintre cursurile lor,membrii grupului organizară o petrecere dedicată pastorului lor şi miresei sale. Shay se folosise de propriii bani pentru a decora casa, nu de fondurile bisericii, iar femeile scoaseră exclamaţii de uimire în faţa rezultatelor. Li se oferiră daruri de nuntă generoase, iar Shay savură din plin căldura acceptării lor. lan zâmbi mândru şi o sărută, spre încântarea doamnelor, când le conduseră la plecare.

Nici clădirea bisericii nu scăpă ochiului atent al lui Shay.

 Chiar trebuie să se facă ceva în privinţa acelor săli de clasă în care se ţine şcoala de duminică, spuse ea într-o seară, la cină.

 O, nu, gemu lan. Stai că-ncepe. Luă o înghiţitură de cafea, ca şi cum ar fi fost un medicament cu efect de anestezic. În regulă, dă-i bătaie.

Fără a se lăsa intimidată de tachinările lui, Shay spuse:

 Sunt absolut înfiorătoare. Cum pot copiii să înveţe să aprecieze slava lui Dumnezeu, când sunt înconjuraţi de verde-mazăre? Sălile ar trebui să fie luminoase şi vesele. Ar trebui să aibă un panou, imagini pe pereţi, scaune pentru copii, materiale didactice auxiliare...

 Shay, spuse Ian, prinzând-o de braţ pentru a o linişti, crezi că nu sunt conştient de toate astea? Oamenii care lucrează cu aceşti copii o ştiu şi ei. Dar acele lucruri costă. Nu sunt cuprinse în bugetul bisericii pe anul acesta.

 Bani? Asta e tot? spuse ea veselă. Atunci lasă că mă ocup eu. Fac eu rost de bani.

 Shay, spuse el ameninţător, încruntându-se, ce vrei să faci? N-ai face nimic care să mă pună într-o situaţie jenantă, nu?

 Nu-i aşa că plăcinta e delicioasă? Chiar ar trebui s-o rog pe doamna Higgins să mă înveţe cum s-o fac.

 Shaaaaay, spuse Ian ameninţător.

 Ce-ai zice dacă ţi-aş spune că nu port deloc lenjerie? Aş zice că eşti o neruşinată şi-o neobrăzată care încearcă să mă abată de la subiect.

Ea sări de pe scaun şi ieşi din încăpere.

 Şi ce-ai zice dacă ţi-aş spune că voi fi complet goală până să ajung la pat?

În decurs de două săptămâni, sălile de clasă ale şcolii de duminică ajunseră să arate nou-nouţe, şi întreaga congregaţie vorbea despre asta. Shay îl invitase la cină pe proprietarul unei fabrici de hârtie, retras din activitate, membru al bisericii cunoscut pentru prosperitatea, dar şi pentru zgârcenia sa. Ignorând expresia încruntată de dezaprobare a lui Ian, Shay menţionă printre altele că o preocupa starea deplorabilă a sălilor de clasă. Până să plece oaspetele din casa parohială, Shay obţinuse nu doar un cec consistent din partea acestuia, ci şi rugămintea lui umilă de a contribui la departamentele dedicate copiilor, dacă i se permitea. Acum, în fiecare duminică dimineaţă putea fi văzut înconjurat de copii zglobii.

 Te-aş acuza de manipulare, dar omul pare mult mai fericit, spuse Ian, clătinând din cap uluit.

 Se simţea singur, atâta tot. Simţea dorinţa să aibă cineva nevoie de el.

Când sosi Ziua Recunoştinţei, Shay le sugeră doamnelor din congregaţie să strângă coşuri cu mâncare pentru familiile nevoiaşe.

 Dar nu există familii sărace în comunitatea noastră, protestă una dintre doamne.

Plină de hotărâre, Shay căută până găsi mai multe familii dintr-un oraş învecinat în care cel care asigura principala sursă de venit îşi pierduse locul de muncă. Nici una dintre acele familii nu făceau parte din congregaţie, însă până în săptămâna Zilei Recunoştinţei bena unei camionete fu încărcată până la refuz cu alimente. Proprietarul unei băcănii donase trei curcani cu tot cu umplutură, iar oamenii de afaceri din congregaţie căutau locuri de muncă în propriile companii pentru oamenii care rămăseseră şomeri.

Simţindu-se gelos, Ian se plânse:

 Când sună telefonul, acum tu eşti cea căutată, nu eu.

Era sâmbătă dimineaţă. Fiindcă doamna Higgins avea liber, Shay îi pregătise un mic dejun consistent, servit târziu.

 E o prostie, spuse ea, lăsându-se să cadă în poala lui, încolăcindu-i gâtul cu braţele şi sărutându-1.

Oftară amândoi resemnaţi când sună telefonul. Shay se întinse să ridice receptorul:

 Alo... O, da, doamnă Tumer, spuse ea, scoţând limba spre Ian în semn de ţi-am spus eu. Doamna Graham a născut azi-noapte? Un băieţel? Ce minunat! Neapărat am să-i spun lui Ian ca să poată s-o viziteze la spital în dimineaţa asta. Aveţi dreptate. Începu să-şi dezlege cordonul halatului matlasat până când trupul ei, cald şi roz pe dedesubt, i se dezvălui complet lui Ian. Ar trebui să ducem ceva de mâncare familiei câtă vreme e ea în spital. După ce se externează, cred că ar trebui să facem un program cu voluntari, care să meargă la ea în fiecare după-amiază să o ajute la pregătirea cinei, nu credeţi? Fără a-şi schimba câtuşi de puţin expresia, îi luă mâna lui Ian şi şi-o aşeză pe sân. Poate în prima săptămână... Vă mulţumesc. Nu ştiu cine altcineva s-ar putea ocupa mai bine de organizare... În regulă, am să-i spun... La revedere.

Invitaţia lui Shay fu prea ispititoare pentru Ian ca să-i poată rezista. Aplecându-se în faţă, o dezmierdă cu nasul şi cu gura, jucându-se pe trupul ei cu o atingere ce o stârnea de fiecare dată.

 Ce să-mi spui? murmură Ian, îngropat în despicătura catifelată dintre sânii ei.

Dându-şi jucăuşă capul pe spate, Shay oftă când limba lui se rostogoli peste sfârcul ei ce începea să se întărească. Să-ţi spun că doamna Graham se odihneşte, iar doctorul ei a cerut să nu fie vizitată decât mai târziu azi.

 Aminteşte-mi să-i mulţumesc doctorului data viitoare când îl văd, spuse el, luând-o în braţe şi pornind în direcţia scărilor.

Prima ceartă se produse două săptămâni mai târziu, exact înainte de Crăciun. Îşi petrecuseră seara în linişte, decorând bradul înalt din camera de zi, bând cidru fierbinte şi bucurându-se de focul din şemineu şi de compania celuilalt. Jocurile tandre şi sărutările dese le stârniseră dorinţa. Tocmai începuseră să urce scările când se auzi soneria de la intrare.

Era un bărbat din congregaţie, care îl rugă încet pe Ian să discute personal cu el. Ian îl conduse pe bărbat în studioul lui, apoi se întoarse spre Shay:

 Încălzeşte-mi locul, spuse, mângâind-o uşor pe fund şi sărutând-o repede.

Ajunsă la etaj, Shay făcu o baie lungă, cu spumă, se unse cu o loţiune hidratantă pe tot corpul, îşi pili unghiile şi se instală în patul mare, pentru a-şi aştepta soţul.

Cuprinsă de nerăbdare, după ce se scursese o oră în care încercase să citească o carte prea puţin captivantă, îmbrăcă un halat modest şi coborî la paner.

Shay se obişnuise deja ca persoane din congregaţia lui Ian să-l sune acasă sau să îl abordeze în oraş pentru a vorbi cu el. Adesea apelau la el din simplul motiv că se simţeau singuri şi aveau nevoie de cineva care să-i asculte. El asculta întotdeauna răbdător, chiar şi atunci când oamenii începeau să se întindă la vorbă. Dar vizitatorul lor din acea seară era cel mai vorbăreţ dintre toţi! Fără îndoială, Ian căuta o cale discretă de a pune capăt vizitei.

Shay rânji drăceşte, punând la cale un plan de a-l salva pe Ian de vizitatorul nepoftit şi, în acelaşi timp, de a-l aduce pe soţul ei în pat, acolo unde îi era locul. Din fericire, pe masa din hol se afla un carneţel şi un creion.

Câteva minute mai târziu, bătu uşor la uşa studioului lui lan.

 Da? strigă el.

Shay intră, fără a-l privi pe vizitator, urmărindu-şi doar soţul.

 Îmi cer scuze că te deranjez, dar a sunat cineva şi a lăsat acest mesaj urgent pentru tine.

Ian, cu o expresie neutră, ridică privirea spre ea, apoi spre telefon, care nu sunase de câteva ore, apoi din nou spre ea. Luă hârtia împăturită pe care i-o întinse ea, o despături şi citi mesajul:

Locul tău din pat e caid şi te aşteaptă o femeie fierbinte. Trimite-l acasă! Semnat, Femeia Fierbinte.

Zâmbetul misterios întins pe chipul ei se prăbuşi când văzu expresia furioasă a lui lan.

 Mulţumesc, spuse el scurt, abia mişcându-şi buzele.

 Cu plăcere, răspunse ea, înţepată.

Îndreptându-şi umerii şi ridicând bărbia, ieşi ţanţoş din studio şi urcă scările. Ajungând în camera ei, îşi dezbrăcă halatul şi neglijeul sexy ascuns sub el şi îmbrăcă o cămaşă de noapte lungă din flanelă.

Prea furioasă pentru a plânge, clocoti de mânie, lovind perna şi aruncând deoparte cuvertura când i se încurcă printre picioarele agitate. Fiindcă nu putea dormi, încerci din nou să citească. Cuvintele îi apărură ca în ceaţă, atât de furioasă era de faptul că Ian o ignorase.

Dar când îi auzi paşii pe scări, inima îi tresări de teamă, îşi făcuse, în trecut, o idee despre furia lui lan şi se temea de momentul în care avea s-o simtă pentru prima dată pe deplin. Îşi dădu seama că sosise momentul atunci când uşa se deschise larg şi, la fel de rapid, se trânti în urma lui. 

 Să nu mai faci vreodată aşa ceva. În ochi îi străluceau fulgere de mânie. Absolut niciodată. Înţelegi?

Ea sări din pat, făcând să zboare câteva perne şi trântind pe jos cartea necitită.

 Nu, nu înţeleg.

 Atunci dă-mi voie să-ţi explic. Lumea acelui om se prăbuşeşte în jurul lui. Avea nevoie de ajutor, de un sfat. Slavă Domnului că a venit la mine, pentru puţinul ajutor pe care i l-aş putea oferi, în loc să încerce să se consoleze cu o sticlă de băutură sau să-şi zboare creierii, ambele fiind gânduri care, mi-a mărturisit, i-au trecut prin minte. Apoi, exact în toiul unei discuţii de consiliere crucială pentru liniştea sufletească a acestui om, dacă nu şi pentru viaţa lui, vii şi faci paradă cu un bilet desfrânat în faţa mea. Cum puteam să discut cu el, să mă rog alături de el, cu o asemenea distracţie?

Ochii ei se umplură de lacrimi.

 Nu a fost desfrânat. Sunt soţia ta.

 Atunci ar trebui să ştii că nu trebuie să mă întrerupi când consiliez pe cineva aflat într-o situaţie dificilă.

 Şi cum rămâne cu mine? Dacă am şi eu nevoie de tine?

 Va trebui să înveţi să aştepţi.

 Dar sunt soţia ta, repetă ea. Eu sunt pe primul loc.

Ian o privi timp îndelungat, apoi spuse pe o voce joasă, ce răsună în întreaga încăpere:

 Nu, Shay, Dumnezeu e pe primul loc.

Shay păli şi simţi că viaţa i se scurge din trup. Orbită, se întoarse şi fugi în baie, închizând uşa după ea şi încuind-o. Doar apoi dădu frâu liber lacrimilor. Acestea i se scurseră pe obraji în torente, în vreme ce trupul îi era scuturat de hohote nimicitoare.

 Shay, deschide uşa, porunci Ian, bătând de pe partea cealaltă. Îmi pare rău că am strigat la tine. Acum deschide uşa.Ea se supuse, deschizând imediat, aruncându-se căită în braţele lui şi îmbrăţişându-l strâns.

 Îmi pare rău, îmi pare rău, spuse. N-am ştiut. Sincer n-am ştiut. Sunt o soţie rea.

El îşi îngropă faţa în părul ei bogat şi o trase spre pat. Acolo o ţinu în braţe şi o mângâie până se opri din plâns, iar hohotele (ură înlocuite de sughiţuri discrete.

 De data asta n-ai ştiut ce să faci. În mod normal, mi-ar plăcea să primesc un bileţel obraznic de la tine. Nu biletul m-a deranjat. Ci momentul în care mi l-ai adus. Încerc să-mi programez şedinţele de consiliere în timpul zilei, la biroul din incinta bisericii, când ştiu că nu voi fi deranjat. Asta a fost o urgenţă, şi prima de când ne-am căsătorit. Ar fi trebuit să te avertizez că vor exista astfel de nopţi, momente în care sună telefonul, iar eu trebuie să te las deoparte, pe tine şi patul nostru, aproape fără nici o explicaţie.

 Ştiu, ştiu. Normal, ştiu că Dumnezeu şi munca ta trebuie să fie pe primul loc în viaţa ta. Iartă-mă pentru scăpările ocazionale de gelozie, spuse ea, trecându-şi drăgăstos degetele peste chipul lui. Nu a fost din răutate. Nu mi-am dat seama cât de gravă era situaţia musafirului. Credeam că venise doar să te vadă. Încerc, Ian. Chiar încerc.

El o strânse mai tare în braţe, trecându-şi mâinile peste spatele ei.

 Ştiu că încerci, şi sunt atât de mândru de tine, încât e aproape un păcat.

Shay râse atunci, desprinzându-se de el, şi îl privi cu ochii umezi de lacrimi.

 Te iubesc atât de mult.

 Şi eu te iubesc, şopti el, coborându-şi gura peste a ei într-un sărut ce-i absorbi tot sufletul într-al lui. Te iubesc. Îi acoperi faţa şi gâtul cu sărutări tot mai fierbinţi, în vreme ce mâinile îi devenită tot mai lacome în mângâierile lor. De ce eşti învelită în giulgiul ăsta? spuse, trăgând de metri întregi de flanelă într-o încercare de a o atinge. Se dezbrăcară în grabă, iar Ian o trase peste el pe pat. Chiar te iubesc, Shay.

 Ştiu, ştiu. Mi-e ruşine şi îmi pare rău pentru ceea ce am făcut în seara asta. A fost un gest nesocotit şi egoist.

 Am să-ţi dau ocazia să fii altruistă.

Ea zâmbi şi, aplecându-se în faţă, îi oferi sănii ei.

Slujba pe care Ian o oficie la lumina lumânărilor la miezul nopţii, în noaptea de Ajun, se dovedi una dintre cele mai emoţionante la care participase vreodată Shay. Ziua de Crăciun fu una fericită, pe care o petrecură la casa parohială cu Celia şi John, care păreau mai îndrăgostiţi ca niciodată. Membri ai congregaţiei veniră în vizită, aducând daruri pentru a-şi arăta aprecierea faţă de devotamentul cu care li se dedicase Ian pe tot parcursul anului. Doamna Higgins avea la îndemână cafea, punci fierbinte de coacăze şi prăjiturele, pentru a-i servi pe toţi aceşti oaspeţi neaşteptaţi.

Shay îi sugeră lui lan să-şi deschidă unul dintre daruri în intimitate. Era un set de vopsele pentru trup pe care îl încercară la duş, în vreme ce John şi Celia se retraseră în dormitorul pentru oaspeţi, pentru un pui de somn de după-amiază.

 Nu-i aşa că e distractiv?

Shay întinse o dungă de Violet Pasiune peste pieptul şi abdomenul lui Ian. El îşi simţi respiraţia blocându-i-se în gât când degetele ei alunecară şi mai jos.

 E decadent. În ciuda vocii aspre, reuşi să-i aplice exact o picătură de Purpuriu Voluptuos pe sfârc. Cred că asta e ceea ce făceau în Sodoma şi Gomora înainte ca Domnul să le distrugă.

 Ce mod plăcut de a muri, spuse ea cu gura lipită de a lui.

Lăsară să cadă tuburile de vopsea pe podeaua duşului când mâinile lor cercetătoare găsiră ocupaţii mai bune. Ea se aplecă spre el hipnotic, lăsându-şi coapsele să treacă evaziv peste partea de jos a trupului lui, până când el începu să tremure de dorinţă.

 Shay, nu mai pot aştepta. Primeşte-mă în tine.

O prinse de şolduri cu mâinile lui puternice, iar ea se lăsă penetrată de tăria lui. Gemetele ei de extaz răsunară cu ecou în micuţa încăpere tapetată cu faianţă, în vreme ce el contopi trupurile lor cu precizia umedă şi elegantă a două creaturi marine. Împerecherea lor fu frenetică şi rapidă. Trupul lui se înfioră de senzaţia descărcării exact în aceeaşi clipă în care ea se prăbuşi pe pieptul lui, simţind că moare chiar în clipa în care fu inundată de viaţa lui.

După aceea rămaseră agăţaţi unul de celălalt, slăbiţi, în vreme ce apa se scurgea peste ei, răcorind trupurile lor înfierbântate. Se desprinseră, uluiţi, când auziră o bătaie în uşa băii.

Ian închise apa.

 Da? croncăni el.

 Îmi pare rău să te deranjez, Ian, strigă Celia, dar n-o găsesc pe Shay. A sosit un grup de persoane de la biserică şi vor să vă vadă. I-am servit cu aperitive în camera de zi.

 Mu... mulţumesc, răspunse el bâlbâit, căci mâinile jucăuşe ale lui Shay nu îi lăsau răgaz. O să... o să coborâm imediat.

Îi desprinse mâinile de pe el şi le ţinu departe.

 Să încercăm să devenim prezentabili.

Cincisprezece minute mai târziu erau eleganţa întruchipată când coborâră scările, cu Shay ţinându-şi braţul îndoit în scobitura cotului lui Ian.

 Ne cerem scuze, dar eram... ăăă... ocupaţi când aţi sosit.

Ian salută politicos grupul din pragul uşii largi a camerei de zi. Zugrăveam puţin în baie, spuse Shay cu un zâmbet ghiduş. Pe furiş, Ian o pişcă de fund, şi toată lumea sări surprinsă când soţia preotului lor chiţăi zgomotos fără vreun motiv vizibil. Nu doriţi nişte punci? spuse Shay plină de graţie, şi mult mai modestă, în vreme ce soţul ei o conduse în camera de zi.

Noul an promitea să le aducă fericire. Cu fiecare zi ce trecea, Shay ajungea să îşi iubească soţul mai mult. Fusese primită cu drag în congregaţie, şi chiar dacă unii oameni găseau că metodele ei erau cam neortodoxe, nimeni nu putea critica ceea ce reuşea să facă.

Shay găsi o satisfacţie imensă în a se ocupa de proiecte legate de biserică, dar nu îi consumau suficientă energie cât să simtă că asta i se potriveşte cu adevărat. Atunci când un magazin încântător din scuar îi atrase atenţia, cumpără de acolo mai multe obiecte pentru casa parohială. Produsele nu erau la fel de artistice ca acelea care se găseau în magazinul lui Vandiveer, dar buticul de cadouri avea o oarecare căldură ce o atrăgea. Se prezentă proprietarului şi, când auzi că asistenta lui avea să plece în concediu de maternitate în primăvară, îşi depuse candidatura pentru post. I-ar fi ocupat doar trei după-amiezi pe săptămână, dar ar fi fost suficient pentru timpul suplimentar pe care îl avea la dispoziţie. Când îi împărtăşi lui Ian planurile ei, ideea se bucură de aprobarea lui din toată inima. Shay aştepta cu nerăbdare primăvara, pentru a putea să înceapă munca.

Într-o după-amiază cu ninsoare, Ian se întoarse acasă bocănind ca să-şi scuture zăpada de pe ghete, bătând din mâinile înmănuşate şi strigând cât îl ţinea gura. Shay amesteca într-o oală cu supă aflată pe grătarul aragazului. Se întoarse entuziasmată spre el, cu obrajii roşii.

 Ghici ce s-a întâmplat! spuseră deodată, apoi râseră împreună.

 Spune tu primul, zise ea.

 Nu, tu.

 Vestea mea e mai bună. Începe tu.

Ian îşi scoase mănuşile cu dinţii şi o prinse de umeri cu mâinile reci şi roşii.

 Echipa de baschet va merge în finala campionatului între trei state şi mi-au cerut să-i însoţesc. Ochii lui albaştri străluceau precum cei ai unui copil. Îşi luă o expresie solemnă şi îşi drese vocea pedant. Pentru călăuzire spirituală, desigur.

 O, dragul meu, e grozav.

 Voi merge cu ei cu autocarul şi toate cele.

Ea râse de entuziasmul lui copilăros.

 Acum spune-mi vestea ta. Dar mai întâi sărută-mă.

Se aplecă şi depuse un sărut tare şi umed pe gura ei, în vreme ce mâna i se strecură sub puloverul ei.

 Au! scânci ea, întorcându-se cu spatele spre el. E rece.

 Ei, haide, spuse el, urmărind-o prin bucătărie, cu braţele întinse în faţă şi trimiţând bezele în aer cu buzele ţuguiate exagerat. Sărută-mă.

Ea râse şi-i aruncă un prosop de bucătărie în cap.

 Nici vorbă. Nu până nu-ţi încălzeşti mâinile.

 Spune-mi de ce eşti atât de bucuroasă, spuse el, turnându-şi o ceaşcă de cafea din ibricul pe care Shay îl pusese la încălzit pe aragaz.

 N-ai să ghiceşti niciodată. M-a sunat agentul meu, iar Peter Zavala vrea să mă fotografieze. I s-a cerut să pregătească o expoziţie individuală la Metropolitan Museum vara viitoare. Eu sunt doar una dintre numeroasele modele pe care le va fotografia de probă, desigur, continuă ea însufleţită, dar vrea să-şi creeze întreaga expoziţie pe un singur model. Dacă eu sunt cea aleasă, nici nu-ţi pot spune ce-ar însemna asta pentru cariera mea.

 Sau a mea.

Comentariul lui răsună cu ecou în tăcerea bruscă ce se lăsă între ei.

Shay se zgâi la el. Prima ei reacţie fu o izbucnire de furie. Crezuse că avea să se bucure pentru ea. În schimb, chipul lui arăta ca un nor de furtună, cu privirea aţintită asupra ceştii de cafea. Încercând să păstreze echilibrul, Shay îşi umezi buzele şi spuse răbdătoare:

E cel mai bun, Ian. E specializat în fotografierea femeilor. E la acelaşi nivel cu Avedon şi Scavullo. E o onoare şi simplul fapt că am fost invitată să pozez pentru el.

Ian se împinse furios în blatul de bucătărie.

 Ştiu cine e. I-am admirat operele. Nu sunt tocmai un puritan provincial, după cum îţi place ţie să-mi spui.

 Ei bine, atunci poţi să apreciezi...

 Nu pot aprecia faptul că soţia mea arde de nerăbdare să se dezbrace şi să pozeze pentru un fotograf, şi nu mă interesează dacă e Regele Siamului! strigă el. Mai mult, nu-mi pot imagina nimic mai rău decât să te văd expusă la Metropolitan Museum, lăfăindu-te goală sub ochii tuturor.

Furia, fierbinte şi aprigă, îi goni prin vene:

 Eu nu mă lăfăi, îi aruncă ea. Zavala face fotografii clasice, studii minunate ale corpului uman.

 Şi ştim cu toţii cât de mult te mândreşti cu trupul tău uman, nu-i aşa? Eşti întotdeauna dornică să-l expui.

Iar tu eşti întotdeauna al naibii de dornic să-l priveşti! strigă ea.

Era prima dată, de câteva săptămâni, când rostea un cuvânt necuviincios, iar acesta îi lăsă o senzaţie ciudată pe limbă.

 Eu sunt soţul tău!

 Dar nu şi stăpânul meu, sau conştiinţa mea. Poate că alţi oameni vin la tine să-ţi ceară sfatul privind ceea ce-ar trebui să facă, dar eu n-am nevoie. Ştiu ce vreau. Şi ceea ce vreau acum e să pozez pentru Zavala.

Cu aceste cuvinte, plecă din bucătărie.

Shay nu cobori la cină. Ian rămase în biroul lui în cea mai mare pane a nopţii. Când veni în sfârşit la culcare, se prefăcu adormită. Restul săptămânii se scurse la fel. Nu există nici un fel de contact intim între ei, şi nu discutară aproape deloc, nu mai mult decât era strict necesar. Tensiunea din casă era palpabilă.

Nu se întâlni cu el în dimineaţa în care avea întâlnirea programată în Manhattan. Ian plecase deja de acasă când coborî ea, dar vorbi cu doamna Higgins să o ducă până la gară. Urcă în tren cu inima grea, purtându-i pică lui Ian. Ar fi trebuit să fie mândru de ea că primise această invitaţie. Ar fi trebuit s-o încurajeze, să-i calmeze emoţiile, să-i ridice moralul. Această şedinţă era importantă pentru ea.

În vreme ce roţile trenului înghiţeau kilometri, amărăciunea ei se accentuă - şi la fel şi hotărârea ei. Nu avea să-i permită să-i strice această oportunitate. Când ajungea la studio, avea să fie minunată - însufleţită, vioaie, strălucitoare.

Reuşi să fie astfel. Dar când se încheie, în sfârşit, şedinţa foto, la nouă seara, era extenuată. După ce se cază la cel mai ieftin hotel pe care-l găsi, în care să se simtă în siguranţă, sună acasă.

 Da? spuse Ian la telefon.

Simţea oare o nuanţă de îngrijorare şi nelinişte în vocea lui?

 Ian, sunt eu. Sunt încă în New York şi, fiindcă e atât de târziu, am decis să petrec noaptea aici şi să mă întorc acasă cu primul tren, mâine-dimineaţă.

 Înţeleg, spuse el rigid. Ai suficienţi bani, tot ce-ţi trebuie?

 Da.

 Ei bine, atunci s-o suni pe doamna Higgins când soseşti şi va veni ea după tine. În regulă.

Un nod de regret, tare ca piatra, i se blocă în gât. Ar fi vrut să discute cu el, să-i spună că, fără aprobarea lui, nu i se păruse nici pe departe la fel de interesant să pozeze pentru Zavala. Acesta fusese pretenţios, înfumurat şi capricios.

Acum, auzind vocea lui Ian, ar fi vrut să plângă, să-i spună cât de obosită era, cât de mult detesta acea animozitate dintre ei, cât de mult îi lipseau partidele lor de iubire tandre şi fierbinţi. Dar orgoliul o împiedică. Naiba să-l ia! O încolţise, iar ea nu putea să se dea bătută.

 Bun, noapte bună atunci.

 Noapte bună.

Ian închise fără a mai adăuga nimic.

A doua zi, doamna Higgins o aşteptă pe Shay la gară şi o duse acasă în drumul ei spre piaţă.

 Părintele Douglas e acasă, îi spuse lui Shay când aceasta coborî din maşină.

Negăsindu-l la parter, Shay urcă la etaj. Inima i se strânse de teamă când intră în dormitor şi îl văzu pe Ian aruncând haine într-o valiză. O părăsea?

 Ian?

El se întoarse.

 Bună, Shay. Cum a fost drumul?

 Ce faci? întrebă ea, ignorând întrebarea lui. Unde pleci?

 La finala campionatului de baschet, ai uitat?

Ea lăsă să-i scape un oftat de uşurare:

 A, da. Când?

 Chiar acum.

Shay fu copleşită de dezamăgire. Sperase că ar fi putut rezolva azi neînţelegerea dintre ei.

 Înţeleg. Pentru cât timp?

Ian trânti capacul valizei şi o naşe de pe pat.

 Până când pierd un meci. Trecu pe lângă ea şi pomi în jos pe scări, l-am cerut domnului Griffin, care e preşedintele diaconilor, să se ocupe de treburile bisericii cât lipsesc eu. Am cerut să fiu sunat dacă apare vreo urgenţă, în rest, trimite-i la el pe toţi cei care sună în legătură cu probleme legate de biserică.

 Aşa voi face, răspunse Shay, urmându-l deprimată la parter.

lan îşi îmbrăcă paltonul la uşă şi îşi trase mănuşile.

 Soţia antrenorului va şti unde suntem cazaţi, dacă vei avea nevoie de mine.

Am nevoie de tine! îi strigă în gând.

 Ian.

Disperarea din vocea ei ajunse probabil şi la el. Dădu să iasă, dar se întoarse. Fulgi de zăpadă i se aşezară pe părul şi pe genele întunecate.

 Da?

Shay ar fi vrut să i se arunce în braţe, să-şi lipească gura de a lui, să-i guste pasiunea, să absoarbă în ea forţa lui. Dar cuvinte furioase şi pline de ură îi răsunară zgomotos în minte. Nu era pregătită să capituleze şi ştia că nici el nu avea s-o facă.

Clătină din cap.

 Nimic. Drum bun.

 La revedere.

Uşa se închise greu în urma lui, precum uşa unei celule. Shay se simţi încolţită de disperare - o disperare densă, întunecată şi absolută.






Capitolul 10





Ninsoarea continuă timp de câteva ore după plecarea lui Ian. Shay fu obligată să rămână în casă. Când ninsoarea tot nu încetă şi se părea că şoselele aveau să fie înzăpezite, o trimise pe doamna Higgins acasă. Shay nu voia să-şi facă griji pentru femeia mai în vârstă, nevoită să conducă în condiţii meteorologice periculoase.

Shay rătăci prin camerele goale şi triste, încercând în subconştient să detecteze sunetul vocii lui Ian, bocănitul ghetelor lui, râsul lui grav şi răguşit, şoaptele de dragoste. Pe acestea şi le amintea cu cel mai mare drag, dar îi stârneau valuri de singurătate.

 Îmi place foarte mult când mă atingi acolo, îi spusese ea ultima dată când făcuseră dragoste.

 Aici?

Urmase o pauză îndelungată în care respiraţia lor gâfâită răsunase în camera tăcută.

 Da.

 Îmi place foarte mult să te ating. Eşti moale, feminină.

Degetele lui abile, care cunoşteau toate secretele amorului, deschiseră calea unei guri dulci şi a unei limbi agile. Iubirea îi străbătuse trupul ca un vin fin, bogat şi pur, efervescent şi îmbătător.

Cuprinzându-şi trupul cu braţele, Shay simţi cum o învăluie un sentiment de gol, căscându-se larg în sufletul ei când îşi aminti fiecare dată când făcuseră dragoste. Uneori fuseseră jucăuşi şi nerăbdători, ajungând imediat la punctul final al dorinţei. Alteori fuseseră leneşi şi languroşi, sorbindu-şi reciproc pasiunea ore întregi, până să îşi permită plăcerea climaxului exploziv. Dar întotdeauna fusese o interacţiune, nu doar între trupurile lor, ci şi între spiritele lor. Aceasta îi lipsea cel mai mult lui Shay.

Campionatul de baschet se întinse pe mai multe zile. Shay îl urmări la radio, simţindu-se astfel mai aproape de Ian. Dar cum echipa Brookside continua să câştige, Ian rămase absent, şi o nouă bănuială începu să-i bântuie gândurile. De câteva zile deja simţea schimbări vagi în corpul ei. Menstruaţia îi întârziase cu mai mult de o săptămână - şi de obicei era cât se poate de regulată. Singură în casa goală, fără Ian căruia să-i împărtăşească gândurile ei, Shay deveni din ce în ce mai neliniştită. Într-un sfârşit, se hotărî să înfrunte străzile acum înzăpezite. Merse cu maşina până la o farmacie din apropiere şi cumpără un test de sarcină despre care ştia că era destul de exact.

După ce se întoarse acasă, rămase aşezată ore întregi, privind contemplativ focul, cu mâinile încrucişate peste abdomen, gândindu-se la multe altele în afară de rezultatul testului pe care-l aştepta.

Îşi dădu seama, fără vreo revelaţie spectaculoasă, că înţelegea cu adevărat sensul predicii lui Ian din acea primă dimineaţă în care îl auzise vorbind. Şi ştia şi ce trebuia să facă.

Atunci când se căsătoriseră, Shay ştiuse că îl iubea, dar de-abia recent ajunsese să cuprindă cu gândul magnitudinea iubirii ei şi ce anume îi impunea aceasta. Avea să renunţe la munca de model, cel puţin la cea de model nud. Avea să renunţe la ea de bunăvoie, nu fiindcă i-o cerea Ian, ci fiindcă îl iubea şi nu putea trăi cu nimic ce l-ar fi făcut nefericit. Altădată, un astfel de sacrificiu de sine ar fi fost imposibil pentru ea. Ar fi crezut că îi era impus din exterior şi i-ar fi purtat pică lui Ian fiindcă nu o accepta aşa cum era. Acum, decizia ei nu i se mai păru deloc un sacrificiu de sine. Iar când urcă în baie şi văzu că rezultatul testului era pozitiv - era însărcinată!  o cuprinse un sentiment de împlinire şi pace cum nu mai cunoscuse vreodată. O, numai de s-ar fi grăbit Ian să se întoarcă!

Brusc se simţi inundată de un val de energie proaspătă. Fiindcă munca ei la micul butic nu începuse încă, iar vremea nu-i permitea să facă nimic altceva, dădu un raid în cămară şi îşi petrecu după-amiaza pregătind mâncăruri şi produse de patiserie pe care să le congeleze pentru mai târziu în cursul anului. Cântă în timp ce trebăluia şi râse cu voce tare când îşi dădu seama că fredona cântecul pe care Ian îl cântase la duş în acea primă zi. Cât de îndepărtată i se părea acum ziua aceea. Nu mai era aceeaşi fată superficială şi capricioasă de atunci. Locul ei fusese luat de o femeie, una care ştia ce înseamnă să fii iubit. Şi-ar fi dorit doar ca Ian să fie de faţă, pentru a putea să-i împărtăşească noua ei înţelegere.

Când sună telefonul, aproape sări să răspundă, sperând, rugându-se să fie Ian, ca să-i poată spune tot ceea ce descoperise în lipsa lui.

 Doamnă Douglas, sunt şeful brigăzii de pompieri. Este acasă soţul dumneavoastră?

 Îmi pare rău, e plecat din oraş. Pot să vă ajut?

Având în vedere că bărbatul striga la telefon, Shay presupuse că suna, probabil, de pe un telefon mobil - ceea ce indica o situaţie de urgenţă.

 Avem un foc al dracului de urât la complexul de apartamente Shady Oaks. Nu păru să observe înjurătura ce îi scăpase, şi nici Shay nu o făcu. Oamenii care nu trebuie duşi la spital au nevoie de un loc cald unde să stea. Am putea folosi biserica, până reuşim să anunţăm prietenii şi familiile să vină după ei?

 O puteţi folosi oricât de mult e nevoie. Aduceţi-i aici imediat. La subsol. Am să vin şi eu să mă asigur că e pornită soba.

 Unii dintre ei sunt în stare destul de gravă, doamnă Douglas. Îmi pare rău că trebuie să vă spun asta, dar...

 Am să mă ocup să fie bine îngrijiţi. Au existat... victime?

 Mă tem că da, doamnă Douglas.

Ea strânse receptorul şi se sili să înghită saliva amară ce se ridică din gât.

 Pornesc acum.

Dădu trei telefoane, delegând responsabilitatea pentru pături, alimente şi acordarea primului ajutor, care trebuia asigurat cât de repede posibil. Apoi îl sună pe domnul Griffin la magazinul lui de scule şi unelte şi îi ceru să meargă la biserică imediat, pentru a se asigura că era pornită soba şi pentru a face orice altceva mai considera necesar pentru a-i ajuta pe cei care aveau să fie adăpostiţi acolo. Apoi sună la hotelul la care ştia că era cazat Ian. Cu doar câteva zile în urmă, când simţise că ar putea muri de singurătate, Shay o întrebase pe soţia antrenorului unde putea să-l găsească. Ceruse informaţia, dar fiindcă era prea mândră, nu reuşise să se convingă să-l sune.

Acum, când îl sună, află că nu era în cameră. Îi lăsă un mesaj urgent. Apoi, luându-şi cele necesare, după părerea ei, pentru o veghe pe durată nedeterminată, reduse focul în şemineu, încuie casa şi pomi spre biserică.

Următoarele ore fură un coşmar. Pompieri şi poliţişti extenuaţi conduceau oameni îndureraţi şi dezorientaţi în subsolul bisericii. Copiii plângeau după părinţii de care fuseseră despărţiţi. Mame înnebunite îşi strigau disperate copiii pe care nu-i puteau găsi. Oameni în vârstă rătăceau fără ţintă, ameţiţi, pierduţi şi plângând.

Shay află că incendiul fusese provocat de o explozie ce sfârtecase pereţii şi tavanul complexului de locuinţe, provocând distrugeri masive. Fumul negru şi înecăcios blocase căile de ieşire. Se prăbuşiseră câteva tavane, împiedicându-i pe oameni să fugă. Cei care supravieţuiseră erau năuciţi de şocul de a-şi fi pierdut toate lucrurile.Shay munci neîntrerupt pe toată durata nopţii, făcând tot ceea ce îi stătea în putere pentru a aduce alinare fizică şi spirituală. Pentru cei care sosiseră înfriguraţi şi îmbrăcaţi pe jumătate, cu haine arse sau sfâşiate, ea asigură pături călduroase. Alte femei din congregaţie pregătiră şi serviră o supă consistentă. Folosindu-se de ceea ce învăţase la un curs de prim-ajutor al Crucii Roşii, Shay pansă rănile care nu erau atât de grave cât să necesite un drum la spital şi masă degetele de la mâini şi de la picioare ale celor care fuseseră expuşi la ger, readucându-le la viaţă.

Rapoartele primite încontinuu de la locul incendiului deveniră tot mai sumbre de la oră la oră. Numărul victimelor crescu atunci când pompierii reuşiră, în sfârşit, să ţină focul sub control şi începură să caute printre ruine. Spitalul, se zvonea, era plin aproape până la refuz cu oameni afectaţi de arsuri.

Shay dădu ordine ca un general, fredonă cântece de leagăn şi se rugă. Părea a fi peste tot deodată, răspunzând la sute de întrebări, ajutându-i pe toţi cei care aveau nevoie de ajutor.

Când una dintre femei deveni isterică, aflând că trupul soţului ei fusese găsit printre dărâmături, Shay îl chemă pe preotul catolic. Fu recunoscătoare când sosi şi rabinul sinagogii din localitate, pentru a-i alina pe cei care ceruseră să-l vadă. Când domnul Griffin ridică dezaprobator din sprâncene, Shay îl ignoră. Ian ar fi făcut la fel.

Reuşi să doarmă câteva ore spre dimineaţă, înainte ca supravieţuitorii să înceapă să se agite. Spatele o durea de oboseală, iar tâmplele îi pulsau când se ridică, dar zâmbi blând când îl convinse pe un copil de trei ani, care plângea după mama lui, să mănânce un ou ochi. Îl ţinea pe copil în poală, împingând o bucăţică de ou printre buzele lui tremurătoare, când îl văzu pe Ian stând în prag.

Privirile lor se întâlniră în aer şi, timp de o clipă, Shay simţi că i se opreşte inima. Lacrimi de bucurie îi umplură ochii înceţoşaţi. Ian era acolo. Lucrurile aveau să se îndrepte.

Ian îşi croi drum printre paturile de campanie puse la dispoziţie de Garda Naţională la cererea lui Shay. Se lăsă pe vine lângă scaunul ei.

 Îmi pare rău că n-am fost aici.

 Ne-am descurcat, dar mă bucur atât de mult să te văd.

Buzele îi tremurau.

Ian îşi puse o mână mângâietoare pe capul buclat al copilului.

 Unde e mama lui?

O lacrimă se rostogoli pe obrazul lui Shay.

 Ambii părinţi. Bunica lui va veni să-i ia când va reuşi să ajungă.

Ian încuviinţă din cap. Luă mâna copilului şi şi-o apăsă pe obraz. Închise ochii strâns. Shay simţi că nu-l iubise niciodată mai mult decât în clipa aceea. Într-un sfârşit, deschise ochii şi se ridică.

 Multe drumuri sunt încă înzăpezite. Am închiriat o maşină în momentul în care am primit mesajul tău şi am condus toată noaptea. O atinse pe obraz aproape timid. Cum eşti?

Shay clătină din cap ca pentru a refuza o întrebare atât de neimportantă într-un ceas ca acela.

 Ei au nevoie de tine acum, Ian.

Arătă din cap spre restul oamenilor din încăperea aglomerată.

El încuviinţă din cap.

 Ne vedem mai târziu.

Până spre sfârşitul celei de-a doua zile, subsolul bisericii fu golit de oameni. Shay ar fi putut pleca acasă, dar după ce organiză o echipă care să refacă încăperea şi să ducă înapoi echipamentele închiriate, începu să strângă haine pentru oamenii care supravieţuiseră. Îi vizită pe cei internaţi în spital şi cărora starea le permitea să primească vizite. Căută locuinţe disponibile în alte complexe de apartamente pentru cei rămaşi fără casă.

Ian îngropă morţii şi aduse alinare familiilor lor. Munci neobosit cu o echipă pentru a curăţa resturile de Ia locul incendiului, încercând să găsească obiecte personale ce-ar mai ii putut ii salvate. Vremea îi ajută. Era în continuare un ger năprasnic, dar nu mai ningea.

Celia şi John îi sunară şi se oferiră să vină să-i ajute.

Shay şi Ian îşi sfătuiră părinţii să rămână acasă. Ei doi plecau în direcţii diferite în fiecare dimineaţă şi se întorceau seara târziu pentru a servi cina pe care le-o lăsa doamna Higgins în cuptor, apoi se prăbuşeau extenuaţi în pat. Nu ar fi avut timp să se ocupe de oaspeţi - nici măcar de oaspeţi dornici să ajute.

În decurs de o săptămână, lucrurile reveniră cât de cât la normal. Shay se întoarse acasă de la spital la începutul unei după-amiezi şi îşi dădu seama că nu era nimic care să-i solicite imediat atenţia. Puse lemne şi vreascuri în şemineu, pregăti o salată pentru a o servi lângă carnea de vită înăbuşită, gătită de doamna Higgins în acea dimineaţă, apoi aşeză masa în salon. După ce termină treaba, urcă să facă un duş şi să-şi schimbe hainele.

Shay era în bucătărie, aşteptând să apară maşina break a lui Ian pe alee, când sună telefonul. Vocea agentului ei o luă total prin surprindere. O suna să-i spună că Zavala voia s-o angajeze pe ea, dar dorea o altă sesiune. Era încântat de ea, dar nu era satisfăcut de fotografiile pe care le făcuse.

Shay inspiră adânc.

 Nu-mi place să-ţi fac asta, spuse ea, dar nu cred că voi participa la acest proiect... Ştiu, dar... Îmi pare rău, dar nu cred că vreau să lucrez cu el... Nu mă interesează, nu s-a purtat ca un profesionist şi a făcut vreo şase crize de nervi cât am fost eu acolo. Nu am nevoie de aşa ceva.Am fost plătită doar pentru acea şedinţă foto, nu pentru proiectul In sine, deci nu poate să folosească fotografiile fără permisiunea mea. În plus, mai există un motiv, unul mai important... Nu, nu e asta. Voi avea un copil... Nu, sunt încântată... Nu, nu cred, doar dacă nu e un proiect cu adevărat special... Poate. Va trebui să discut cu Ian despre asta... În regulă. Îmi pare rău de povestea cu Zavala... Mulţumesc... O zi bună.

Gânditoare, puse receptorul înapoi în suportul de pe perete. Gata, o făcuse. Şi nu simţea nici un fel de regret. Cu un zâmbet tainic pe faţă, se întoarse - şi îl văzu pe Ian stând în prag. Înlemni. Preţ de câteva momente lungi încercă să ghicească în ce dispoziţie era, dar nu reuşi. Într-un sfârşit, spuse slab:

 Nu te-am auzit intrând.

Privirea lui rătăci peste chipul ei, precum săgeţi în căutarea unei ţinte. Era încă îmbrăcat cu palton, fular şi mănuşi. O baltă de zăpadă topită începea să se formeze în jurul ghetelor lui.

 Vei avea un copil? o întrebă răguşit.

Ea confirmă din cap, simţind un junghi de nelinişte. Oare avea să fie încântat?

Dar grijile ei se dovediră inutile. Ian veni împleticindu-se spre ea, aruncându-şi hainele de afară, lăsându-le să cadă pe unde nimereau. Dădu să o atingă, ezită, îşi retrase mâna, apoi coborî privirea spre abdomenul ei, care era la fel de plat ca întotdeauna.

Ea zâmbi tandru.

 Poţi să mă atingi. De fapt, aş fi încântată dacă ai face-o.

 Shay, spuse el, rostindu-i numele pe un ton ce părea să se scuze şi să exprime uşurare deopotrivă. O trase la perete, sprijinindu-şi umărul şi capul de el şi punând mâna delicat pe abdomenul ei. Un copil, şopti. Copilul nostru.

Mâna lui o apăsă tandra. Shay, am fost atât de nefericit, mărturisi el.

Ea se întoarse şi îşi îngropă faţa în gulerul cămăşii lui, presându-şi nasul în triunghiul de la bara gâtului lui şi inspirând adânc parfumul masculin pe care îl adora.

 Şi eu. Te-am dorit atât de mult. Mi-a fost dor de tine, dor de apropierea dintre noi.

Ţinându-şi o mână apăsată pe abdomenul ei, îi ridică bărbia cu cealaltă.

 A trecut atât de mult timp, aproape am uitat ce gust ai când te sărut.

Ea îi zâmbi jucăuş.

 Îţi dau voie să încerci să-ţi aminteşti.

Buzele lui erau ferme şi surprinzător de calde, având în vedere că tocmai venise de afară. Se deschiseră blând, iar buzele ei răspunseră, urmându-le exemplul. Timp de o clipă rămaseră acolo, nemişcate, cu excepţia răsuflării ce adie între ei. Degetele lui se mişcară drăgăstoase pe burta ei, cuprinzând în palmă locul în care copilul lui creştea în trupul ei.

Shay îl simţi înfiorându-se, inundat de dragoste. Ian scoase un geamăt încet şi satisfăcut în clipa în care limba îi intră în gura ei, într-o blândă siluire. Pornită pe un jaf binevenit, limba lui o penetră şi o mângâie, într-o clipă rapid, apoi mai încet, în ritmuri în permanentă schimbare ce îi captivară simţurile.

 Să mergem în pat, spuse el, când renunţă în sfârşit la nectarul gurii ei în schimbul pielii calde şi parfumate a gâtului ei.

 Cum rămâne cu cina? întrebă ea vag.

 Mai târziu.

O duse la etaj, transmiţându-i din priviri mii de mesaje de dragoste. Se dezbrăcară unul pe celălalt cu o încetineală excitantă, privindu-se, devorându-se cu ochi lacomi.

Băgându-se sub plapumă prin părţile opuse ale patului, se întâlniră la mijloc.

 Ţine-mă în braţe, îl rugă Shay, încolăcindu-şi braţele în jurul taliei lui. Ţine-mă.

Inimile lor bătură laolaltă, fără a mai fi separate, ci devenite două părţi ale unui întreg. Capul lui i-l adăposti pe al ei sub bărbie. Corpurile lor, de la umeri până la degetele de la picioare, se atingeau.

 M-am purtat exact ca un puritan stupid şi îngust la minte, aşa cum m-ai acuzat la un moment dat că aş fi, mărturisi el. De ce nu mi-ai dat două să-mi revin, aşa cum ai făcut prima dată?

 Să nu crezi că nu am fost tentată, spuse ea, zâmbind şi savurând cu buzele atingerea părului lui de pe piept. Nu m-am gândit suficient, Ian, altfel nu aş fi sugerat niciodată să pozez pentru Zavala.

 Nu, nu. Aveai tot dreptul să-ţi doreşti să participi la proiect. Ar fi trebuit să mă bucur şi eu. Sunt mândru de trupul tău. De ce să nu mă încânte gândul ca frumuseţea ta să fie expusă? Am fost un ticălos. M-am purtat exact aşa cum îi sfătuiesc pe soţii încăpăţânaţi şi posesivi să nu se poarte. Am fost întotdeauna un susţinător al egalităţii în căsnicie, dar când mi-a venit mie rândul, nu mi-am respectat propriile învăţături.

Ea se cuibări mai aproape de el.

 După ce am ajuns la studio, nu mi-am mai dorit să particip la proiect. Dezaprobarea ta îi răpise farmecul.

 Vezi? exclamă el pe un ton de autoacuzare. La asta mă refer. Am impresia că ţi-am refuzat pe nedrept ceva important.

Ea îşi înălţă capul pentru a-l privi.

 Nu ai făcut-o, Ian. Nu vreau nimic în viaţa mea ce să nu putem împărţi. În plus, Zavala a fost un nesimţit. M-a înjurat, a înjurat obiectivul, lumina, asistenţii. S-a bosumflat, s-a agitat, a fumat vreo şase jointuri, a lovit...

Ian sări în capul oaselor, cu ochii în flăcări şi nările lăţite de furie.

 Jointuri! A lovit? Ce anume a lovit?

 Calmează-te, spuse ea, ciufulindu-i afectuos părul şi savurând explozia de mânie, fiindcă era în apărarea ei. A lovit peretele cu pumnul. Genul de prostii de care mă pot lipsi. Ţi-am spus dinainte că sunt selectivă.

Îl trase înapoi pe pernă, dar îşi lăsă mâinile împletite în părul lui. Şuviţele lui negre se încolăciră ca mătasea în jurul degetelor ei.

 Dar nu ai să te retragi complet, nu? Din câte am auzit, aveam impresia că agentul tău a menţionat un alt proiect.

 Ei bine, da, spuse ea defensivă, nefiind sigură cum avea să primească vestea.

 Spune-mi.

 Revista Life caută o femeie gravidă pe care s-o poată urmări în fotografii din primele etape ale sarcinii până în ziua naşterii. O echipă medicală va asista la şedinţele foto. Vor să facă un reportaj în imagini pentru a documenta sarcina, creşterea fetusului şi naşterea.

 Vrei să spui că fiul meu va apărea în Life? întrebă Ian radiant.

 Deci accepţi ca fiul tău să fie fotografiat nud, dar nu şi soţia ta! Şi cine a spus că e un fiu!

El râse şi o strânse în braţe.

 Mi-ar cam plăcea să vă ştiu pe amândoi celebrităţi. Aş vrea să vorbesc cu cei care organizează proiectul. N-aş vrea în nici un caz să fiţi puşi în pericol.

 Nici n-aş accepta asta. Ar trebui să fie un proiect de familie, dacă tot ar fi s-o facem.

 Nu voi mai fi niciodată atât de scorţos, Shay. Îţi jur. Mi-ai spus că nu poţi fi încătuşată. Nici nu vreau să încerc. Iar eu n-am să mă mai port niciodată ca un copil răsfăţat şi încăpăţânat. Vreau ca tu să-ţi spui părerea în tot ceea ce fac. Îşi lipi obrazul de pielea asprită de păr a pieptului lui. Ai avut dreptate în privinţa mea, lan, încă de la bun început. Jucam un rol. Voiam să par neserioasă şi nepăsătoare fiindcă nu eram sigură pe persoana care eram cu adevărat. Tatăl meu mă voia rebelă. Avea o înclinaţie drăcească ce-l făcea să savureze farsele mele. Chiar mi-a încurajat comportamentul scandalos. Mama voia să mă port ca o doamnă. Mi-a dezaprobat întotdeauna comportamentul.

Eu am rămas prinsă undeva între ei, dar era mai uşor să fiu obraznică şi să-i fiu pe plac tatălui meu, decât să fiu drăguţă şi să-i fiu pe plac mamei. Nu m-am simţit niciodată ca o persoană reală, ci ca două părţi luptându-se în permanenţă între ele. A fost nevoie de iubirea ta ca să dea la iveală adevărata mea personalitate.

 Îmi plac toate aspectele personalităţii tale. Ţi-am spus asta.

 Eşti generos cu dragostea ta. Cât despre a-mi continua munca, nu-mi fac planuri deloc. S-ar putea ca acest copil să-mi schimbe silueta complet. Cu o mişcare leneşă, trecu uşor dintr-o parte în cealaltă peste curba feselor lui. În plus, voi avea destule de făcut aici cu tine, cu bebeluşul, cu slujba mea de după-amiază de la butic, cu biserica.

 Cred că asta e sigur, în special după săptămâna care a trecut. Ai dovedit un simţ practic remarcabil. Desenă conturul fragil al claviculei ei cu degetul. Toată lumea te iubeşte, Shay.

 Mă bucur. Nu de dragul meu, ci de-al tău.

 Toată săptămâna am auzit laude nesfârşite despre cum ai reacţionat în situaţia aceea de urgenţă. Începând cu şeful brigăzii de pompieri şi până la toţi ceilalţi, nu am auzit decât complimente. Gura îi tresări amuzată, în vreme ce îi desenă cu vârful degetului conturul buzelor.

Cu excepţia domnului Griffin. Te-a văzut lovind soba şi înjurând-o că nu s-a aprins din prima.

 Ce pârâcios! strigă ea revoltată. Îşi îngropă faţa la pieptul lui. Am lovit soba şi am înjurat? Nu-mi amintesc.

El chicoti.

 A recunoscut totuşi că erai cam aprinsă. Degetul lui arătător, proptit sub bărbia ei, îi ridică din nou faţa spre a lui. S-ar putea să fii propusă spre canonizare înainte să se termine totul.

 Vrei să fiu o sfântă? Răsuflarea ei îi adie peste piept, în vreme ce buzele ei se jucau cu sfârcul lui. Tot timpul?

 În public, poate. În patul meu, prefer să manifeşti o doză de răutate.

Iar asta nu-ţi va ştirbi admiraţia faţă de mine? Îşi trecu rapid limba roz peste pielea lui, dovadă că doza ei de răutate încă făcea parte în foarte mare măsură din fiinţa ei.

 Tocmai asta intenţionam să fac acum. Să te admir.

Dintr-o singură mişcare agilă, Ian dădu plapuma deoparte şi o întoarse pe spate. Privirea lui făcu un tur rapid şi lacom înainte de a reveni asupra chipului ei, de unde începu din nou să o savureze încet.

Îi acoperi chipul cu sărutări moi şi uşoare.

 N-am să uit niciodată cum arăta chipul tău când l-am văzut pentru prima dată, într-o oglindă de baie.

 Nici eu n-am să uit vreodată ce-am văzut prima dată... chiar înainte de chipul tău.

Îl atinse şi rânji când el se foi excitat.

 Eşti complet lipsită de ruşine. Închipuie-ţi, să profiţi astfel de un biet bărbat fără apărare.

 Da, închipuie-ţi doar.

Îşi permitea şi mai multe acum, mângâindu-i erecţia virilă cu degete iubitoare.

 Îţi las doar vreo patruzeci de ani până să încetezi să mai faci asta, gâfâi el sacadat.

Limba lui îi atinse uşor lobul urechii, apoi îi cercetă delicat interiorul, până când spatele ei se arcui şi-îl imploră să o sărute.

Buzele lor cochetară, alunecând una peste cealaltă, în vreme ce capetele li se mişcau dintr-o parte în cealaltă. Limba ei se jucă peste colţul gurii lui, iar limba lui desenă conturul gurii ei. Toate acestea fură doar un preludiu pentru împerecherea lor, când limbile lor penetrară fiecare gura celuilalt, înaintând şi retrăgându-se până fură nevoiţi amândoi să se oprească pentru a-şi trage sufletul.

 N-am să mă satur niciodată, jură el. Nu faci decât să-mi stârneşti şi mai mult pofta.

Alunecând în jos pe trupul ei, îi examină sânii cu priviri luminoase. Nesigur de rezultat, îi atinse sfârcul şi îl privi întărindu-se sub degetul lui. Limba lui îl linse uşor. Îl privi şi şopti Superb înainte de a prinde bobocul ferm între buzele lui, sugându-1. După ce răsfăţă ambele sfârcuri cu o asemenea iubire, le admiră strălucirea umedă cu priviri avide.

 Lasă-mă să te iubesc şi eu, îl imploră ea.

 Imediat. Ţi-am spus că am atâtea de admirat la tine.

Cobori cu sărutări până la abdomenul ei. Limba îi pătrunse în buric în incursiuni jucăuşe, până când Shay începu să scâncească neajutorată. Acordă o atenţie deosebită ridicăturii blânde sub care dormea copilul lor şi îi aduse un omagiu feminităţii ei. Era cel mai pasionat amant, sărutând-o intim, iubind-o cu generozitate, ducând-o pe o culme a pasiunii cum nu mai cunoscuse vreodată.

 Te rog, hohoti ea, agăţându-se de el.

Mâinile lui se strecurară sub spatele ei şi o ridică, aşezând-o peste el, în vreme ce el se lăsă pe genunchi. Cu inimile bubuind la unison, Ian o pătrunse, străpungându-i inima şi deschizând-o cu dragostea lui. Iubirea îi inundă pe amândoi cu scântei de lumină ce aveau să ardă la infinit.Shay se prăbuşi în braţele lui, sufocându-se. El o ţinu strâns până când se liniştiră amândoi, mângâind-o cu o mână iubitoare de la creştetul capului până la curba graţioasă a şoldului. Treptat, o întinse pe pat, întinzându-se lângă ea. Nu ieşi din ea, ci rămase cuibărit înăuntru, iar ea ridică privirea spre el şi zâmbi, ameţită de trecerea furtunii.

 Eşti sigur că ai fost dintotdeauna preot? îl întrebă ea adormită, dându-i de pe frunte şuviţele ciufulite de păr negru ca pana corbului.

 De ce întrebi?

Îi sărută pelicula de transpiraţie de pe frunte.

 Fiindcă eşti un bărbat al naibii de bun în aşternut.

Ian se simţi scuturat de hohote mute de râs.

 Nu ai fi rezistat în paradis la fel de mult ca biata Eva, draga mea Shay.

 Nu te bucuri?

 În caz că mă întrebi dacă te iubesc, răspunsul este da. Depuse un sărut blând pe gura ei. Şi să nu te schimbi niciodată. Te iubesc exact aşa cum eşti.

